text:
Welcome to Tai freedom
ၶႅပ်းႁၢင်ႈ - ပေႃႉၶဝ်ႈၸွႆႈ ပေႃႈမႄႈၵူၼ်းမိူင်း ၼႂ်းၼႃႈတီႈ
- Created on 20 January 2018
- Written by တႆးလွတ်ႈလႅဝ်း
ၶႅပ်းႁၢင်ႈ - ၵေႃႉသိုၵ်းၵေႃႉႁၢၼ် ၶွင်ႇသီႇဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး (RCSS/SSA) ပေႃႉၶဝ်ႈၸွႆႈ ပေႃႈမႄႈၵူၼ်းမိူင်း ၼႂ်းၼႃႈတီႈ မိူင်းတႆး တီႈၼိုင်ႈ ၼႂ်းဝၼ်းထီႉ 19 January 2018 ဝၼ်းသုၵ်း။
ပီႈၼွင်ႉလီႈသေႃး ၼႂ်းၸႄႈဝဵင်းမိူင်းပၼ်ႇ ႁူမ်ႈၵၼ်မိူဝ်းသူႇၸႂ်း ၽူႈယႂ်ႇၵူၼ်းလူင် ၶွင်ႇသီႇဢဝ်ၶိုၼ်းၸိုင်ႈတႆး
- Created on 20 January 2018
- Written by တႆးလွတ်ႈလႅဝ်း
ပေႃႈမႄႈပီႈၼွင်ႉ ၸၢဝ်းၶိူဝ်းလီႈသေႃး ဢၼ်ပဵၼ်ပီႈၼွင်ႉ ယူႇႁူမ်ႈၵိုၵ်းသဝ်းၸွမ်း ပီႈၼွင်ႉၸၢဝ်းၶိူဝ်းတႆး မႃးပီႈယၢဝ်းၶၢဝ်းႁိုင် ၸိူဝ်းယူႇသဝ်းဝႆႉ ၼႂ်းၸႄႈဝဵင်းမိူင်းပၼ်ႇ လႆႈႁူမ်ႈၵၼ် ဢဝ်တင်း မၢၵ်ႇဝၢၵ်ႈတၢင်းၵိၼ် ၶဝ်ႈပုၵ်း လွင်ႈၵႃႈတၢင်းဝႅၼ် ၾိင်ႈငႄႈႁိၵ်ႈႁွႆး ၸၢဝ်းၶိူဝ်းလီႈသေႃးသေ မိူဝ်းသူႇၸႂ်း ႁူပ်ႉထူပ်း ၽူႈယႂ်ႇၵူၼ်းလူင် ၶွင်ႇသီႇဢဝ်ၶိုၼ်းၸိုင်ႈတႆး တီႈလုမ်းၵပ်းသၢၼ် မိူင်းပၼ်ႇသေ ယွၼ်းၵႂၢမ်းမင်ႇၵလႃႇ ႁႂ်ႈလႆႈယူႇလီၵိၼ်ဝၢၼ်ႈ ႁဵတ်းၵၢၼ်ၶိုၼ်ႈယႂ်ႇ ၵႂႃႇတၢင်းၼႃႈ ၼႆယူႇယဝ်ႉ။
ၵူၼ်းၼုမ်ႇယၢင်းလႅင် ထုၵ်ႇၺွပ်းထႅင်ႈ 3-ၵေႃႉ ၵူၼ်းမိူင်းၸမ်ႁဵင် ႁူမ်ႈၵၼ်ၼႄၵၢင်ၸႂ် ၼႂ်းဝဵင်းလွႆၵေႃႇ ပဵၼ်ပွၵ်ႈ-3
- Created on 20 January 2018
- Written by တႆးလွတ်ႈလႅဝ်း
ၵူၼ်းၼုမ်ႇယၢင်းလႅင်း 3-ၵေႃႉ ဢၼ်ဢွၼ်ႁူဝ်ၵူၼ်းတင်းၼမ်သေ ႁူမ်ႈၵၼ်ၼႄၵၢင်ၸႂ် ၵႂႃႇၸွမ်းသူင်ႇ ၵူၼ်းၼုမ်ႇယၢင်းလႅင် 5-ၵေႃႉ ထိုင်တီႈလုမ်းတႅပ်းတတ်းတြႃး ၼႂ်းၸႄႈဝဵင်းလွႆၵေႃႇ ၼၼ်ႉ ထုၵ်ႇၺႃးၺွပ်း လူၺ်ႈတၢင်းၽိတ်း ၵၢၼ်ႁူမ်ႈၵၼ်ႁဵတ်းထႅဝ် လဵပ်ႈပၼ်ႇလူၺ်ႈလၢႆးၵတ်းယဵၼ် ဢၼ်ပဵၼ်မတ်ႉတႃ-19 ၼင်ႇတၢင်းၽိတ်း 5-ၵေႃႉထုၵ်ႇၺွပ်းၼၼ်ႉထႅင်ႈ မိူၼ်ၵၼ်၊ ယွၼ်ႉၵူၼ်းၼုမ်ႇယၢင်းလႅင် ထုၵ်ႇၺွပ်းထႅင်ႈသေ ၵူၼ်းမိူင်းၸမ်ႁဵင် လႆႈႁူမ်ႈၵၼ်ၼႄၵၢင်ၸႂ် ၼႂ်းဝဵင်းလွႆၵေႃႇထႅင်ႈ ပဵၼ်ပွၵ်ႈၵမ်း-3 ၼႆယဝ်ႉ။
ၽွင်းလူင် ၽၢႆႇလိူမ်ႈလႆႇမူတ်းသႂ် ၸႄႈမိူင်းရၶႅင်ႇ ၺႃးပူတ်းထွၼ် ၸၼ်ႉထၢၼ်ႈၼႃႈၵၢၼ်ပုၼ်ႈၽွၼ်း
- Created on 20 January 2018
- Written by တႆးလွတ်ႈလႅဝ်း
ၽွင်းလူင် ၽၢႆႇလိူမ်ႈလႆႇမူတ်းသႂ် ၸႄႈမိူင်းရၶႅင်ႇ ဢူးမိၼ်းဢွင်ႇ မီးလွင်ႈပူၼ်ႉပႅၼ်မၢႆမီႈလႄႈ ဢမ်ႇၵိုင်ႇငၢမ်ႇ တႃႇႁၢပ်ႇထၢမ်း ၼႃႈၵၢၼ်ပုၼ်ႈၽွၼ်းယဝ်ႉဝႃႈၼႆသေ ၸွမ်ၸိုင်ႈ ဢူးထိၼ်ႇၵျေႃႇ လႆႈဢွၵ်ႇၶေႃႈပူင် ပိုၼ်ၽၢဝ်ႇပူတ်းထွၼ် ၸၼ်ႉထၢၼ်ႈ ၼႃႈၵၢၼ်ပုၼ်ႈၽွၼ်း ၽွင်းလူင် ပဵၼ်တၢင်းၵၢၼ်ၵႂႃႇ ယူႇယဝ်ႉ။
TYO လႄႈ EF လူင်းပၼ်ပိုၼ်ႉႁူႉ ၵဵဝ်ႇၵပ်းၸိူဝ်ႉမႅင်းတၢင်းပဵၼ် B လႄႈ C ၼႂ်းဢိူင်ႇထုင်ႉလွႆႁူဝ်သိူဝ်ထႅင်ႈ
- Created on 19 January 2018
- Written by တႆးလွတ်ႈလႅဝ်း
ယူႇတီႈၸုမ်းၵူၼ်းၼုမ်ႇတႆး (TYO) ၸႄႈဝဵင်းၼမ်ႉၶမ်း လႄႈ ဢိူင်ႇထုင်ႉလွႆႁူဝ်သိူဝ် ဢိၵ်ႇတင်း ၸုမ်းပီႈၼွင်ႉၸၢဝ်းၶိူဝ်း ၽွင်ႇတေးသျိၼ်း (EF) လႆႈႁူမ်ႈမိုဝ်းတင်း မေႃယႃၸၢႆးၼေႃႇမိူင်းသေ လႆႈလူင်းၵူတ်ႇထတ်း ပၼ်ပိုၼ်ႉႁူႉ ၵဵဝ်ႇၵပ်းၸိူဝ်ႉမႅင်းတၢင်းပဵၼ် B လႄႈ C ပၼ်ပေႃႈမႄႈၵူၼ်းမိူင်း ၼႂ်းဢိူင်ႇထုင်ႉလွႆႁူဝ်သိူဝ် ၸႄႈမိူင်းၶၢင်ထႅင်ႈ ပဵၼ်ပွၵ်ႈၵမ်း-3။
More Articles...
- JMC-U ၸတ်းပၢင်ၵုမ် ပွၵ်ႈၵမ်း-14
- ၽွင်းတႅၼ်းသၽႃး တွၵ်ႇတႃႇဢေးမွင်ႇ ၺႃးပိုတ်ႇၶတီးဢဝ်တၢင်းၽိတ်း လူၺ်ႈၽွၵ်ႈသၸ်ႃႇၸိုင်ႈမိူင်း
- PNLO ပူတ်း ၶုၼ်ႇမိၼ်ႉထုၼ်း လိူၵ်ႈတၢင်ႇ ၶုၼ်ႇသူႇရဵင်ႇ ၶိုၼ်ႈပဵၼ်ႁူဝ်ပဝ်ႈၵေႃႉမႂ်ႇ
- သိုၵ်းမၢၼ်ႈ ႁဵတ်းမုၵ်ႉၽုင် ပေႃႉႁႅမ်ၵူၼ်းမိူင်းပၼ်ႇ ဢၼ်ပၢႆးယူႇလီဢမ်ႇတဵမ်ထူၼ်ႈ တႅၵ်ႇဢွၵ်ႇလိူတ်ႈ လႆႈယဵပ်ႉ တီႈႁူင်းယႃ ယွၼ်ႉလုၵ်ႈဢွၼ်ႇႁဵၼ်း ၽိတ်းမေႃးၵၼ်
- လူင်ပွင်ၸိုင်ႈမၢၼ်ႈ သိုဝ်ႉၾႆးၾႃႉ တီႈမိူင်းလၢဝ်း


c: text/html

text:
ၸၢႆးဢုင်းမိၼ်ႉ
ႁူဝ်ပဝ်ႈၽူႈၼၢမ်းၵၢၼ်
1. ၶေႃႈၼမ်း
ၸဝ်ႈၶွင်ႁုၼ်ႈႁဝ်းတင်းသဵင်ႈၶႃႈဢေႃႈ -
ပီႊၵၢၼ်ငိုၼ်း 2015-2016၊ တေႃႇၶၢဝ်းပွင်ႁဵတ်း ပၢင်ၵုမ်လူင်ၵူႊလွင်ႈလွင်ႈၸဝ်ႈၶွင်ႁုၼ်ႈၶွပ်ႈၶူပ်ႇၼႆႉ ၶမ်ႇပၼီႇသုၼ်ႁူမ်ႈၵရဵတ်ႉႁေႃၶမ်း ၶဝ်ႈမႃးၼႂ်းၸူဝ်ႊၶူပ်ႇၸမ်တဵမ် 4 ပီႊသေ ၼင်ႇဢၼ်လႆႈပွင်သၢင်ႈၼႃႈၵၢၼ်မႃးၼႆႉ ၼင်ႇႁိုဝ်တေဢမ်ႇလႆႈပိူင်ႈၵူတ်းမၢႆ၊ လၵ်းၼမ်း၊ လၢႆးတၢင်းႁဵတ်းသၢင်ႈ ၸိူဝ်းဢၼ်ၸိုင်ႈမိူင်းတမ်းဝၢင်းဝႆႉၼၼ်ႉ လႆႈတုင်းႁပ်ႉဢဝ်ၶေႃႈၸီႉသင်ႇၽူႈလူင်ႉလႅၼ်ႇပၼ်တၢင်းၶႆႈၸႂ်ၶဝ်သေ လႆႈပႆယၢင်ႈၸွမ်းၶေႃႈမုင်ႈမၢႆ၊ ၶေႃႈပဝ်ႉမၢႆ ဢၼ်ၸဝ်ႈၵဝ်ႇယုမ်ႇယမ်မုင်ႈမွင်းမႃးၼၼ်ႉယူႇ။ ၸွမ်းလူၺ်ႈပဵၼ်ၶွမ်ႇပၼ်ႇၼီႇသုၼ်ႇႁူမ်ႈသေလႄႈ ဢဝ်တင်းၽွၼ်းလီ ၸိုင်ႈမိူင်း၊ ပိုၼ်ႉတီႈလႄႈ ၸဝ်ႈၶွင်ႁုၼ်ႈတင်းလူင်ၸိူဝ်းၼႆႉ တၢင်ႇသီႈမွမ်ႈၸွမ်ႁူဝ်သေ ၼႃႈၵၢၼ်ၸိူဝ်းၼႆႉ ၼင်ႇႁိုဝ်တေမႅၼ်ႈၸွမ်းပိူင်ၵူတ်းမၢႆ၊ ၼင်ႇႁိုဝ်သဵၼ်ႈမၢႆတေထုၵ်ႇမႅၼ်ႈၸိုဝ်ႈၸႂ်ႈ၊ ၼင်ႇႁိုဝ်တေမီးလွင်ႈပိုတ်ႇၸႅင်ႈ လႅင်းႁၼ်၊ ၼင်ႇႁိုဝ်တေမီးၽွၼ်းလီၶိုပ်ႈၼႃႈၶိုၼ်ႈသုင်ၵႂႃႇၼၼ်ႉ လႆႈပွင်သၢင်ႈဝႆႉယူႇၼႆ ယွၼ်းလၢႆးငၢၼ်းဢွၼ်တၢင်း သေၵွၼ်ႇၶႃႈ။
2. လၵ်းၼမ်းပၢႆးမၢၵ်ႈမီးၸိုင်မိူင်း
မိူဝ်ႈပီႊ 2016၊ လိူၼ်ၸူႇလၢႆႇ၊ ဝၼ်းထီႈ 29 ၼၼ်ႉ လူင်ပွင်ႊၸိုင်ႈ ၸိုင်ႈမိူင်းႁူမ်ႈတုမ်မႅၼ်ႇမႃႇ လႆႈပိုၼ်ႊၶၢဝ်ႇဢွၵ်ႇမႃး ၶေႃႈမုင်ႈမၢႆလၵ်းၼမ်းပၢႆးမၢၵ်ႈမီးၸိုင်ႈမိူင်း တင်းၶေႃႈပဝ်ႉမၢႆၸိုင်ႈမိူင်း 12 ၶေႃႈ ၸိူဝ်းၼၼ်ႉၼႆၵေႃႈ ပိူဝ်ႈတႃႇတေပဵၼ် တၢင်းၵမ်ႉၵႅမ်လႆႈ ပွတ်းၼိူင်ႈတၢင်းၼိူင်ႈၼႆႉ ၶမ်ႇပၼ်ႇၼီႇႁဝ်းၶႃႈ တေၶတ်းၸႂ်ၸွႆႈပွင်သၢင်ႈၵႂႃႇ ၼင်ႇၵႃႊပွင်ပဵၼ်လႆႈ ၼၼ်ႉယူႇ။
3. ၼႃႈၵၢၼ် လွင်ႈႁပ်ႉၵၢၼ်ၵေႃႇသၢင်ႈ တင်းၼႃႈၵၢၼ် လူင်းတိုၼ်း
တႄႇဢဝ်ၶၢဝ်းၶမ်ႇပၼ်ႇၼီႇၽွတ်ႈႁႅၼ်းတင်ႈမႃး ပီႊ 2012 တေႃႇ ပီႊၵၢၼ်ငိုၼ်း 2015-2016 သဵင်ႈၼႆႉ ယူႇတီႈၶမ်ႇပၼ်ႇၼီႇႁဝ်း ဢမ်ႇပႆႇပွင်သၢင်ႈလႆႈၵၢၼ်လူင်းတိုၼ်းသေတႃႉၵေႃႈယႃႇ၊ လႆႈၶတ်းၸႂ်ပွင်သၢင်ႈၼႃႈၵၢၼ်လူင် ႁဵတ်းပဵၼ်ၽူႈႁပ်ႉၵၢၼ်ၸိူဝ်းတႂ်ႈၼၼ်ႉသေ လႆႈသၢင်ႈပၼ် ၼမ်ႉတွၼ်းၽွၼ်းလီတင်းၼမ် တႃႇၸဝ်ႈၶွင်ႁုၼ်ႈႁဝ်းၶဝ်မႃးယူႇယဝ်ႉ။
ၼႃႈၵၢၼ် ၸိူဝ်းလႆႈႁဵတ်းသၢင်ႈမႃး တေႃႇပီႊၵၢၼ်ငိုၼ်း 2015-2016 သုတ်းၼၼ်ႉတႄႉ -
(1) ၼႃႈၵၢၼ်ၶူင်းသၢင်ႈပိုၼ်ႉထၢၼ် ၶူင်းၵၢၼ်တူင်ႇသုၼ် ၵၢင်ပၢႆးမၢၵ်ႈမီးႁုၼ်ႈမုၼ်းမူႇၸေႊ ဢၼ်ၶမ်ႇပၼီႇ ၵေႃႇသၢင်ႈ ၼိဝ်းသတိူဝ်းလၢႆႉလူင်းတိုၼ်း၊
(2) ႁူင်းၵေႃႇၵၢႆႇၵႂၢၼ်းၵူၼ်းၶဝ်ႈဢွၵ်ႇ လၢၼ်ႇၼၢၼ်းတေႃႇ၊ ဝဵင်းမူႇၸေႊ ၶွင်လူင်ပွင်ၸိုင်ႈ ၸေႊမိူင်းတႆး။
(3) ၶူင်းၵၢၼ်ၵွင်းမူးထၢတ်ႈလူင် လွႆတိုင်ႊၶမ်း၊ ဝဵင်းမူႇၸေႊ။
(4) ၶူင်းၵၢၼ် ဝၢင်းၵႃႉၶၢႆမၢၵ်ႇမႆႉ 105 လၵ်း ၶွင် North East Gate Co., Ltd.။
(5) ၼႃႈၵၢၼ် လေႃႇၵွၼ်ႇၵရိတ်ႉလွၼ်ႉလဵၵ်း လွတ်ႇပႆႇၼမ်ႉၶၢင်ႇၼမ်ႉ ၶူင်းၵၢၼ်ၾႆးၾႃႉ သူၺ်ႇလီႇ မၢႆ - 3၊ ႁႅင်းၸၢၵ်ႈ 1050 မႅၵ်ႇၵိူဝ်ႇဝၢတ်ႉ၊ ဢၼ်ႁွင်ႈၵၢၼ်ၽွင်းလူင်ၾႆးၾႃႉလႄႈႁႅင်းပိုၼ်ႉ၊ ႁွင်ႈၵၢၼ်ပွင်သၢင်ႈ ၾႆးၾႃႉႁႅင်းၼမ်ႉ လူင်းတိုၼ်းၵေႃႇသၢင်ႈ၊ ၸေႊဝဵင်းမိူင်းမိတ်ႈ။
(6)ၵၢၼ်ၵေႃႇၵၢႆႇႁိူၼ်းယေး ၼႂ်းဝဵင်းမူႇၸေႊ။
4. ၼႃႈၵၢၼ်လူင်းတိုၼ်း
တွၼ်ႈတႃႇတေလူင်းတိုၼ်းၾႆးၾႃႉႁႅင်းၼမ်ႉၼႆႉ တေ ၶတ်းၸႂ်ႁဵတ်းသၢင်ႈမိူဝ်ႈ ပီႊ 2013၊ လိူၼ်ဢွၵ်ႇတူဝ်ႇပိူဝ်ႇ။လွင်ႈတၢင်း ဢၼ်လႆႈလူင်းတိုၼ်းႁဵတ်း ၵၢၼ်ၾႆးၾႃႉႁႅင်းၼမ်ႉ ပဵၼ်ပိူင်ယႂ်ႇၼၼ်ႉတႄႉ -
(1) တေႃႇထိုင်ပီႊ 2011၊ ၼႂ်းၸိုင်ႈမိူင်းႁူမ်ႈတုမ်မႅၼ်ႇမႃႇၼႆႉ ၵူၼ်းၼိူင်ႈၵေႃႉ လႆႈသုၼ်ႇတိုဝ်း ႁႅင်းၾႆးၾႃႉ ၵူၺ်းမီး ၼိူင်ႈပီႊလႂ် 104 ၵီးလူဝ်းဝၢတ်ႉၸူဝ်ႊမူင်း(ယူႇၼိတ်ႉ)ၵူၺ်း။
(2) တေႃႇထိုင်ပီႊ 2015၊ ၼႂ်းၸိုင်ႈမိူင်းႁူမ်ႈတုမ်မႅၼ်ႇမႃႇၼႆႉ ပၼ်ႇဢွၵ်ႇလႆႈ ႁႅင်းၾႆးၾႃႉၼမ်ႉ ၵူၺ်းမီး 3069 မႅၵ်ႇၵိူဝ်ႇဝၢတ်ႉၸူဝ်ႊမူင်း(ယူႇၼိတ်ႉ) ၵူၺ်း။
(3) ပီႊ 2030 မႃးၸိုင် ၼႂ်းၸိုင်ႈမိူင်းႁူမ်ႈတုမ်မႅၼ်ႇမႃႇၼႆႉ တေလူဝ်ႇႁႅင်းၾႆးၾႃႉ တီႈဢႄႇသုတ်း မွၵ်ႈ 9,100 မႅၵ်ႇၵိူဝ်ႇဝၢတ်ႉ တီႈၼမ်သုတ်း မွၵ်ႈ 14,542 ၼႆ JICA လႆႈလၢမ်းၶၢတ်ႈဝႆႉ ယူႇယဝ်ႉ။
ၼႃႈၵၢၼ်လူင်းတိုၼ်း ၸိူဝ်းတေတႄႇသၢင်ႈ ပီႊၵၢၼ်ငိုၼ်း 2016-2017 ၼၼ်ႉတႄႉ -
(1) ၶူင်းၵၢၼ်ၾႆးၾႃႉၼမ်ႉပူဝ်ႈ - တူၺ်းတီႈၼႆႈပဵၼ်ၶူင်းၵၢၼ်ဢၼ် လူင်းတိုၼ်း ၶွင်ၶမ်ႇပၼီႇသေ ပဵၼ်ၶူင်းၵၢၼ် ၶဝ်ႈၶႂၢင်ႇလမ်ႇလွင်ႈဢၼ်ၼိုင်ႈ။ လႆႈတႄႇလဵပ်ႈႁဵၼ်းလမ်းတိုၼ်းမႃး မိူဝ်ႈ ပီႊ 2013၊ လိူၼ်ဢွၵ်ႇတူဝ်ႇပိူဝ်ႇသေ၊ ၶေႃႈမုၼ်းၸိူဝ်းဢၼ်ၵပ်းၵၢႆႇၶူင်းၵၢၼ်ၼၼ်ႉတႄႉ ပိုတ်ႇပၢႆးဝႆႉတီႈၵႅပ်ႈ တီႈၼႃႈလိၵ်ႈ 00 ၊ တွၼ်ႊ 1 လွင်ႈၶပ်းသၢင်ႈၵၢၼ်ငၢၼ်း၊ ၽိုၼ်တၢင်ႇမၢႆလွင်ႈပိုတ်ႇၼမ်ႉပိုတ်ႇတူဝ် ၶူင်းၵၢၼ်ၾႆးၾႃႉၼမ်ႉပူဝ်ႈၼၼ်ႉယူႇ။
(2) ၶူင်းၵၢၼ်ၸိူဝ်းတိုၵ်ႉလဵပ်ႈႁဵၼ်းလမ်းတိုၼ်း - ပိူဝ်ႈတႃႇလူင်းတိုၼ်းပၢႆးမၢၵ်ႈမီးမိူဝ်းၼႃႈသေ တိုၵ်ႉလဵပ်ႈႁဵၼ်းလမ်းတိုၼ်း ငဝ်ႈပိုၼ်ႉၾႆးၾႃႉႁႅင်းၼမ်ႉ တီႈၼႂ်းၸေႊမိူင်းတႆး မီးဝႆႉ 3 ဢၼ်သေတႃႉ ယွၼ်ႉပႆႇလႆႈလူင်းလၢႆးမိုဝ်းၶေႃႈပွင်ႇၸႂ် တင်းလူင်ပွင်ၸိုင်ႈလႄႈ ပႆႇၸၢင်ႊပိုတ်ႇပၢႆးၼႄဝႆႉၼႂ်း ၽိုၼ်လၢႆးငၢၼ်း ပီႊၼႆႉၵွၼ်ႇ။
(3) ၶူင်းၵၢၼ် Golden Paradise - ၶူင်းၵၢၼ်ဢၼ်ၼႆႉတႄႉ မီးတီႈႁိမ်းဝၢၼ်ႈၾႃႉၾႃႇ၊ ဝဵင်းပၢင်ႇဢူႈလူင်၊ တိူင်းမၢၼ်းတလေးၼၼ်ႉသေ၊ ၶမ်ႇပၼ်ႇၼီႇႁဝ်းၶႃႈ တင်းၸဝ်ႈႁႆႊၸဝ်ႈၼႃး လႆႈလူင်းလၢႆးမိုဝ်းၶေႃႈပွင်ႇၸႂ်ၵၼ်သေ တေႁူမ်ႈႁွမ်းၵၼ် (60 : 40) ပွင်သၢင်ႈၼိူဝ်လိၼ်ႁႆႊဢၼ်မီး 90.50 ဢေႇၵႃႉသေ တေပွင်သၢင်ႈၶူင်းၵၢၼ်ႁူင်းလႅမ်း တင်းႁိူၼ်းယေးလိုဝ်ႈၸႂ်ၵႂႃႇ။ ၶူင်းၵၢၼ်ၼႆႉ ပေႃးဝႃႈလႆႈ လဝ်ႊယွၼ်းၶႂၢင်ႉထိုင် တီႈၸုမ်းလူင်ပွင်ႊၸိုင်ႈ တင်းၸုမ်းလူင်ပွင်ႊၸိုင်ႈတိူင်းမၢၼ်းတလေး ၼႂ်း ပီႊၵၢၼ်ငိုၼ်း 2016-2017 ယဝ်ႉၼႆၸိုင် တေပွင်သၢင်ႈၵႂႃႇ ၶၼ်ဝႆးသေ ပဵၼ်ၶူင်းၵၢၼ် ဢၼ်မီးသၢႆငၢႆလီ ဢၼ်ၼိူင်ႈယူႇ။
5. လွၵ်းၵၢတ်ႇလူင်းတိုၼ်းငိုၼ်းတွင်း (ဢမ်ႇၼၼ်)ၵၢတ်ႇႁုၼ်ႈတႃႈၵုင်ႈ
လွင်ႈႁၢင်ႈႁႅၼ်း တႃႇတၢင်ႇသဵၼ်ႈမၢႆလႆႈ ၼႂ်းလွၵ်းၵၢတ်ႇလူင်းတိုၼ်းငိုၼ်းတွင်းၼႆႉ-
ၸဵမ်မိူဝ်ႈလႆႈတႄႇတင်ႈ ၶမ်ႇပၼ်ႇၼီႇ မိူဝ်ႈပီႊ2012၊ လိူၼ်ဢွၵ်ႇတူဝ်ႇပိူဝ်ႇၼၼ်ႉ တိုၼ်းယိူင်းဢၢၼ်းတႃႇၶဝ်ႈလႆႈ လွၵ်းၵၢတ်ႇလွင်ႈလူင်းတိုၼ်းၼၼ်ႉသေ လႆႈၽွတ်ႈတင်ႈၶမ်ႇပၼီႇသုၼ်ႇႁူမ်ႈမႃးယဝ်ႉ။ ၸွမ်းလူၺ်ႈတၢင်းယိူင်းဢၢၼ်းသေ လႆႈႁဵတ်း သၢင်ႈပၢင်ၵုမ်လူင်ၸဝ်ႈၶွင်ႁုၼ်ႈမႃး၊ လႆႈပိုတ်ႇပၢႆးၼႄ ၽိုၼ်လၢႆးငၢၼ်း တင်းငဝ်းလၢႆးၵၢၼ်ငိုၼ်း ၸႅင်ႈၸႅင်ႈလႅင်းလႅင်း၊ လႆႈၸႅၵ်ႇမႅင်ႇပၼ်ၵွင်ၼမ်ႉတွၼ်း ၸိူဝ်းၼႆႉမႃးၸွမ်းပၵ်းၸွမ်းပိူင် ၵူႊပီႊပီႊယူႇ။
တႄႇပီႊ 2014၊ လိူၼ်ၾႅပ်ႇပိဝ်ႇရီႇသေ ၶတ်းၸႂ်တၢင်ႇမၢႆၾၢင်မႃး တီႈၵၢတ်ႇႁုၼ်ႈတႃႈၵုင်ႈသေ ၸွမ်းၼင်ႇ ၶေႃႈထတ်းထွင် ပိူင်ၼမ်ႉၵတ်ႉၶွင်ၶမ်ႇပၼ်ႇၼီႇသုၼ်ႇႁူမ်ႈ 17 ၶေႃႈလႄႈသင်၊ ၸွမ်းၼင်ႇလႆႈထုၵ်ႇႁူပ်ႉထူပ်းတွင်ႈထၢမ် လႄႈသင် ၶႅမ်ႉလႅပ်ႈမႃးသေယဝ်ႉ ၶွမ်ႇမသျိၼ်ႇၵႂၢၼ်းၵၢၼ်လၵ်းထၢၼ်မႂ်ႊၵူႈယိမ် ၸင်ႇပိုၼ်ႊၶၢဝ်ႇဢွၵ်ႇမိူဝ်ႈ ပီႊ 2015၊ လိူၼ်တီႇသႅမ်ႇပိူဝ်ႇ၊ 9 ဝၼ်းၼၼ်ႉမႃး လွင်ႈၶမ်ႇပၼ်ႇၼီႇသုၼ်ႇႁူမ်ႈ 6 ဢၼ် ႁူမ်ႈပႃးတင်း ၶမ်ႇပၼ်ႇၼီႇႁဝ်းၶႃႈၼႆႉ မီးသၢႆငၢႆတႃႇၶဝ်ႈပႃးသဵၼ်ႈမၢႆၵၢတ်ႇႁုၼ်ႈၼႆယူႇ။
လွင်ႈႁၢင်ႈႁႅၼ်း တႃႇတၢင်ႇလႆႈမၢႆၾၢင် လွၵ်းၵၢတ်ႇလူင်းတိုၼ်းလၢင်းငိုၼ်းတွင်းၼႆႉ - ပိူဝ်ႈတႃႇၶမ်ႇပၼ်ႇၼီႇႁဝ်း တေတၢင်ႇမၢႆၾၢင်လႆႈ တီႈၵၢတ်ႇႁုၼ်ႈတႃႈၵုင်ႈၼၼ်ႉ ၽူႈႁူမ်ႈၵၢၼ် ဢၼ်လႆႈႁဵတ်း လိၵ်ႈႁူမ်ႈမၢႆမႃးၸွမ်းလႄႈ ၼႃႈၵၢၼ်ၸိူဝ်းလႆႈႁၢင်ႈႁႅၼ်း ဝႆႉၸမ်း -
ပိူဝ်ႈတႃႇတၢင်ႇမၢႆၾၢင် ၵၢတ်ႇႁုၼ်ႈတႃႈၵုင်ႈ တင်းလွင်ႈယိုၼ်းမိုဝ်းၵူၼ်းမိူင်း တႃႇသိုဝ်ႉၶၢႆႁုၼ်ႈ ၵမ်းႁူဝ်တေး (Initial Public Offering, IPO) ၼႆႉ တေတႄႇႁဵတ်း မိူဝ်ႈပီႊ 2016၊ လိူၼ်တီႇသႅမ်ႇပိူဝ်ႇၼႆႉၵႂႃႇယူႇၼႆ ၶႂ်ႈပၼ်ၶၢဝ်ႇငၢဝ်းလီထိုင်ပီႈၼွင်ႉ ႁဝ်းၶဝ်ယူႇဢေႃႈ။
6. ၾၢႆႇၵၢၼ်ငိုၼ်း
လွင်ႈပိူင်ႇငမ်းသုတ်းထီး ၶွင်ၶွမ်ႇပၼ်ႇၼီႇၼႆႉ မီး 12,306 လၢၼ်ႉပျႃးသေ၊ ၵႃႊၶၼ်သုတ်းထီး ႁုၼ်ႈ 1 ၽိုၼ် မီး 225,740 ပျႃး။ မိူဝ်ႈပီႊၵၢၼ်ငိုၼ်းသုတ်း ပီႊ2016၊ လိူၼ်မၢတ်ႉ 31 ဝၼ်းၼႆႉ မႂ်ႊႁုၼ်ႈႁူမ်ႈႁွမ်းၵၼ်တင်းသဵင်ႈမီး 54,518 မႂ်ႊယဝ်ႉ။ တေႃႇထိုင်ပီႊ2015၊ လိူၼ်မၢတ်ႉ 31 ဝၼ်းၼၼ်ႉ ၼမ်ႉတွၼ်းသုတ်းထီးႁူမ်ႈႁုပ်ႈတင်းသဵင်ႈမီး 899 လၢၼ်ႉပျႃး။
လွင်ႈမႅင်ႇၵွင်ၼမ်ႉတွၼ်း တႃႇပီႊၵၢၼ်ငိုၼ်း 2015-2016 ၼႆႉ ၵူၺ်းတေပၼ်တႃႇႁုၼ်ႈ ဢၼ်လႆႈသႂ်ႇဝႆႉထိုင် ပီႊ2015၊ လိူၼ်မၢတ်ႉ 31 ဝၼ်းၼၼ်ႉ တင်းသဵင်ႈ 26,064 ႁုၼ်ႈသေ တႃႇၵွင်ၼမ်ႉတွၼ်း 1 ၵွင်လႂ် တေမႅင်ႇပၼ် 10,000 ပျႃး။ ပေႃးပီႊ2017၊ လိူၼ်ၸၼ်ႇၼိဝ်ႇဝရီႇ 1 ဝၼ်းမႃး တေတေးၸႅၵ်ႇမႅင်ႇပၼ်ၵႂႃႇ ပွၵ်ႈၵမ်း 3 ၼႆယူႇ။
2015-2016 ပီႊၵၢၼ်ငိုၼ်းသုတ်းၼႆႉ ႁုၼ်ႈၸိူဝ်းဢၼ်သႂ်ႇယဝ်ႉ (Paid Up Capital)ၼႆႉ ၼမ်လိူဝ်တိုၼ်းလၢင်းၼႂ်းသုၼ်ႇ 50,000 သႅၼ်ပျႃးသေ မီးၵႂႃႇ 54,518 သႅၼ်ပျႃးလႄႈ၊ မိူဝ်ႈပီႊ2016၊ လိူၼ်ဢေႃးၵတ်ႉ 3 ဝၼ်းၼၼ်ႉ ၸင်ႇဢဝ်တင်းလိၵ်ႈ မၢႆလိၵ်ႈ-ၵႁၶ/1-4 ၸီႇမၢၼ်ႇ(163)သေ လႆႈလဝ်ႊတၢင်ႇမၢႆၾၢင် တိုၼ်းလၢင်းၼႂ်းသုၼ်ႇ(Authorize Capital) တီႈႁွင်ႈၵၢၼ်လုမ်းလွင်ႈလူင်း တိုၼ်းတင်း လွင်ႈၸီႉၸမ်ႈ ၶမ်ႇပၼ်ႇၼီႇ ၼၼ်ႉ ယုၵ်ႉတိူဝ်းထႅင်ႈၵႂႃႇထိုင် 300,000 သႅၼ်ပျႃးၼႆယဝ်ႉ။
ၽိုၼ်သွၼ်ႇၸႅင်ႈသဵၼ်ႈငိုၼ်း ဢၼ်ပိုတ်ႇပၢႆးၼႄဝႆႉ ၼႂ်းပီႊၵၢၼ်ငိုၼ်း2015-2016 ၸိူဝ်းၼႆႉ လွင်ႈဢၼ်ၵၢၼ်ၸႂ်ႉၽိတ်းပိူင်ႈၾၢႆႇငိုၼ်းတွင်းတင်း ၵၢၼ်ပိုတ်ႇပၢႆးၽိတ်းပိူင်ႈၸိူဝ်းၼႆႉ မီးတၢင်းၵဵင်ႈသႂ်သေယဝ်ႉ ႁၼ်ထိုင်ဝႃႈ ပိုတ်ႇပၢႆးၼႄလွင်ႈသၢင်ႇထုၵ်ႇ မၢၼ်ႇမႅၼ်ႈယူႇၼႆဢေႃႈ။
7. ၶေႃႈလူပ်း
ၸွမ်းၼင်ႇငဝ်းလၢႆးၶွမ်ႇပၼ်ႇၼီႇယၢမ်းလဵဝ်ၼႆႉ ၸုမ်းၵမ်ၵၢၼ်ၶွမ်ႇပၼ်ႇၼီႇ၊ ၸုမ်းၸတ်းၵၢၼ် တင်း ၽူႈႁၢပ်ႇၵၢၼ်တင်းသဵင်ႈ ၼႆႉ ယွၼ်ႉပဵၼ်ၼမ်ႉၼိုင်ႈၸႂ်လဵဝ်သေ သႂ်ႇမႃႇသႂ်ႇႁႅင်းၶတ်းၸႂ်သေလႄႈသင်၊ ယွၼ်ႉဢဵၼ်ႁႅင်းတၢင်းၶႆႈၸႂ်ၶိုၵ်ႉၶႅမ်ႉ ၶွင်ၸုမ်းပၼ်တၢင်းၶႆႈၸႂ်ၶဝ်လႄႈသင် ၸင်ႇလႆႈပႆႁွတ်ႈထိုင်တီႈသဵၼ်ႈတၢင်း ဢွင်ႇမၢင်ႇမႂ်ႇသုင်မႃး တေႃႇထိုင်ၶၵ်ႉၼိုင်ႈတွၼ်ႊၼိုင်ႈယူႇယဝ်ႉ။ ၶမ်ႇပၼ်ႇၼီႇၼႆႉ ၸူဝ်ႊၶူပ်ႇတိုၵ်ႉလဵၵ်ႉယူႇၵေႃႈယႃႇ ဢဝ်တင်းလွင်ႈၸူပ်းဢဝ်လႆႈလွင်ႈတၢင်းဢွင်ႇမၢင်ႇ၊ လွင်ႈဢၼ်ၶူင်ႊသၢင်ႈလႆႈတိုဝ်ႉတၢင်းလီတႃႇမိူဝ်းၼႃႈ ၸိူဝ်းၼႆႉသေ တွၵ်ႇၶႅၵ်ႇတႅမ်ႈမၢႆလႆႈ ပိုၼ်းႁၢင်ႊလီႁွမ်ႁိုၼ်းမႃးယူႇယဝ်ႉ။ ၵွပ်ႈၼႆ ၽူႈယႂ်ႇၵူၼ်းလူင် ႁွင်ႈၵၢၼ်လုမ်းလူင်ပွင်ၸိုင်ႈ ၸိုင်ႈမိူင်းၵူႊထၢၼ်ႈထၢၼ်ႈ ၸိူဝ်းလႆႈတမ်းဝၢင်းမူႇပိူင် ၸွမ်းငဝ်းလၢႆးၵၢပ်ႈပၢၼ်သေ လႆႈပွင်သၢင်ႈၸီႉၸမ်ႈပၼ် ၸိူဝ်းၼၼ်ႉလႄႈသင်၊ ၽူႈလူင်ႉလႅၼ်ႇၵူႊလၢႆပၢႆး ဢၼ်လႆႈၵမ်ႉၸွႆႈမႃးပၼ်ၼၼ်ႉလႄႈသင်၊ ၽူႈၵမ်ၵၢၼ်ႁဝ်းၶဝ်လႄႈၽူႈႁၢပ်ႇၵၢၼ်ႁဝ်းၶဝ် ဢၼ်လႆႈပွင်သၢင်ႈၼႃႈၵၢၼ် ၸွမ်းလူၺ်ႈဢွင်ႈတီႈၽႂ်မၼ်းမႃးၼၼ်ႉလႄႈသင်၊ ၽူႈႁူမ်ႈၵၢၼ် မၢၵ်ႈမီး ဢၼ်မီးတၢင်းယုမ်ႇယမ်သေ ႁူမ်ႈႁွမ်းမႃးၼၼ်ႉလႄႈသင်၊ ၸဝ်ႈၶွင်ႁုၼ်ႈ ဢၼ်လႆႈၸုၵ်းမၼ်ႈပၼ်ႁႅင်း ၶွမ်ႇပၼ်ႇၼီႇမႃးၼၼ်ႉလႄႈသင်၊ ဢိၵ်ႇတင်း ၽူႈလႆႈၸွႆႈထႅမ်ၼႃႈၵၢၼ်ႁဝ်းၶႃႈ မႃးသေတီႈသေတၢင်းၸိူဝ်းၼၼ်ႉ လႄႈသင် တေႃႇတီႈၸိူဝ်းၼႆႉတင်းသဵင်ႈ မီးတၢင်းယိၼ်းၸူမ်းၶွပ်ႈၸႂ်ယႂ်ႇယႂ်ႇၼမ်ၼမ်သေဢဝ်ၵုင်ႇမုၼ်တၢင်ႇၽိုၼ ်မၢႆပိုၼ်းဝႆႉယူႇၶႃႈ။

robotstxt: allowed

filter: keep


text:
တွၵ်ႇတိူဝ်ႇ မွင်ႇမွင်ႇတဵင်းၼႆႉ မိူဝ်ႈပီႊ2012 ၼၼ်ႉ လႆႈပဵၼ် ၵႅမ်ၽွင်းလူင် ႁွင်ႈၵၢၼ် ၽွင်းလူင်ၾၢႆႇၵၢၼ်ငိုၼ်းယဝ်ႈ၊ လႆႈဢဝ်ပုၼ်ၽွၼ်းပွင်ၵၢၼ် ၾၢႆႇၼွၵ်ႈမိူင်း၊ ၸိူဝ်းယေးငိုၼ်း လူင်ပွင်ၸိုင်ႈ တင်း ၾၢႆႇၵၢၼ်ငိုၼ်းၸိူဝ်း ဢမ်ႇၸႂ်ႈယေးငိုၼ်းၸိူဝ်းၼၼ်ႉယူႇ။ ယၢမ်ႈဢဝ်ပုၼ်ႈၽွၼ်း ႁူဝ်ပဝ်ႈၶွမ်ႇမီႇတီႇ ပွင်ႁဵတ်းပၢင်ၵုမ်AFMM တင်း AFDM+3 တီႈၼေႇပျီႇတေႃႇမႃး မိူဝ်ႈပီႊပူၼ်ႉၼၼ်ႉ။ တီႈပၢင်ၵုမ် AFDM+3 ၸိူဝ်းပွင်ႁဵတ်း တီႈၼေႇပျီႇတေႃႇ၊ ၵႃႇၸႃႇသတၼ် တင်း တူဝ်ႊၵျူဝ်ႇၸိူဝ်းၼၼ်ႉၵေႃႈ ယၢမ်ႈႁဵတ်းၵႅမ်ၽူႈၼင်ႈၸိုင်ႈ တူဝ်တႅၼ်းၶွင် ႁွင်ႈၵၢၼ်ၽွင်း လူင် ၵၢၼ်ငိုၼ်းမႃးယူႇ။
မိူဝ်ႈၽွင်း ဢမ်ႇပႆႇႁပ်ႉဢဝ်တႃၶုၼ် ႁွင်ႈၵၢၼ်ၽွင်းလူင်ၾၢႆႇၵၢၼ်ငိုၼ်းၼၼ်ႉ လႆႈပဵၼ်မေႃသွၼ် တီႈႁွင်ႈၵၢၼ် ၵူတ်းမၢႆ ၸၼ်ႉၸွမ်တႃၵုင်ႈ လႄႈသင်၊ ပေႃးယဝ်ႈၵေႃႈ လႆႈႁၢပ်ႇပုၼ်ႈၽွၼ်း ၾၢႆႇႁုၼ်ႈမုၼ်း ႁိူၼ်းယေး၊ ၵၢၼ်ႁိူဝ်းလူင်ၸိူဝ်ႉၸၢတ်ႈ၊ ၵၢၼ်ၶွမ်ႇပၼ်ႇၼီႇဢႃႊမၶၢမ်ႇ ၶွင်ၸိူဝ်ႉၸၢတ်ႈၸိူဝ်းၼႆႉ။ ၶူးလူင်ႁဝ်းၼႆႉ လႆႈႁပ်ႉၶူး B.A. (Law), LL.B., LL.M. Ph.D ၸိူဝ်းၼႆႉသေ ပဵၼ်ၽူႈလူင်ႉလႅၼ်ႇၵတ်ႉၶႅၼ်ႇ ၾၢႆႇၵူတ်းမၢႆၵေႃႉၼိူင်ႈယူႇ။ ၶဝ်ႈၸႂ် ၾၢႆႇၵၢၼ်ငိုၼ်းသေ ပဵၼ်ၽူႈၶဝ်ႈၸုမ်း Australian and New Zealand Institute of Finance ၵေႃႉၼိူင်ႈ ၼၼ်ႉယူႇ။ ယဝ်ႈၵေႃႈ လႆႈၶူးၾၢႆႇပၢႆးၸႂ် (Psychology)။ လႆႈတႅမ်ႈပပ်ႉလိၵ်ႈ ပိုၼ်ဢွၵ်ႇယဝ်ႈ 6 ပပ်ႉသေ၊ တႅမ်ႈလိၵ်ႈပွင်ယဝ်ႈ 350 ႁူဝ်။
လႆႈႁၢပ်ႇပုၼ်ႈၽွၼ်း ႁူဝ်ပဝ်ႈလူင် ၽူႈၵႂၢၼ်းၵၢၼ် Securities and Exchange Commission (SECM) မိူင်းႁူမ်ႈတုမ် မႅၼ်ႇမႃႇ၊ ၽူႈၵႂၢၼ်းၵၢၼ်ႁပ်ႉပၢၵ်ႇမိူင်းႁူမ်ႈတုမ်မႅၼ်ႇမႃႇ တင်း ၸုမ်းၵႂၢၼ်းၵၢၼ်ၵူႈယိမ်ငိုၼ်း သႅၼ်းလဵၵ်ႉ ၸိူဝ်းၼၼ်ႉယူႇ။ ၼႆႉၵူၺ်း ဢမ်ႇၵႃး ပဵၼ်ႁူဝ်ပဝ်ႈ ၶွမ်ႇမသျိၼ်ႇလူင်းတိုၼ်း မိူင်းႁူမ်ႈတုမ်မႅၼ်ႇမႃႇ၊ ႁူဝ်ပဝ်ႈၵမ်ၵၢၼ်ၶွမ်ႇမီႇတီႇ ႁဵတ်းႁႂ်ႈ Myanmar EITI ပဵၼ်ၼမ်ႉပဵၼ်တူဝ်၊ ပဵၼ်ၵေႃႉ ၵေႃႇသၢင်ႇ ၸုမ်းႁူမ်ႈၵၢၼ် လူင်ပွင်ၸိုင်ႈၸႅင်ႈလႅင်း ပႃးတင်း ဢွင်ႈတီႈၶိုၵ်ႉတွၼ်းပၢႆးမၢၵ်ႈမီး ၵျွၵ်ႉၽိဝ်ႇ တင်း တၢႆႇဝႃႇ သေ၊ ၼႂ်းၸုမ်း ၽူႈၵမ်ၵၢၼ်ၵေႃႈ ပႃးဝႆႉယူႇ။
ပဵၼ်ၵေႃႉၵေႃႇသၢင်ႈ လွၵ်းၵၢတ်ႇႁပ်ႉပၢၵ်ႇ မိူင်းႁူမ်ႈတုမ်မႅၼ်ႇမႃႇ မီးတၢင်းလွတ်ႈလႅဝ်းမႃးသေ၊ ပဵၼ်ၵေႃႉၵေႃႇသၢင်ႈ လွၵ်းၵၢတ်ႇ ႁုၼ်ႈယၼ်ႇၵုင်ႇ တီႈၼႂ်းၸိုင်ႈမိူင်းႁူမ်ႈတုမ်မႅၼ်ႇမႃႇ ဢွၼ်တၢင်းသုတ်းပိူၼ်ႈယဝ်ႈ။


text:
မႂ်ႇသုင်ၶႃႈ မႃးထႅင်ႈယဝ်ႉၶႃႈ တွၼ်ႈတႃႇ ဢူၺ်းၵေႃႉ ၶဝ် သူင်ႇႁဵတ်းၽိင်းၵႂၢမ်း ဢဝ်ၶႅပ်းႁၢင်ႈ သႂ်ႇၼႂ်းၵွၢမ်းႁႂ်ႈႁၢင်ႈလီလီ ၼႆသေ ၸွင်ႇလႆႈတၢင်ႇပၼ်ၶႃႈဢေႃႈ ၼႆႉတႄႉ ပဵၼ် ဝူဝ်းလ်သဵၼ်း Video
Slideshow iSkysoft Slideshow Maker 6.5.1.0 ႁဵတ်း Slideshow ငဝ်း ၵေႃႈလႆႈ ၶႅပ်းႁၢင်ႈၵေႃႈလႆႈ ပဵၼ်ဢၼ်ၶႅမ်ႉတႄႉတႄႉ ၶႃႈ ၸၢမ်းဢွၼ်ၵၼ်ၸႂ်ႉတူၺ်းၶႃႈလႄႈ လၢႆးဢူၼ်းမၼ်းတႄႉ တူၺ်းၸွမ်းၼင်ႇတီႈတႂ်ႈၼႆႉၼႄဝႆႉသေၵမ်းၶႃႈ
Download:iSkysoft Slideshow Maker 6.5.1.0
လၢႆးဢူၼ်းမၼ်း =
>Run setup. =
>Don't launch iSkysoft Slideshow Maker. =
>Copy and Paste crack file to... C\Program File\ iSkysoft Slideshow Maker Copy the BEST Traders and Make Money (One Click) :


text:
မိူင်းႁူမ်ႈတုမ်ႊမိူင်းမၢၼ်ႊ ၸတ်းႁဵတ်း SEA Game ပွၵ်ႈၵမ်း 27 တီႈ ပၢင်လဵၼ်ႈႁႅင်း ဝုၼ်ႇၼႃႉတဵၵ်ႉထီႉ ဝဵင်းလူင်ၼေႇပျီႇတေႃႇ ၵူၼ်းၶဝ်ႈႁူမ်ႈ ပၼ်ႁႅင်း ပၢင်ပိုတ်ႇၽုၺ်ႇ ၵိုၼ်းၶွၼ်ႈၼမ်လၢႆ။
ၸဵမ်မိူဝ်ႈပႆႇ ႁဵတ်းပၢင်ၵႅဝ်ႈ ပိုတ်ႇၽုၺ်ႇပၢင်ပွႆးၼၼ်ႉ ၽူႈပၼ်ႁႅင်း ၶဝ်ႈႁူမ်ႈပၢင်ပွႆး ပေႃးၶဝ်ႈဢဝ်တီႈယူႇ ၼႂ်းပၢင်လဵၼ်ႈႁႅင်း ဢွၼ်တၢင်း ယူႇယဝ်ႉ။
မိူဝ်ႈဝၼ်းထီႉ 11.12.2013 (မိူဝ်ႈဝႃး) ယၢမ်းႁူဝ်ၶမ်ႈ 6:00 မူင်းၼၼ်ႉ တႄႇပၢင်ၵႅဝ်ႈ ပိုတ်ႇၽုၺ်ႇပၢင်ၶႄႉသဵင်ႇလဵၼ်ႈႁႅင်းသေ ၸွမ်ၸိုင်ႈ ဢူးတဵင်းၸဵင်ႇ ၊ဢိၵ်ႇတင်း ၶႅၵ်ႇလၢႆလၢႆၸိုင်ႈမိူင်း ၶဝ်ႈႁူမ်ႈပၼ်ႁႅင်းသေဢမ်ႇၵႃး မီးပႃး ၽူႈႁွင်ႉၵႂၢမ်း(ၸၢဝ်းၶိူဝ်း) ၸိူဝ်းၸိုဝ်ႈသဵင်ယႂ်ႇ ၼႂ်းမိူင်းမၢၼ်ႈ လၢႆလၢႆၵေႃႉ ႁွင်ႉၽဵင်း မူၼ်ႊၸႂ်ပၼ် ၽူႈၶဝ်ႈႁူမ်ႈ ပၢင်ပိုတ်ႇၽုၺ်ႇ၊ ဝၢႆးသေၼၼ်ႉ ၽူႈမီးပုၼ်ႈၽွၼ်း ၼႂ်းပၢင်ပွႆးလႄႈ ၸုမ်းလဵၼ်ႈႁႅင်း ၸိုင်ႈမိူင်း ၽႂ်မၼ်း ဢဝ် ၸွမ်ပိဝ် ၸိုင်ႈမိူင်း ၼၢမ်းၼႃႈသေ ၶဝ်ႈဢဝ်တီႈယူႇ ၼႂ်းပၢင်လဵၼ်ႈႁႅင်း။
ၸွမ်းၼင်ႇၶပ်းမၢႆသေ တၢင်ႇၸွမ်ပိဝ်မိူင်းႁူမ်ႈတုမ်ႊမိူင်းမၢၼ်ႊ တၵ်ႉယမ်ၸွမ်ပိဝ်ယဝ်ႉ သိုပ်ႇတၢင်ႇၸွမ်ပိဝ် ၽၢႆႇလဵၼ်ႈႁႅင်း မိူင်းၸဵင်ႇၸၢၼ်းဝၼ်းဢွၵ်ႇ၊ ၸွမ်ပိဝ် SEA Game Federation ယဝ်ႉသေ ၽွင်းလူင် ၽၢႆႇလဵၼ်ႈႁႅင်း ဢူးတိၼ်ႉသၢၼ်း မွၵ်ႇလၢတ်ႈၶေႃႈၵႂၢမ်း သပ်းလႅင်းလွင်ႈ ဢၼ်လႆႈပဵၼ် ၸဝ်ႈတႃႇၼ ၸတ်းႁဵတ်း ပၢင်ၶႄႉသဵင်ႇလဵၼ်ႈႁႅင်းၼႆႉ သေ သူင်ႇသင်ႇတူင်ႉတၵ်ႉ ၸုမ်းလဵၼ်ႈႁႅင်း ၸိူဝ်းၶဝ်ႈၶႄႉသဵင်ႇ။
ၵႅမ်ၸွမ်ၸိုင်ႈ ဢူးၺၢၼ်ႇဝိၼ်း မွၵ်ႇလၢတ်ႈၶေႃႈၵႂၢမ်း ယိၼ်းၸူမ်းၶွပ်ႈၸႂ် ပီႈၼွင်ႉၶဝ်ႈႁူမ်ႈပၢင်ပွႆးသေ ၵူၼ်းလဵၼ်ႈႁႅင်း ၼၢင်းယိင်းဢွၼ်ႇ ၵေႃႉၼိူင်ႈ လႄႈ ၽူႈတတ်းသိၼ် ၽၢႆႇလဵၼ်ႈႁႅင်း ၵေႃႉၼိူင်ႈ တိူင်ႇၵၢဝ်ႇ ၶေႃႈယၼ်ႇၸႂ်ၽၢႆႇလဵၼ်ႈႁႅင်း ၵႂႃႇယူႇယဝ်ႉ။
ဝၢႆးသေ ၸုမ်းလဵၼ်ႈႁႅင်း ၶဝ် ၶိုၼ်းဢွၵ်ႇ ၼႂ်းပၢင်လဵၼ်ႈႁႅင်းၵႂႃႇၼၼ်ႉ သိုပ်ႇမီး တၢင်းၵႃႈ လႄႈ ၽဵင်းၵႂၢမ်း မူၼ်ႊၸႂ်ပၼ် ၽူႈၶဝ်ႈႁူမ်ႈ ပၢင်ပိုတ်ႇၽုၺ်ႇ ၶဝ်ယူႇယဝ်ႉ။
SEA Game ပွၵ်ႈၵမ်း 27 ၼႆႉ တေၸတ်းႁဵတ်း ၶၢဝ်းတၢင်း ႁိူင်မၼ်း 22 ဝၼ်း။ SEA Game ၼႆႉ ၸတ်းႁဵတ်း သွင်ပီႊၼိူင်ႈပွၵ်ႈ ၊ ၶၢဝ်းတၢင်း ပူၼ်ႉမႃး 44 ပီႊပၢႆၼႆႉ မိူင်းႁူမ်ႈတုမ်ႊ မိူင်းမၢၼ်ႊ လႆးပဵၼ်ၸဝ်ႈတႃႇၼ ၸတ်းႁဵတ်းပၢင်ၶႄႉသဵင်ႇထႅင်ႈ ပွၵ်ႈၼိူင်ႈ၊ ပႅၵ်ႉသမ်ႉဝႃႈ ပႆႇလႆႈႁဵတ်း ပၢင်ပိုတ်ႇၽုၺ်ႇ SEA Game ပွၵ်ႈၵမ်း 27 ၼႆႉသေတႃႉၵေႃႈ ပေႃးၶႄႉၶဵင်ႇ ၵၼ်မႃး ဢွၼ်တၢင်းဝၼ်းပိုတ်ႇၽုၺ်ႇ ပၢင်ၶႄႉသဵင်ႇ 4 ဝၼ်း ယဝ်ႉ။


text:
ၶၢဝ်ႇပၢႆးယူႇလီ
TYO လႄႈ EF လူင်းပၼ်ပိုၼ်ႉႁူႉ ၵဵဝ်ႇၵပ်းၸိူဝ်ႉမႅင်းတၢင်းပဵၼ် B လႄႈ C ၼႂ်းဢိူင်ႇထုင်ႉလွႆႁူဝ်သိူဝ်ထႅင်ႈ
- Details
- Published on 19 January 2018
- Written by တႆးလွတ်ႈလႅဝ်း
ယူႇတီႈၸုမ်းၵူၼ်းၼုမ်ႇတႆး (TYO) ၸႄႈဝဵင်းၼမ်ႉၶမ်း လႄႈ ဢိူင်ႇထုင်ႉလွႆႁူဝ်သိူဝ် ဢိၵ်ႇတင်း ၸုမ်းပီႈၼွင်ႉၸၢဝ်းၶိူဝ်း ၽွင်ႇတေးသျိၼ်း (EF) လႆႈႁူမ်ႈမိုဝ်းတင်း မေႃယႃၸၢႆးၼေႃႇမိူင်းသေ လႆႈလူင်းၵူတ်ႇထတ်း ပၼ်ပိုၼ်ႉႁူႉ ၵဵဝ်ႇၵပ်းၸိူဝ်ႉမႅင်းတၢင်းပဵၼ် B လႄႈ C ပၼ်ပေႃႈမႄႈၵူၼ်းမိူင်း ၼႂ်းဢိူင်ႇထုင်ႉလွႆႁူဝ်သိူဝ် ၸႄႈမိူင်းၶၢင်ထႅင်ႈ ပဵၼ်ပွၵ်ႈၵမ်း-3။
ၸုမ်းၵူၼ်းၼုမ်ႇတႆး TYO လူင်းၵူတ်ႇထတ်းပၼ်ပိုၼ်ႉႁူႉ ၸိူဝ်ႉမႅင်းတၢင်းပဵၼ် B လႄႈ C တီႈၼမ်ႉၶမ်း
- Details
- Published on 18 December 2017
- Written by တႆးလွတ်ႈလႅဝ်း
ၸုမ်းၵူၼ်းၼုမ်ႇတႆး (TYO) ၼႂ်းၸႄႈဝဵင်းၼမ်ႉၶမ်း လႄႈ ထုင်ႉလွႆႁူဝ်သိူဝ် လႆႈႁူမ်ႈမိုဝ်းတင်း မေႃယႃ ၸၢႆးၼေႃႇမိူင်းသေ လူင်းၵူတ်ႇထတ်းပၼ်ပိုၼ်ႉႁူႉ ၵဵဝ်ႇၵပ်းၸိူဝ်ႉမႅင်းတၢင်းပဵၼ် B လႄႈ C ဢၼ်ပဵၼ်တၢင်းပဵၼ်တပ်း တီႈဝၢၼ်ႈၼွင်ၶၢင် ဢိူင်ႇၼွင်ၶၢင် ၸႄႈဝဵင်းၼမ်ႉၶမ်း မိူင်းတႆးပွတ်းႁွင်ႇ ၼႆယဝ်ႉ။
ၽၢႆႇယူႇလီလူင်ပွင်ၸိုင်ႈ တေလူင်းသမ်းယႃႁႄႉၵင်ႈ “တၢင်းပဵၼ်ၸဵပ်းဢွၵ်းဢေႃၵျပၢၼ်ႇ” ပၼ်လုၵ်ႈဢွၼ်ႇ ၼႂ်းဝဵင်းၶူဝ်လမ်
- Details
- Published on 09 December 2017
- Written by တႆးလွတ်ႈလႅဝ်း
ၸွမ်းၼင်ႇလႆႈႁပ်ႉ လွင်ႈၸွႆႈထႅမ်ယႃႈယႃ တီႈၼွၵ်ႈမိူင်းသေယဝ်ႉ ပေႃးထိုင်မႃး ၼႂ်းဝၼ်းထီႉ 10-20 December 2017 ၼႆႉ တေၸႅၵ်ႇပိုၼ်ႉတီႈမၼ်းသေ ယူႇတီႈႁွင်ႈၵၢၼ်ၽၢႆႇယူႇလီ လူင်ပွင်ၸိုင်ႈ တေလူင်းသမ်းယႃႁႄႉၵင်ႈ “တၢင်းပဵၼ်ၸဵပ်း ဢွၵ်းဢေႃၵျပၢၼ်ႇ” (Japanese Encephalitis – JE/ ဂျပန်ဦးနှောက်ရောင်ရောဂါ) ပၼ်လုၵ်ႈဢွၼ်ႇ ဢႃႇယု 9-လိူၼ်ထိုင် 15-ပီႊ ၵႂႃႇတီႈၼႂ်းဝဵင်းၶူဝ်လမ် ၸႄႈတွၼ်းလွႆလႅမ် မိူင်းတႆးပွတ်းၸၢၼ်း ၼႆယဝ်ႉ။
ၸိုင်ႈမိူင်းၸိူဝ်းတိတ်းၸပ်းၸိူဝ်ႉမႅင်း HIV ၼမ်သုတ်း ပႃးမိူင်းႁူမ်ႈတုမ်မျၢၼ်ႇမႃႇ
- Details
- Published on 01 December 2017
- Written by တႆးလွတ်ႈလႅဝ်း
မိူဝ်ႈၼႆႉဝၼ်းထီႉ 01 December 2017 ဝၼ်းသုၵ်းၼႆႉ ပဵၼ်ဝၼ်း AIDS လုမ်ႈၾႃႉ (World AIDS Day) လႄႈ ၵူႈမိူင်းမိူင်းၵေႃႈ လႆႈဢွၼ်ၵၼ်ၸတ်းႁဵတ်း ပၢင်ၵႅဝ်ႈ “ၵူၼ်းတင်းမူတ်း မီးၵႃႈၶၼ်”ၵႂႃႇတင်းလုမ်ႈၾႃႉ၊ ၸွမ်းၼင်ႇလႆႈႁူႉၸွမ်း လွင်ႈမၢတ်ႈမၢႆ AIDS မုၵ်ႉၸုမ်း UN မီးၼၼ်ႉသေ ၵၢၼ်တိတ်းၸပ်းၸိူဝ်ႉမႅင်း တၢင်းပဵၼ် HIV ၼမ်သုတ်း ၼႂ်း 35-မိူင်းၼၼ်ႉ ပႃးမိူင်းႁူမ်ႈတုမ်မျၢၼ်ႇမႃႇ မိူင်းၼိုင်ႈ ၼႆယဝ်ႉ။
ၸုမ်းၵူၼ်းၼုမ်ႇတႆး (TYO) လူင်းၵူတ်ႇထတ်းပၼ်ပိုၼ်ႉႁူႉ ၸိူဝ်ႉမႅင်း B,C ၼႂ်းဢိူင်ႇထုင်ႉလွႆႁူဝ်သိူဝ်ထႅင်ႈ
- Details
- Published on 13 November 2017
- Written by တႆးလွတ်ႈလႅဝ်း
ၸုမ်းၵူၼ်းၼုမ်ႇတႆး (Tai Youth Organization – TYO) ၼႂ်းၸႄႈဝဵင်းၼမ်ႉၶမ်း လႄႈ ဢိူင်ႇထုင်ႉလွႆႁူဝ်သိူဝ် ၵွင်ႉသၢၼ်မိုဝ်းတင်း ၸုမ်းပီႈၼွင်ႉၸၢဝ်းၶိူဝ်း ၽွင်ႇတေးသျိၼ်းသေ လႆႈသိုပ်ႇလူင်းၵူတ်ႇထတ်း ပၼ်ပိုၼ်ႉႁူႉ ၵဵဝ်ႇၵပ်းတၢင်းပဵၼ် ၸိူဝ်ႉမႅင်း B လႄႈ C ၼႂ်းဢိူင်ႇထုင်ႉလွႆႁူဝ်သိူဝ်ထႅင်ႈ ပဵၼ်ပွၵ်ႈၵမ်း-2။
More Articles...
- ၵၢၼ်သွၼ်ပၢႆးယူႇလီၵူၼ်းမိူင်း တီႈငဝ်ႈၸိုင်ႈလွႆတႆးလႅင်း ယဝ်ႉတူဝ်ႈ
- ၸုမ်းၵူၼ်းၼုမ်ႇတႆး (TYO) လူင်းၵူတ်ႇထတ်းပၼ်ပိုၼ်ႉႁူႉ တၢင်းပဵၼ်တပ်း ၸိူဝ်ႉမႅင်း B လႄႈ C ယဝ်ႉ သမ်းၶဵမ်ႁႄႉၾၢင်ႉ ၸိူဝ်ႉမႅင်းပၼ် ၵူၼ်းမိူင်းတႆး ၼႂ်းမိူင်းၶၢင်
- ၸုမ်းၵူၼ်းၼုမ်ႇတႆး TYO ၵူတ်ႇထတ်းတၢင်းပဵၼ် ၸိူဝ်ႉမႅင်းတပ်း B လႄႈ C လႄႈယူတ်းယႃပၼ် ၵူၼ်းမိူင်း တီႈၸႄႈဝဵင်းၼမ်ႉၶမ်း
- ၵူၼ်းပဵၼ် တိတ်းၸပ်းၸိူဝ်ႉမႅင်း H1N1 မီးမွၵ်ႈ 400 ၵူၼ်းတၢႆမီးထိုင် 38


text:
Welcome to Tai freedom
JMC-U ၸတ်းပၢင်ၵုမ် ပွၵ်ႈၵမ်း-14
- Created on 18 January 2018
- Written by တႆးလွတ်ႈလႅဝ်း
ၶွမ်ႇမတီႇႁူမ်ႈလူလွမ်ပႂ်ႉပႃး ၵၢၼ်ၵိုတ်းယိုတ်း လွင်ႈတိုၵ်းယိုဝ်း ၸၼ်ႉမိူင်းႁူမ်ႈတုမ် (JMC-U) ၸတ်းႁဵတ်း ပၢင်ၵုမ် ပွၵ်ႈၵမ်း-14 ၵႂႃတီႈသုၼ်ၵၢင် လွင်ႈထုၵ်ႇမေႃပေႃးၵႂၢမ်း ၼႂ်းၸိူဝ်ႉၸၢတ်ႈ လႄႈ လွင်ႈငမ်းယဵၼ် (NRPC) ၼႂ်းဝဵင်းတႃႈၵုင်ႈ တၢင်းႁိုင် 3-ဝၼ်း။
ၽွင်းတႅၼ်းသၽႃး တွၵ်ႇတႃႇဢေးမွင်ႇ ၺႃးပိုတ်ႇၶတီးဢဝ်တၢင်းၽိတ်း လူၺ်ႈၽွၵ်ႈသၸ်ႃႇၸိုင်ႈမိူင်း
- Created on 18 January 2018
- Written by တႆးလွတ်ႈလႅဝ်း
ၵဵဝ်ႇလူၺ်ႈပၼ်ႁႃယွၼ်ႈလင် ပွႆးမၢႆတွင်း ဝၼ်းႁေႃၶမ်းရၶႅင်ႇ တူၵ်းသုမ်းဢႃႇၼႃႇ ၶွပ်ႈတဵမ် 233-ပီႊသေယဝ်ႉ ၽွင်းတႅၼ်းသၽႃး ၵူၼ်းမိူင်း ၸႄႈဝဵင်းဢမ်း ၸႄႈမိူင်းရၶႅင်ႇ တွၵ်ႇတႃႇဢေးမွင်ႇ လႄႈ ၽူႈတႅမ်ႈလိၵ်ႈရၶႅင်ႇ ဝူၺ်ႇႁိၼ်ႇဢွင်ႇ လႆႈၺႃးၵၢၼ်ပိုတ်ႇၶတီး ဢဝ်တၢင်းၽိတ်း လူၺ်ႈမၢႆမီႈၵၢၼ်ၵပ်းသိုပ်ႇ မတ်ႉတႃ 17(1) ဢမ်ႇၵႃး ၺႃးပႃးတၢင်းၽိတ်း ၵၢၼ်ၽိုၼ်ႉဝၢႆႇ ၽွၵ်ႈသၸ်ႃႇၸိုင်ႈမိူင်း မတ်ႉတႃ 121(ၶ)(င) လႄႈ ႁဵတ်းႁႂ်ႈၸိုင်ႈမိူင်းၵဝ်ႇသဝ်ႈဝဝ်းမွင် မတ်ႉတႃ 505 ၼႆသေ တႃႇပိုတ်ႇၶတီးဢဝ်တၢင်းၽိတ်းၼၼ်ႉၵေႃႈ ႁူဝ်ပဝ်ႈသၽႃး ၵူၼ်းမိူင်း လႆႈပၼ်ၶႂၢင်ႉဝႆႉယဝ်ႉ ဝႃႈၼႆ။
PNLO ပူတ်း ၶုၼ်ႇမိၼ်ႉထုၼ်း လိူၵ်ႈတၢင်ႇ ၶုၼ်ႇသူႇရဵင်ႇ ၶိုၼ်ႈပဵၼ်ႁူဝ်ပဝ်ႈၵေႃႉမႂ်ႇ
- Created on 18 January 2018
- Written by တႆးလွတ်ႈလႅဝ်း
မုၵ်ႉၸုမ်းပူတ်းပွႆႇ ၸိူဝ်ႉၸၢတ်ႈ ပဢူဝ်း (PNLO) ဢၼ်ၶုၼ်ႇမိၼ်ႉထုၼ်း ပဵၼ်ႁူဝ်ပဝ်ႈ ဢွၼ်ႁူဝ်ဝႆႉဢွၼ်တၢင်းၼၼ်ႉ ယူႇတီႈပၢင်ၵုမ်လူင် ၺီႇလႃႇၶၢမ်ႇ ငဝ်ႈငုၼ်းသေ လႆႈမႄးလႅၵ်ႈလၢႆႈ တႅပ်းတတ်းလိူၵ်ႈတၢင်ႇဢဝ် ၸဝ်ႈသိုၵ်းလူင် ၶုၼ်ႇသူႇရဵင်ႇ ဢၼ်ပဵၼ် ၵႅမ်ႁူဝ်ပဝ်ႈ လႄႈ ၽူႈၵွၼ်းသိုၵ်း PNLO/PNLA ၶိုၼ်ႈပုတ်ႉတႅၼ်း ပဵၼ်ႁူဝ်ပဝ်ႈၵေႃႉမႂ်ႇ ၵႂႃႇၼႆယဝ်ႉ။
သိုၵ်းမၢၼ်ႈ ႁဵတ်းမုၵ်ႉၽုင် ပေႃႉႁႅမ်ၵူၼ်းမိူင်းပၼ်ႇ ဢၼ်ပၢႆးယူႇလီဢမ်ႇတဵမ်ထူၼ်ႈ တႅၵ်ႇဢွၵ်ႇလိူတ်ႈ လႆႈယဵပ်ႉ တီႈႁူင်းယႃ ယွၼ်ႉလုၵ်ႈဢွၼ်ႇႁဵၼ်း ၽိတ်းမေႃးၵၼ်
- Created on 17 January 2018
- Written by တႆးလွတ်ႈလႅဝ်း
လုၵ်ႈဢွၼ်ႇႁဵၼ်း ၼႂ်းတပ်ႉသိုၵ်းမၢၼ်ႈ ၶမရ-520 လႄႈ လုၵ်ႈဢွၼ်ႇႁဵၼ်း ၵူၼ်းႁိူၼ်း ၸႄႈဝဵင်းမိူင်းပၼ်ႇ သွင်ၵေႃႉ ၽိတ်းမေႃးၵၼ် လူၺ်ႈလွင်ႈထမ်ႇမတႃႇ လုၵ်ႈဢွၼ်ႇသေတႃႉ ၵူၺ်းၵႃႈပေႃႈမႄႈလုၵ်ႈဢွၼ်ႇ ၽၢႆႇတပ်ႉသမ်ႉ ၸွမ်းၽၢႆႇသေ ႁွင်ႉဢဝ်ႁႅင်းသိုၵ်းၼႂ်းတပ်ႉမွၵ်ႈ 30-ၵေႃႉ ပေႃႉႁႅမ်ပၼ် ပီႈဢၢႆႈ(ပီႈၸၢႆး) လုၵ်ႈဢွၼ်ႇၵူၼ်းႁိူၼ်း ဢၼ်ပၢႆးယူႇလီ ဢမ်ႇတဵမ်ထူၼ်ႈ ၶႃဢမ်ႇလီ မၢတ်ႇၸဵပ်းတႅၵ်ႇဢွၵ်ႇလိူတ်ႈ 8-ႁွႆး လႆႈၵႂႃႇယူတ်းယႃ ယဵပ်ႉႁွႆးၸဵပ်း တီႈႁူင်းယႃ ၼႆယဝ်ႉ။
လူင်ပွင်ၸိုင်ႈမၢၼ်ႈ သိုဝ်ႉၾႆးၾႃႉ တီႈမိူင်းလၢဝ်း
- Created on 16 January 2018
- Written by တႆးလွတ်ႈလႅဝ်း
ၽူႈၼမ်းသွင်ၽၢႆႇ ႁူပ်ႉထူပ်းဢုပ်ႇဢူဝ်းၵၼ် ၼႂ်းမိူင်းႁူမ်ႈတုမ် မျၢၼ်ႇမႃႇသေ လူင်းလၢႆးမိုဝ်း ၽိုၼ်လိၵ်ႈလွင်ႈပွင်ႇၸႂ် (MOU) ၵၼ်ၵႂႃႇ ပႃးၶေႃႈတူၵ်းလူင်း လွင်ႈလူင်ပွင်ၸိုင်ႈမၢၼ်ႈ သိုဝ်ႉဢဝ်ၾႆးၾႃႉ တီႈမိူင်းလၢဝ်း ၼႆယဝ်ႉ။
More Articles...
- 100-ၸုမ်းပၢႆ ႁူမ်ႈၵၼ်တုၵ်းယွၼ်း ႁႂ်ႈမႄးပွႆႇပၼ်ၶိုၼ်း ၵူၼ်းၼုမ်ႇၸိူဝ်းထုၵ်ႇၺွပ်း
- ပႃႇတီႇၵၢၼ်မိူင်းၶၢင် 3-ပႃႇတီႇ တူၵ်းလူင်းႁူမ်ႈပဵၼ် ၼိုင်ႈပႃႇတီႇ
- တေၸတ်းပၢင်လိူၵ်ႈတင်ႈသွမ်ႈ ၼႂ်းပီႊ-2018 8-ဢွင်ႈတီႈ
- ၽွင်းလူင် ၽၢႆႇၸၢဝ်းၶိူဝ်းတႆး တိူင်းဝဵင်းလိူဝ်ႇ လူႉသဵင်ႈမုၼ်
- ဝဵင်းၼွင်ၶဵဝ် ႁၢင်ႈႁႅၼ်းမေႃသွၼ် တႃႇၽႄႈတိူၼ်းလိၵ်ႈလၢႆးတႆး ၶၢဝ်းမႆႈ


text:
တေႃႈလဵဝ် ၸွမ်းၼင်ႇလႆႈႁၢင်ႈႁႅၼ်းဝႆႉ တႆးတူဝ်ႈတၼ်းၸတ်းႁဵတ်း ပၢင်ၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈတႆးယဝ်ႉ။ ၵူၺ်းၵႃႈ ပေႃးပႆႇလႆႈၸတ်းႁဵတ်း ပႆႇၸၢင်ႈလၢမ်းၶၢတ်ႈႁူႉလႆႈဝႃႈ တႆးၶႂ်ႈလႆႈသင်၊ တေလႆႈပႂ်ႉတူၺ်း။ လွင်ႈၼႆႉ ၽူႈၶၢၼ်ပၢၵ်ႇ RCSS/SSA ၸဝ်ႈသိုၵ်းလူင်ၸၢႆးငိုၼ်း တွပ်ႇလၢတ်ႈတီႈ ၸုမ်းၶၢဝ်ႇၽူႈတွႆႇႁွၵ်ႈ ဝႆႉၼင်ႇၼႆ။
ထၢမ်- ပၢင်ၵုမ်ပၢင်လူင် (လွင်ႈငမ်းယဵၼ်မိူင်းႁူမ်ႈတုမ် ႁိုဝ် ပၢင်ၵုမ်လူင်ႁူဝ်ပၢၵ်ႇပီ 21 ပၢင်လူင်) ပွၵ်ႈၵမ်း 3 ၵေႃႈတေၸတ်းႁဵတ်းယဝ်ႉ၊ ၵွပ်ႈၸမ်တေထိုင် 6 လိူၼ်ယဝ်ႉ။ မိူဝ်ႈလဵဝ် တႆးသမ်ႉပႆႇလႆႈၸတ်းပၢင်ၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈတႆး၊ တႃႇတေၶဝ်ႈႁူမ်ႈပၢင်ၵုမ်လူင်ပွၵ်ႈၵမ်း 3 ၼႆႉ ပုၼ်ႈတႃႇတႆးတူဝ်ႈတၼ်းဝႆႉယဝ်ႉၶႃႈႁႃႉ?။
တွပ်ႇ-ပေႃးပႆႇလႆႈႁဵတ်းပၢင်ၵုမ်ၸိူဝ်ႉၸၢတ်ႈတႆး ငဝ်းလၢႆးမၼ်းပႆႇတူဝ်ႈတၼ်း၊ မိူဝ်ႈလႂ်ႁဝ်းၶႃႈႁဵတ်းယဝ်ႉ ၸင်ႇလႆႈဝႃႈတူဝ်ႈတၼ်း။ ပေႃးပႆႇလႆႈႁဵတ်းပႆႇၸၢင်ႈဢဝ်သင်ၵႂႃႇလၢတ်ႈၵႂႃႇဢုပ်ႇ၊ မိူဝ်ႈလႂ်ႁဵတ်းယဝ်ႉ ၵၢင်ၸႂ်ၵူၼ်းမိူင်းဢွၵ်ႇမႃးယဝ်ႉ ဢဝ်ၽိုၼ်လိၵ်ႈၸိူဝ်းၼၼ်ႉ ဢဝ်ၶေႃႈလႆႈၸႂ်ၸိူဝ်းၼၼ်ႉၵႂႃႇဢုပ်ႇ ၸင်ႇၵွႆႈၸၢင်ႈဝႃႈတူဝ်ႈတၼ်း။ ပေႃးပႆႇလႆႈႁဵတ်း တႃႇတေၵႂႃႇၶဝ်ႈႁူမ်ႈၼၼ်ႉ ပွင်ႇဝႃႈပႆႇတူဝ်ႈတၼ်း။
မိူဝ်ႈပၢင်ၵုမ်လူင်ပွၵ်ႈၵမ်း 2 ၼၼ်ႉၵေႃႈ ယွၼ်ႉပိူဝ်ႈတႆးႁဝ်းၶႃႈပႆႇလႆႈႁဵတ်း ပၢင်ၵုမ်ၵၢၼ်မိူင်းၸၼ်ႉၸိူဝ်ႉၸၢတ်ႈ တႆးလႄႈ ႁဝ်းၶႃႈၵႂႃႇထွမ်ႇၵူၺ်း၊ ႁဝ်းၶႃႈဢမ်ႇၵႂႃႇဢုပ်ႇသင်။ ၵမ်း 3 ၼႆႉၵေႃႈ တႃႇတႆးႁဝ်း ပေႃးဝႃႈဢမ်ႇလႆႈႁဵတ်း သဵင်ၵူၼ်းမိူင်းတႆးႁဝ်းဢမ်ႇမီး၊ သင်ဝႃႈပႆႇလႆႈႁဵတ်း တေၵႂႃႇဢမ်ႇၵႂႃႇပဵၼ်ထႅင်ႈတွၼ်ႈၼိုင်ႈ။
ထၢမ်-ပၢင်ၵုမ်လူင်ပွၵ်ႈၵမ်း 3 ၼႆႉတေၸတ်းႁဵတ်းမိူဝ်ႈလႂ်ၶႃႈ?။
တွပ်ႇ-ပေႃးဢဝ်ပိူင်မၼ်းဝႃႈ ႁဵတ်းၼိုင်ႈပီ 2 ပွၵ်ႈ။ ၵႃႈပူၼ်ႉမႃးၼႆႉ လႆႈႁဵတ်းၼႂ်းလိူၼ်မေႊ၊ ပေႃးၼပ်ႉၸွမ်း ၸိူင်ႉၼၼ် ပေႃးၼႂ်း 12 လိူၼ် (ၻီႊသႅမ်ႊၿိူဝ်ႊ)ၼႆႉ လီလႆႈႁဵတ်းယဝ်ႉ၊ လူင်ပွင်ၸိုင်ႈၵေႃႈၶဝ်ၶႂ်ႈႁဵတ်း ၸိူင်ႉၼၼ်။ ၵူၺ်းၵႃႈ ပေႃးမႃးၼပ်ႉသၢင်ႈတူၺ်းငဝ်းလၢႆးၵူႈတီႈတီႈၼႆႉ မိူဝ်ႈလဵဝ်ပေႃးပဵၼ် 11 လိူၼ် (ၼူဝ်ႊဝႅမ်ႊၿိူဝ်ႊ)ယဝ်ႉ၊ လိူၼ်ၼႃႈၵေႃႈပဵၼ် 12 လိူၼ်၊ ၵူဝ်မၼ်းဢမ်ႇၶိုတ်း၊ မၼ်းတေလႆႈဢဝ်ၶၢဝ်းယၢမ်း ဢိတ်းၼိုင်ႈ။
ထၢမ်-ပေႃးၸိူင်ႉၼၼ် တႃႇတေၸတ်းပၢင်ၵုမ်လူင်ပွၵ်ႈၵမ်း 3 ၼႆႉ တႆးသမ်ႉပႆႇလႆႈၸတ်းပၢင်ၵုမ်ၸိူဝ်ႉၸၢတ်ႈတႆး၊ လွင်ႈၼႆႉၶႂ်ႈလၢတ်ႈၸိူင်ႉႁိုဝ်ၶႃႈ?။
တွပ်ႇ-ပေႃးႁဝ်းၶႃႈပႆႇလႆႈၸတ်းပၢင်ၵုမ် ၸၼ်ႉၸိူဝ်ႉၸၢတ်ႈတႆး တႃႇၵႂႃႇၶဝ်ႈႁူမ်ႈၼႆႉမၼ်းမီးလွင်ႈယၢပ်ႇ။ မိူဝ်ႈၵမ်းတီႈ 2 သဵင်တႆးႁဝ်းၶႃႈဢမ်ႇပႃး၊ ပေႃးၵမ်းတီႈ 3 ပေႃးပၢင်ၵုမ်ၸၼ်ႉၸိူဝ်ႉၸၢတ်ႈတႆး ပႆႇလႆႈႁဵတ်း မၼ်းတေယၢပ်ႇ။ ၵွပ်ႈၼၼ်လႄႈ ႁဝ်းၶႃႈၵေႃႈ ၼင်ႇႁိုဝ်သဵင်တႆးႁဝ်းပေႃးတေမီးၼၼ်ႉ ႁဝ်းၶႃႈၵေႃႈၶတ်းၸႂ် တေဢၢၼ်းႁဵတ်းႁႂ်ႈ မၼ်းပဵၼ်။ ပေႃးဢဝ်ပိူင်မၼ်းဝႃႈ တႆးႁဝ်းတိုၼ်းမီးသုၼ်ႇႁဵတ်းယူႇ၊ ၵူၺ်းၵႃႈ မိူဝ်ႈလဵဝ်မၼ်းမႃးၶမ်ၵၼ် ႁဝ်းတင်းတပ်ႉမတေႃႇ လွင်ႈဢွင်ႈတီႈမၼ်း တီႈၼၼ်ႈတီႈၼႆႈ။
ထၢမ်-တႃႇတေၸတ်းႁဵတ်းပၢင်ၵုမ်ၸၼ်ႉၸိူဝ်ႉၸၢတ်ႈၼႆႉ ၸွင်ႇတႆးသမ်ႉပႃႈတူဝ်ႈတၼ်းၶႃႈႁႃႉ?။
တွပ်ႇ-လွင်ႈၼႆႉ လႆႈဝႃႈတူဝ်ႈတၼ်းယဝ်ႉ။ မိူဝ်ႈဢွၼ်တၢင်း မိူဝ်ႈပီၵၢႆၵေႃႈ ႁဝ်းၶႃႈယၢမ်ႈႁဵတ်းမႃး။ ႁဝ်းၶႃႈလႆႈၵႂႃႇႁူပ်ႉထူပ်းၵူၼ်းမိူင်းလူင်ႈၼႃႈ၊ ၵႂႃႇယွၼ်းၵၢင်ၸႂ်ဝႃႈပဵၼ်ၸိူင်ႉႁိုဝ်။ ၵမ်းၼႆႉၵေႃႈ တႃႇႁဝ်းတေႁူပ်ႉထူပ်းၵၼ်ၼႆႉ မၼ်းတေလႆႈသိုပ်ႇႁဵတ်းၵႂႃႇယူႇ၊ ႁဝ်းၶႃႈလႆႈႁၢင်ႈႁႅၼ်းဝႆႉထႅင်ႈယဝ်ႉ၊ ၸွမ်းၼင်ႇႁဝ်းၶႃႈလႆႈႁၢင်ႈႁႅၼ်းဝႆႉၼၼ်ႉ လိူၼ်ၼႃႈ ဢမ်ႇၼၼ် ႁၢင်လိူၼ်ၼႆႉ တေလႆႈၶိုင်ၵႂႃႇလွႆးလွႆး။
ထၢမ်-ပေႃးဝႃႈႁဵတ်းပၢင်ၵုမ်ၸၼ်ႉၸိူဝ်ႉၸၢတ်ႈတႆးၼႆ ၾၢႆႇတႆးသမ်ႉၶႂ်ႈလႆႈသင်ၶႃႈ?။
တွပ်ႇ-လွင်ႈၼႆႉ မၼ်းပႆႇႁူႉ ၵွပ်ႈဝႃႈႁဝ်းၶႃႈပႆႇလႆႈႁဵတ်းပၢင်ၵုမ်ၸၼ်ႉၸိူဝ်ႉၸၢတ်ႈတႆး၊ မိူဝ်ႈလႂ်လႆႈႁဵတ်းယဝ်ႉ မၼ်းၸင်ႇတေႁူႉမႃးဝႃႈ ပီႈၼွင်ႉတႆးႁဝ်းၶႂ်ႈလႆႈသင်လၢႆလၢႆ။ ပိူင်လူင်မၼ်း ဢၼ်ႁဝ်းၶႃႈတေဢုပ်ႇၼၼ်ႉ မၼ်းမီးႁူဝ်ၶေႃႈမၼ်း၊ ၵၢၼ်မိူင်း။ ၵၢၼ်မိူင်းၼႆႉ မိူင်းတႆးႁဝ်းၼႆႉႁဝ်းၶႂ်ႈႁဵတ်းၸိူင်ႉႁိုဝ်၊ မိူင်းတႆးႁဝ်းၼႆႉ ႁဝ်းၶႂ်ႈပူၵ်းတင်ႈၸိူင်ႉႁိုဝ်၊ ႁဝ်းၶႂ်ႈဢဝ်ပိူင်ၸိူင်ႉႁိုဝ်။ တင်ႈတႄႇလူင်ပွင်ၸိုင်ႈမိူင်းတႆး တေမီးသၽႃးမိူင်းတႆး ဢၼ်ၼၼ်ၵေႃႈ တေႁႂ်ႈမီးပိူင်ပိုင်းၸိုင်ႈမိူင်းတႆး (State Constitution) ၸိူဝ်းၼႆႉၼႄႇ။ လွင်ႈၼႆႉ ပႂ်ႉတူၺ်းဝႃႈမၼ်းတေဢွၵ်ႇမႃးၸိူင်ႉႁိုဝ်။
ၵၢၼ်မိူင်း၊ ၵၢၼ်မၢၵ်ႈမီး၊ ၵၢၼ်တူင်ႇဝူင်းၵူၼ်း၊ ၵၢၼ်တီႈလိၼ်ၸိူဝ်းၼႆႉ ၸွမ်းၼင်ႇႁူဝ်ၶေႃႈမၼ်း တေလႆႈဢုပ်ႇၸိူင်ႉႁိုဝ်ၼၼ်ႉ တေမီးၵၢၼ်တမ်းဝၢင်းပၼ်၊ ႁဝ်းပႂ်ႉတူၺ်းမိူဝ်ႈၼၼ်ႉၵွၼ်ႇ တေႃႈလဵဝ်တႄႉပႆႇလၢမ်းႁူႉ။
(ၶႅၼ်းတေႃႈပႂ်ႉသိုပ်ႇဢၢၼ်ႇတွၼ်ႈ ပေႃးႁဵတ်းပၢင်ၵုမ်လူင်ႁူဝ်ပၢၵ်ႇပီ ပွၵ်ႈၵမ်းထူၼ်ႈ 3 တႆးတေၸၢင်ႈလႆႈၼမ်ႉတွၼ်းၽွၼ်းလီသင်)။


text:
ၽူႈၸၢႆးမဝ်းယႃႈ ၽိတ်းပေႃႉမႄႈၸဝ်ႈၵဝ်ႇၶိုၼ်း တီႈတၢင်ႉယၢၼ်း
ၽူႈၸၢႆးၵေႃႉၼိုင်ႈ ဢႃယုမွၵ်ႈ 30 ပီ မဝ်းယႃႈသေ ႁဵတ်းႁၢႆႉၶိုၼ်းမႄႈမၼ်းၸၢႆးလႄႈ လႄႇႁႃပၢၼ်း ၽိတ်းပႃးၵူၼ်းၼႂ်းဝၢၼ်ႈၼႂ်းသူၼ်။ ဝၼ်းတီႈ 07/12/2017 ၶၢဝ်းယၢမ်းၵၢင်ၼႂ် 09:00 မူင်းပၢႆ ၸၢႆးသၢင်ႇၶမ်း ဢႃယုမွၵ်ႈ...
ထႆးသွင်ၵေႃႉမႄႈလုၵ်ႈ ၵႂႃႇသိုဝ်ႉယႃႈမႃႉမိူင်းတႆး သူင်ႇၶၢႆၼႂ်းမိူင်းထႆး ၺႃးပလိၵ်ႈထႆးတီႉ
ၼၢင်းယိင်းထႆးတင်းလုၵ်ႈၸၢႆး ဢဝ်ယႃႈမႃႉပွတ်းလႅၼ်လိၼ်ထႆး – မၢၼ်ႈ သူင်ႇၶၢႆၽႄႈလၢမ်းၼႂ်းမိူင်း ထႆးၼၼ်ႉၺႃးၸဝ်ႈၼႃႈတီႈတီႉ။ ဝၼ်းတီႈ 22/11/2017 ၼႆႉသိုဝ်ႇၶၢဝ်ႇထႆးရတ်ႊ ပိုၼ်ၽၢဝ်ႇဝႃႈ – ၸဝ်ႈၼႃႈတီႈႁူင်းပလိၵ်ႈထႆး ဝဵင်းၶွၼ်ၵႅၼ်ႇ တင်းၸဝ်ႈၼႃႈတီႈၾၢႆႇၵဵဝ်ႇၶွင်ႈ ႁူမ်ႈၵၼ်သပ်းၸႅင်ႈၶၢဝ်ႇ...
ပလိၵ်ႈမၢၼ်ႈ တႃႈၶီႈလဵၵ်း တီႉၵူၼ်းထႆး ယိုတ်းလႆႈၶိူင်ႈၶူဝ်း တႃႇႁဵတ်းယႃႈမဝ်းၵမ်
ပလိၵ်ႈမၢၼ်ႈ ဝဵင်းတႃႈၶီႈလဵၵ်း တီႉလႆႈၵူၼ်းထႆး ဢၼ်ပၢႆႈတၢင်းၽိတ်းမိူင်းထႆးၶဝ်ႈမိူင်းတႆး မူၵ်းယူႇ ၼႂ်းတႃႈၶီႈလဵၵ်းၼၼ်ႉ ယိုတ်းလႆႈပႃးၶိူင်ႈၸႂ်ႉၶူဝ်းတိုဝ်း တႃႇႁဵတ်းယႃႈမဝ်းၵမ် တင်းၼမ်။ ဝၼ်းတီႈ 25/11/2017 သိုဝ်ႇၶၢဝ်ႇ Maesai news ပိုၼ်ၽၢဝ်ႇဝႃႈ...
ပလိၵ်ႈမၢၼ်ႈဝဵင်းၼွင်ၶဵဝ် တီႈလႆႈၵူၼ်းၵႃႉယႃႈ 2 ၵေႃႉ/ ပႃးယႃႈမႃႉ 5 မိုၼ်ႇမဵတ်ႉပၢႆ
ပလိၵ်ႈၸႄႈဝဵင်းၼွင်ၶဵဝ် ၵူတ်ႇထတ်း ၵူၼ်းၼုမ်ႇတႆး 2 ၵေႃႉ၊ တီႉလႆႈယႃႈမႃႉ ၼႂ်း လူတ်ႉၶိူင်ႈၶဝ် 52,000 မဵတ်ႉ ဝႃႈၼႆ။ ဝၼ်းတီႈ 20/11/2017 ဢွၼ်ႇၸၢႆးၼုမ်ႇ 2...
ပလိၵ်ႈထႆး တီႉၺွပ်းလႆႈ ယႃႈမဝ်းၵမ် တီႈလႅၼ်လိၼ် တႆး- ထႆး ၼပ်ႉမိုၼ်ႇမဵတ်ႉ
ပလိၵ်ႈထႆးတီႉၺွပ်းလႆႈယႃႈမဝ်းၵမ် ၼပ်ႉမိုၼ်ႇမဵတ်ႉ တီႈလႅၼ်လိၼ်တႆး – ထႆး တူဝ်ၵူၼ်းတေႃႉ ယႃႈတႄႉပၢႆႈလွတ်ႈ ဝႃႈၼႆ။ ဝၼ်းတီႈ 21/11/2017 ပလိၵ်ႈထႆး ဢွၵ်ႇၵူတ်ႇထတ်းလွင်ႈၼိမ်သဝ်း ၸွမ်းဝၢၼ်ႈသၼ်သၢႆးမႂ်ႇ ဢိူင်ႇမႄႈသၢႆ ၸႄႈတွၼ်ႈၵဵင်းႁၢႆး...
ပလိၵ်ႈၵဵင်းမႆႇ တီႉလႆႈယႃႈၾိၼ်ႇလမ်တီႈၸၢဝ်းတႆး 3 ၵေႃႉ – ၵိုၵ်းပိုၼ်း ၼမ်သုတ်း ၼႂ်းပီ 2017
ၸဝ်ႈၼႃႈတီႈပလိၵ်ႈထႆးလႄႈ ၾၢႆႇၵဵဝ်ႇၶွင်ႈ ဝဵင်းၵဵင်းမႆႇ တီႉၸၢဝ်းတႆး3 ၵေႃႉ တီႈႁိူၼ်း ဢၼ်မီးတီႈ မႄႈၸႅမ်ႇ ယိုတ်းလႆႈယႃႈၾိၼ်ႇလမ် 30 ၵီႊလူဝ်ႊ။ ဝၼ်းတီႈ 10/11/2017 ၸဝ်ႈၼႃႈတီႈပလိၵ်ႈထႆး ၾၢႆႇတူၺ်းလွမ်လွင်ႈၼိမ်သဝ်း...
ႁိမ်းလႅၼ်လိၼ်တႆး – ထႆး ပလိၵ်ႈထႆးတီႉလႆႈ ယႃႈမႃႉလၢၼ်ႉမဵတ်ႉ
ပလိၵ်ႈထႆးၵဵင်းႁၢႆး ၵူတ်ႇထတ်းတီႉၺွပ်းလႆႈၵူၼ်းတေႃႉယႃႈ ယိုတ်းလႆႈယႃႈမႃႉ 1 လၢၼ်ႉမဵတ်ႉ ၺွပ်းလႆႈၵူၼ်းတေႃႉယႃႈ 1 ၵေႃႉ။ ဝၼ်းတီႈ 06/11/2017 ၸဝ်ႈၼႃႈတီႈပလိၵ်ႈ ႁူင်းပလိၵ်ႈဝဵင်းၵဵင်းသႅၼ် ၸႄႈတွၼ်ႈၵဵင်းႁၢႆး ႁူမ်ႈၵၼ် တင်ႈလၢၼ်ႇၵူတ်ႇထတ်းတီႈဢိူင်ႇ...
ပလိၵ်ႈမၢၼ်ႈ ၵဵင်းတုင် တီႉလႆႈ ယႃႈမဝ်းၵမ် ၵႃႈၶၼ် 240 သႅၼ်ပျႃး
ပလိၵ်ႈလႆႈၶၢဝ်ႇသေ ၵႂႃႇၶူၼ်ႉသွၵ်ႈတဝ် ၼႂ်းႁိူၼ်းလင်ၼိုင်ႈ ၼႂ်းၸႄႈဝဵင်းၵဵင်းတုင် ၵူတ်ႇထတ်းႁၼ် ယႃႈမဝ်းၵမ် တင်းမူတ်း 9600 မဵတ်ႉ တေတူၵ်းမႅၼ်ႈငိုၼ်း 240 သႅၼ်ပျႃး ဝႃႈၼႆ။ ဝၼ်းတီႈ 31/10/2017...


text:
ၾူၼ်တူၵ်းလၢႆဝၼ်းၼမ်ႉၼွင်း ထူမ်ႈၼႂ်းဝဵင်းတႃႈၶီႈလဵၵ်းထႅင်ႈ
ၾူၼ်တူၵ်းလၢႆဝၼ်းထပ်းၵၼ်လႄႈ ၼမ်ႉႁူၺ်ႈၼမ်ႉႁွင်ႈ ၼမ်ႉမႄႈသၢႆၼွင်းထူမ်ႈ ၸွမ်းပွၵ်ႉ/ၵၢတ်ႇ ၼႂ်းဝဵင်းတႃႈ ၶီႈလဵၵ်း လၢႆတီႈ ႁဵတ်းႁႂ်ႈၵူၼ်းမိူင်း ႁူပ်ႉတၢင်းယၢပ်ႇ ဝႃႈၼႆ။
ဝၼ်းတီႈ 12/09/2017 ယၢမ်းၵၢင်ၼႂ် မွၵ်ႈ 5-6 မူင်းၼႆႉ ၾူၼ်တူၵ်းႁၢဝ်ႈႁႅင်းလႄႈ ၼမ်ႉထူမ်ႈၸွမ်းၵၢတ်ႇ ဝၢၼ်ႈၵွင်း၊ ၵၢတ်ႇသၼ်သၢႆး(ၶ) တႃႈလေႃႉလႄႈ ပွၵ်ႉမၢၵ်ႇၵႃႇႁူဝ်ၶမ်း ၼႂ်းၸႄႈဝဵင်း တႃႈၶီႈလဵၵ်း ၸိုင်ႈတႆးပွတ်း ဢွၵ်ႇၶူင်း။
ၸၢႆးသႅင် ၵူၼ်းယူႇသဝ်း ၼႂ်းပွၵ်ႉမၢၵ်ႇၵႃႇႁူဝ်ၶမ်း လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ “ ၼမ်ႉတႄႉထူမ်ႈမိူဝ်ႈ ယၢမ်းၵၢင်ၼႂ်ၸဝ်ႉ။ တေႃႈလဵဝ် တၢင်းပွတ်းႁဝ်းယူႇၼႆႉ ၼမ်ႉယွမ်းလူင်းယဝ်ႉ ၵူၺ်းၵႃႈ ၶီႈၵူမ်ႇၶီႈငႂ်ႈ ဢၼ် လႆမႃးၸွမ်းၼမ်ႉၵိုတ်းၶၢင်ႉတင်းၼမ်။ ၽွင်းမိူဝ်ႈၼမ်ႉထူမ်ႈယူႇၼၼ်ႉ ၼမ်ႉၼႆႉၵိုင်ႉၵၢင်ႉၶိုၼ်ႈထူမ်ႈၼွင်း မႃးၵမ်းလဵဝ် တေလႆႈဝႃႈ ၶိုၼ်ႈသုင်ဝႆႉယူႇ။ တေႃႈလဵဝ် ႁဝ်းၶႃႈ ဢွၼ်ၵၼ် ပတ်းၽဵဝ်ႈၶီႈၵူမ်ႇၶီႈငႂ်ႈ ၸွမ်းၼႂ်းဝၢင်းႁိူၼ်း ႁဝ်းယူႇ” ဝႃႈၼႆ။
ပႃႈၼၢင်း ယူႇပွၵ်ႉသၼ်သၢႆး (ၶ) လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ “ ၼမ်ႉထူမ်ႈလႄႈၼႂ်း ၵၢတ်ႇသၼ်သၢႆး သမ်ႉပေႃး ဢမ်ႇၸၢင်ႇၶၢႆ လႆႈၶၢႆႉမႃးၶၢႆၸွမ်းတၢင်း။ ပႃႈႁဝ်းၵႂႃႇၵၢတ်ႇမိူဝ်ႈၵႆႈ ဢမ်ႇတၼ်းလႆႈသိုဝ်ႉသင် ဝူၼ်ႉဝႃႈ ၼမ်ႉတေၼွင်းထူမ်ႈၼမ် ၵူဝ်ဢမ်ႇၸၢင်ႈ ဢွၵ်ႇၵၢတ်ႇယဝ်ႉၼႆသေ ဢွၵ်ႇမႃးၵမ်းလဵဝ်။ ဢွၵ်ႇမႃးၵမ်းၼိုင်ႈၵူၺ်း ဢမ်ႇတၼ်းႁိုင်သင် ၼမ်ႉၼႆႉ လႆၶဝ်ႈၼႂ်းၵၢတ်ႇၼႂ်းႁိူၼ်းပိူၼ်ႈ ၼွင်းယိုင်ႈၶိုၼ်ႈယူႇတိၵ်းတိၵ်းယဝ်ႉ” ဝႃႈၼႆ။
ဝၼ်းတီႈ 11-12 ၼႆႉၾူၼ်တူၵ်း ႁၢဝ်ႈႁႅင်းထပ်းၵၼ်လၢႆႁႃႈလႄႈ ၼမ်ႉႁူၺ်ႈယုင်း၊ ၼမ်ႉသၢႆ လႆၼွင်း လူၼ်ႉၾင်ႇလုပ်ႇထူမ်ႈ ၼႂ်းပွၵ်ႉၼႂ်းၵၢတ်ႇဝၢၼ်ႈၵွင်း၊ ၵၢတ်ႇတႃႇလေႃႉ ၸဵမ်ၸိူဝ်းၼႆႉ၊ ပွၵ်ႈၼႆႉတႄႉ ဢမ်ႇၼွင်း ပဵင်းၵမ်းပူၼ်ႉ ဝႃႈၼႆ။
ပူၼ်ႉမႃး မိူဝ်ႈၵၢင်လိူၼ်ဢေႃႊၵတ်ႉသ် 2017 ၼႆႉၵေႃႈ ၼမ်ႉသၢႆယိုင်ႈလူၼ်ႉၾင်ႇ ၼွင်းလုပ်ႇၼႂ်းၸႄႈ ဝဵင်းတႃႈ ၶီႈလဵၵ်း ၸွမ်းပွၵ်ႉပုင်းထုၼ်၊ ၵၢတ်ႇတႃႈလေႃႉ၊ ပွၵ်ႉမၢၵ်ႇၵႃႇႁူဝ်ၶမ်း၊ တွင်ၵေႃႉၼႂ်းလႄႈ ပွၵ်ႉမႄႈၶၢဝ် ဢိၵ်ႇ ထႅင်ႈလၢႆလၢႆတီႈ။ ၼွၵ်ႈလိူဝ်ၼၼ်ႉ တၢင်းၾင်ႇမႄႈသၢႆၵေႃႈ ၸွမ်းၵၢတ်ႇလွႆဝဝ်း၊ ႁၢၼ်ႉၶၢႆၶူဝ်း ၸွမ်းၾင်ႇ ၼမ်ႉသၢႆ၊ ၸွမ်းႁိူၼ်း ၸဵမ်ၸိူဝ်းၼႆႉ ၼွင်းလုပ်ႇထူမ်ႈတင်းၼမ် တုမ်ႉတိူဝ်ႉၵုၼ်ႇၵႃႉၶၢႆ သိူဝ်ႈၽႃႈ၊ ၽႃႈႁူမ်ႈ၊ ၶွင်ၵိၼ်ယႅမ်ႉ ၊ မၢင်လၢၼ်ႉ/ႁၢၼ်ႉ သိူဝ်ႈၽႃႈ ၽႃႈႁူမ်ႇၶူဝ်းၼွၼ်းၺႃးၼမ်ႉထူမ်ႈလႄႈ ပေႃးလႆႈၶၢႆထုၵ်ႇၶၢႆပေႃး တင်းၼမ်လၢႆ ဝႃႈၼႆ။
ၸိူင်ႉၼၼ်ၼင်ႇၵဝ်ႇ ဝၼ်းတီႈ 12/09/2017 ၼႆႉယွၼ်ႉၾူၼ်တူၵ်းႁႅင်းသေ ၼမ်ႉထူမ်ႈၼႂ်းၵၢင်ဝဵင်းသီႇပေႃႉ ၼမ်ႉႁွင်ႈပွၵ်ႉၵၢင်ဝဵင်းၼွင်းထူမ်ႈၸွမ်းတႃႈၸွမ်းတၢင်း၊ တၢင်းၵႃးလုၵ်ႉသီႇပေႃႉၵႂႃႇၼမ်ႉတူႈ။ ယွၼ်ႉၾူၼ် တူၵ်း ႁႅင်းလႄႈ တၢင်ႇဝဵင်းၵေႃႈလိၼ်ၵူၼ်ႇထူမ်တၢင်း၊ ၼမ်ႉထူမ်ႈ ၸိူဝ်းၼႆႉၵေႃႈမီး ဝႃႈၼႆ။
Tags: Environment, News


text:
ပၢင်ၵုမ်သၽႃးမိူင်းတႆး ဢၼ်ၸတ်းႁဵတ်းတီႈဝဵင်းတူၼ်ႈတီးၼၼ်ႉ ၽွင်းလူင်ၾၢႆႇသဵၼ်ႈတႃႈသၢႆတၢင်း လူင်ပွင်ၸိုင်ႈမိူင်းတႆး တွပ်ႇလၢတ်ႈပၼ်ၵႂၢမ်းထၢမ် ၼၢင်းၵွင် ၶမ်း ၽွင်းတႅၼ်းသၽႃးၸႄႈမိူင်း မိူင်းသူႈဝႃႈ ဢၼ်တပ်ႉသိုၵ်း တပ်ႉမတေႃႇ ဢၢၼ်းတေမႄးၶႂၢၵ်ႈတၢင်းၵႃးၼႂ်းၸႄႈဝဵင်းမိူင်းသူႈ ဢၼ်မီးၸုမ်းၸၢဝ်းၶိူဝ်း ယိပ်းၵွင်ႈၵၢင်ႇတူင်ႉၼိုင်ယူႇၼၼ်ႉ ၾၢႆႇတၢင်းတပ်ႉသိုၵ်း ယင်းပႆႇပွင်ႇၶၢဝ်ႇထိုင်လူင်ပွင်ၸိုင်ႈမိူင်းတႆး။
ပၢင်ၵုမ်သၽႃးမိူင်းတႆး ဢၼ်ဢုပ်ႇၵုမ်တွင်ႈထၢမ် တွပ်ႇလၢတ်ႈၵၼ်လွင်ႈၼႆႉ ပဵၼ်မိူဝ်ႈဝၼ်းတီႈ 06/12/2017 ဢၼ်ပၢင်ၵုမ်ဝၼ်းတီႈ 3 ၶွင်ပၢင်ၵုမ်သၽႃးမိူင်းတႆး ၵမ်းထူၼ်ႈ 8 ။ ၼၢင်းၵွင်ၶမ်း ၽွင်းတႅၼ်းသၽႃးၸႄႈမိူင်း ၶဵတ်ႇလိူၵ်ႈတင်ႈမၢႆ 2 ဝဵင်းမိူင်းသူႈ တွင်ႈထၢမ်လူၺ်ႈၶေႃႈထၢမ်ၶိုၵ်ႉတွၼ်းဝႃႈ- ၾၢႆႇတၢင်းတပ်ႉသိုၵ်း တပ်ႉမတေႃႇ ဢဵၼ်းဢၢၼ်းတေၶႂၢၵ်ႈတၢင်းယူႇ ၼႂ်းၸႄႈဝဵင်းမိူင်းသူႈၼႆႉ မၼ်းပဵၼ်ၼႃႈလိၼ်ၸုမ်းၸၢဝ်းၶိူဝ်းယိပ်းၵွင်ႈၵၢင်ႇ တူင်ႉၼိုင် လႄႈ ပေႃးပဵၼ်ၾၢႆႇလူင်ပွင်ၸိုင်ႈဢွၼ်ႁူဝ်သေၶႂၢၵ်ႈတၢင်း ၸၢင်ႈပဵၼ်ပၢင်တိုၵ်းလႆႈၵူႈၶၢဝ်းယၢမ်း။ ၵွပ်ႈပိူဝ်ႈၼႆ တေႁဵတ်းႁိုဝ်ပၼ်ၵူၼ်းဝၢၼ်ႈၵူၼ်းမိူင်း- လႆႈတွင်ႈထၢမ်ၼႂ်းပၢင်ၵုမ်သၽႃးၸိူင်ႉၼင်ႇၼႆ။
ၼၢင်းၵွင်ၶမ်း လၢတ်ႈၼႄတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ- “ၵူၼ်းဝၢၼ်ႈၵူၼ်းမိူင်းတႄႉဢွၼ်ၵၼ်မႆႈၸႂ်ဝႃႈ ပေႃးပဵၼ်သိုၵ်းၶဝ်လူင်းၶႂၢၵ်ႈတၢင်းၼႆ တေပဵၼ်မႃးပၢင်တိုၵ်းလႆႈၵူႈၶၢဝ်းယၢမ်း ဝၢၼ်ႈမိူင်းတေဢမ်ႇၼိမ်သဝ်း။ လွင်ႈၼႆႉၵူၼ်းဝၢၼ်ႈၵူၼ်းမိူင်းၵေႃႈ ဢွၼ်ၵၼ်မႆႈႁူမႆႈၸႂ်ယူႇတႃႇသေႇ”-ဝႃႈၼႆ။
လွင်ႈၼႆႉ ၶုၼ်ႇယႄးထူၺ်း ဢၼ်ပဵၼ်ၽွင်းလူင်ၾၢႆႇသဵၼ်ႈတႃႈသၢႆတၢင်း လူင်ပွင်ၸိုင်ႈမိူင်းတႆး ၵေႃႈၶိုၼ်းတွပ်ႇၼႄဝႃႈ- “လွင်ႈတပ်ႉသိုၵ်းတပ်ႉမတေႃႇ တေသိူဝ်ႇၶႂၢၵ်ႈသဵၼ်ႈတၢင်းဢၼ်လုၵ်ႉတီႈလွႆၼၢႆး-ဝၢၼ်ႈလွႆ ၼႂ်းၸႄႈဝဵင်းမိူင်းသူႈသေ လူင်းၸူးတႃႈၼမ်ႉၶူင်း တႃႈဝိုၼ်းၼွင်းၼၼ်ႉ ဢမ်ႇပႆႇလႆႈငိၼ်းၶၢဝ်ႇသင်” ဝႃႈၼႆၶေႃႈလဵဝ်ၵူၺ်း။
ၼၢင်းၵွင်ၶမ်း လၢတ်ႈဝႃႈ- ယွၼ်ႉပိူဝ်ႈၵူဝ်တုမ်ႉတိူဝ်ႉလွင်ႈၵတ်းယဵၼ်ၼိမ်သဝ်း ၵူၼ်းဝၢၼ်ႈၵူၼ်းမိူင်းသေ ဢမ်ႇၶႂ်ႈႁႂ်ႈၸုမ်းယိပ်းၵွင်ႈၵၢင်ႇၸုမ်းလႂ် မႃးႁဵတ်းတၢင်းၶႂၢၵ်ႈတၢင်း ပွတ်းတွၼ်ႈတႃႈဝိုၼ်းၼွင်းၼၼ်ႉ၊ သင်ၸိူဝ်ႉဝႃႈၵႂႃႇႁွင်ႉဢဝ်ၶွမ်ႊပၼီႊသေမႃး ဢဝ်ပုၼ်ႈၽွၼ်းသေၶႂၢၵ်ႈတၢင်းၼႆတႄႉ ယင်းတေၶႅၼ်းၵမ်းၼိုင်ႈ၊ ၵူၼ်းဝၢၼ်ႈၵူၼ်းမိူင်းတုၵ်းယွၼ်းမႃးၼင်ႇၼႆလႄႈ ၸင်ႇလႆႈဢဝ်မႃးလၢတ်ႈၼႄၼႂ်းသၽႃး-ဝႃႈၼႆ။
ၾၢႆႇတၢင်းတပ်ႉသိုၵ်း တပ်ႉမတေႃႇမၢၼ်ႈၼႆႉ ၸဵမ်မိူဝ်ႈလိူၼ်ဢွၵ်ႊထူဝ်ႊၿိူဝ်ႊပူၼ်ႉမႃး ၸႂ်ႉႁႂ်ႈပႃႇတီႇမႂ်ႇသုင်ၸိုင်ႈတႆး/တပ်ႉသိုၵ်းၸိုင်ႈတႆး (SSPP/SSA) ထွႆထွၼ်သိုၵ်းပၼ်၊ ၵွပ်ႈပိူဝ်ႈဝႃႈ တေမီးၵၢၼ်မႄႇၶႂၢၵ်ႈတၢင်း ၼႂ်းဝူင်ႈၵၢင်ဝၢၼ်ႈလွႆ-လွႆၼၢႆး-တႃႈဝိုၼ်းၼွင်း။ ၵဵဝ်ႇၵပ်းလွင်ႈၼႆႉသေ တင်းသွင်ၾၢႆႇ တပ်ႉသိုၵ်းမၢၼ်ႈတင်း SSPP/SSA လႆႈၶဵင်ႈၶႅင်ၵၢၼ်သိုၵ်းတေႃႇၵၼ်ဝႆႉယူႇ- ၾၢႆႇတပ်ႉ SSPP/SSA ၵေႃႈယၢမ်ႈလၢတ်ႈၼႄတီႈ ၸုမ်းၶၢဝ်ႇၽူႈတွႆႇႁွၵ်ႈၼင်ႇၼႆ။
ၶေႃႈမုၼ်း / ၶၢဝ်ႇပၢင်လူင်


text:
ဝတ်ႉမင်ႇၵလႃႇယၢၼ်ႇဢွင်ႇ ဝဵင်းမိူင်းၼွင် ၸတ်းႁဵတ်းပၢင်ပွႆး ႁူမ်ႈၵၼ်(3) ဢၼ် ပွႆးပီႊမႂ်ႇတႆး၊ ပွႆးယၢတ်ႇၼမ်ႉ ၵျွင်းမႂ်ႇလႄႈ ပွႆးဝၼ်းၵိူတ်ႇ ၸဝ်ႈသြႃႇ သီႇႁႃႉၼႃႇတႃႉလင်ႇၵႃႇရ (M.A) ။
ၼႂ်းဝၼ်းတီႈ 6-7-8-9/12/2013 ၼႂ်းလိူၼ်ၼႆႉ ဢွင်ႈတီႈ ဝတ်ႉမင်ႇၵလႃႇယၢၼ်ႇဢွင်ႇ ဝဵင်းမိူင်းၼွင်၊ ၸတ်းႁဵတ်းပၢင်ပွႆးယႂ်ႇလူင် ႁူမ်ႈၵၼ် (3) ဢၼ် လႆႈဝႃႈပဵၼ်ပၢင်ပွႆးၶိုၵ်ႉတွၼ်း ဢၼ်မီးမင်ႇၵလႃႇယႂ်ႇႁႅင်း ၼႆယဝ်ႉ။
ပီႊတႆး 2108 ၼီႈ၊ လိူၼ်ၸဵင်မႂ်ႇ (4) ၶမ်ႈ၊ ဝၼ်းသုၵ်း 6/12/2013 တႄႇပိုတ်ႇၽုၺ်ႇပၢင်ပွႆး၊ ယၢမ်းၶမ်ႈ ၶိုၼ်းမီးတၢင်းၵႃႈ ၊ လိူၼ်ၸဵင်မႂ်ႇ (5) ၶမ်ႈ၊ ဝၼ်းသဝ် 7/12/2013 ၶၢဝ်းယၢမ်းၵၢင်ၼႂ် 5:00 မူင်း တၢင်ႇ ဢၼေႇၵၸႃႇၽြႃးလႄႈ လူႇသွမ်းတေႃႇ၊ ယၢမ်းၼႂ် 8:30 မူင်း လူႇၽြႃးပီႈၼွင်ႉ ၸိူဝ်း ၼပ်ႉယမ် ပုတ်ႉထ ၽႃႇသႃႇ။ ဝၢႆးဝၼ်း 1:00 မူင်း ပၢင်ၵုမ်ပွႆးဝတ်ႉ ဝဵင်းၵေးသီးပတ်းပိုၼ်ႉ၊ ယၢမ်းၶမ်ႈ 6:00 မူင်း ၸဝ်ႈသြႃႇသီႇႁႃႉၼႃႇတႃႉလင်ႇၵႃႇရ (M.A) ဝတ်ႉမင်ႇၵလႃႇယၢၼ်ႇဢွင်ႇ မိူင်းၼွင် ႁေႃးတြႃး၊ ယၢမ်းၶမ်ႈ 7:30 မူင်း တႄႇတၢင်းၵႃႈလႄႈ ပၢင်မူၼ်ႈသိူဝ်း ႁွင်ႉၵႂၢမ်း ပၢၼ်ၵဝ်ႇ၊ ပၢၼ်မႂ်ႇၵႂႃႇ ဝႃႈၸိူင်ႉၼႆ။
ပေႃးထိုင်မႃး ဝၼ်းထိ 8/12/2013 ဝၼ်းတိတ်ႉ၊ လိူၼ်ၸဵင်မႂ်ႇ (6) ၶမ်ႈ၊ ၶၢဝ်းယၢမ်း ၵၢင်ၼႂ် 7:30 မူင်းတေႃႇ 8:30 မူင်း တေသိုပ်ႇၸႃႇတႃႇ ၸဝ်ႈသြႃႇ သီႇႁႃႉၼႃႇတႃႉလင်ႇၵႃႇရ၊ ဝၢႆးဝၼ်း 2:00 မူင်း မီးတၢင်းၵႃႈၵွင်မွင်းသိူင်း ဢိူင်ႇမိူင်းၼိမ် ဝၢၼ်ႈၶူင်ႉလႄႈ ဝၢၼ်ႈၶႅမ်။ ယၢမ်းၶမ်ႈ 6:30 မူင်းတေႃႇထိုင် 7:30 မူင်း ၸဝ်ႈၶူးၺႃႇၼသီရိ (တၵ်ၵသီလထမ်မႃၸရိယ၊ M.A) ဝတ်ႉသၢၼ်သၢႆးတႆး၊ ဝဵင်းတႃႈၶီႈလဵၵ်း တေႁေႃးတြႃး၊ ယၢမ်ႈၶမ်ႈ 7:30 မူင်း တေၶိုၼ်းတႄႇ တၢင်းၵႃႈလႄႈ ပၢင်မူၼ်ႈသိူဝ်း ႁွင်ႉၵႂၢမ်းၵႂႃႇ မိူၼ်ၵဝ်ႇ ဝႃႈၼင်ႇၼႆ။
ဝၼ်းလိုၼ်းသုတ်း မိူဝ်ႈၽုၵ်ႈ ဝၼ်းတီႈ 9/12/2013၊ ဝၼ်းၸၼ်၊ လိူၼ်ၸဵင်မႂ်ႇ (7) ၶမ်ႈ ၶၢဝ်းယၢမ်းၵၢင်ၼႂ် 8:30 မူင်း တေႃႇ 9:30 မူင်း လူႇတၢၼ်းယၢတ်ႇၼမ်ႉသေ တေႁုပ်ႈသိမ်းပၢင်ပွႆး လႆႈႁူႉမႃးၼင်ႇၼႆ။
တွၼ်ႊတႃႇပၢင်ပွႆး ဝဵင်းမိူင်းၼွင်ၼႆႉ မီးၽူႈႁွင်ႉၵႂၢမ်း ၸိုဝ်ႈသဵင်ယႂ်ႇ မိူၼ်ၼင်ႇ ၸုမ်းပၢႆးမွၼ်း ႁူမ်ႈႁႅင်းၸႂ် (မိူင်းတႆးပွတ်းၵၢင်) ထႅၼ်ႈလႅဝ်း၊ သိူဝ်သိူဝ်း၊ ၸၢႆးဢွင်ႇမိူင်း၊ ၸၢႆးၵျေႃႇတႄႉ၊ ၸုမ်းၵဝ်းယူၵ်ႉယူၵ်ႉ(ၵျွၵ်းမႄး)၊ ၸၢႆးဢူး၊ ဢူးလၢႆး (ပႅမ်းလူင်)၊ ၸၢႆးၶိူဝ်းသႅင်၊ ၸၢႆးပီး (မိူင်းတႆးပွတ်းၵၢင်)၊ ၸၢႆးၵၢပ်ႇသႅင် တင်း ၼၢင်းၼုမ်ႇမၢဝ်း လႄႈ ၸၢႆးၸိူင်းႁၢၼ် တေမႃး မူၼ်ႈၸႂ် ပၼ်တင်း ၽဵင်းၵႂၢမ်းပၢၼ်မႂ်ႇ သေဢမ်ႇၵႃး ၸၢႆးသၢႆဝၼ်းလႅင်း (လၢႆးၶႃႈ)လႄႈ ၼၢင်းမွၼ်းသႅင် (သႅၼ်ဝီ) တေမႃးဝၢၵ်ႇဝွၵ်းၵၼ်တင်း ၽဵင်းၵႂၢမ်း ပၢၼ်ၵဝ်ႇ ၼႆယဝ်ႉ။


text:
ၶူင်းၵၢၼ်ၾၢႆႇၽဵဝ်ႈမူၺ်ႉယႃႈမဝ်းၵမ် လႄႈရႃႇၸဝတ်ႈၸၢတ်ႈၸိုင်ႈလုမ်ႈၾႃႉ UNODC ပိုၼ်ၽၢဝ်ႇဝႃႈ ၼႂ်းပီ2017 ၼႆႉ ၵၢၼ်ၽုၵ်ႇၾိၼ်ႇယႃႈမဝ်းၵမ် ၼႂ်းမိူင်းႁူမ်ႈတုမ် လူတ်းယွမ်းႁူဝ်ပၢၵ်ႇလႂ် 25 % ၵူၺ်း ၵႃႈၵူၼ်းသူႇသမ်းတႄႉယင်းတိုၵ်ႉမီးၼမ်ယူႇဝႃႈၼႆ။
ႁွင်ႈၵၢၼ်ၶၢဝ်ႇ AFP ပိုၼ်ၽၢဝ်ႇမိူဝ်ႈဝၼ်းတီႈ 07/12/2017 ၼႆႉဝႃႈ – ၸေႊရေႊမီႊ ၻၵ်ႊလၢတ်ႊ ႁူဝ်ၼႃႈႁွင်ႈၵၢၼ် UNODC ၼႂ်းၸဵင်ႇၸၢၼ်းဝၼ်းဢွၵ်ႇလႄႈ ပႄႊသီႊ ၾိၵ်ႊ လၢတ်ႈဝႃႈ – “ သူၼ်ၽုၵ်ႇယႃႈၼႂ်းမိူင်းႁူမ်ႈတုမ်လူတ်းယွမ်းၵႂႃႇၼႆႉ ပဵၼ်ဢၼ်ယိၼ်းလီၸွမ်း ၵူၺ်းၵႃႈဢမ်ႇပႆႇ ဢွင်ႇတႄႉတႄႉ လူင်ပွင်ၸိုင်ႈယင်းတိုၵ်ႉလူဝ်ႇၶတ်းၸႂ်ထႅင်ႈတင်းၼမ်” ဝႃႈၼႆ။
ၸၢႆးမွၼ်း လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ – “ ၼႂ်းဝၢၼ်ႈၼႂ်းသူၼ်ႁဝ်းၶႃႈ ယႃႈမႃႉ မၼ်းထၢင်ႇ ႁၢင်ႈလွတ်ႈလႅဝ်းလီၼႃႇ တေႃႈၼင်ႇၶႅၵ်ႇလီပၢင်ၸႃႉ ပၢင်ၶႅၵ်ႇၸိူဝ်းၼႆႉၵေႃႈ ယင်းဢွၼ် ၵၼ်လဵင်ႉ ယႃႈမႃႉ၊ ဢဝ်ယႃႈမႃႉသေ ၸၢင်ႈၵၼ်ႁဵတ်းၵၢၼ်ၵေႃႈမီး ၵႃႈၶၼ်ၵေႃႈထုၵ်ႇ ၊ ႁႃသိုဝ်ႉငၢႆႈ ၵွပ်ႈၼၼ် ၶႂ်ႈႁႂ်ႈၽူႈမီးပုၼ်ႈၽွၼ်း ပၼ်တၢင်းႁူႉလွင်ႈၽွၼ်းၸႃႉယႃႈမဝ်းၵမ် ၼင်ႇႁိုဝ်ၵူၼ်း မိူင်းတေႁူႉလွင်ႈ ၽွၼ်းၸႃႉလႄႈဢွၼ်ၵၼ်ငိူင်ႉဝႄႈၼၼ်ႉ ” ဝႃႈၼႆ။
ၽွင်းလူင်ၾၢႆႇၼႂ်းမိူင်း မိူင်းႁူမ်ႈတုမ်မၢၼ်ႈလၢတ်ႈဝႃႈ – “ ၵဵဝ်ႇလူၺ်ႈလွင်ႈၽဵဝ်ႈမူၺ်ႉယႃႈမဝ်းၵမ်ၼႆႉ ယင်းတိုၵ်ႉလူဝ်ႇၶတ်းၸႂ်သႂ်ႇႁႅင်းထႅင်ႈၼမ်လိူဝ်ၼႆႉ ၾၢႆႇၼိုင်ႈၵေႃႈတေႁႂ်ႈ ၵူၼ်းမိူင်းၽုၵ်ႇ ၽၵ်း၊မွၵ်ႇ၊ မၢၵ်ႇ၊ ႁၢၵ်ႈႁူဝ်ၸိူဝ်းၼႆႉ တၢင်တႅၼ်းၵၢၼ်ၽုၵ်ႇယႃႈမဝ်းၵမ် ” ဝႃႈၼႆ။
ၸိူင်ႉႁိုဝ်ၵေႃႈယဝ်ႉ မိူင်းႁူမ်ႈတုမ်မၢၼ်ႈၼႆႉ ယင်းတိုၵ်ႉပဵၼ်မိူင်းဢၼ်ၽုၵ်ႇယႃႈမဝ်းၵမ်ၼမ်သုတ်းမၢႆ 2 ၼႂ်းလုမ်ႈၾႃႉလႄႈ ပဵၼ်သုၼ်ၵၢင် ႁဵတ်းဢွၵ်ႇယႃႈမဝ်းၵမ် ၼႂ်းၸဵင်ႇၸၢၼ်းဝၼ်း ဢွၵ်ႇၵုၼ်ဢေႊ သျိူဝ်ႊ ၊ၵူၺ်းၵႃႈၼႂ်းပီၼႆႉပိုၼ်ႉတီႈၽုၵ်ႇယႃႈၼႂ်းမိူင်းတႆးလႄႈမိူင်းၶၢင်လိူဝ်ယူႇ 250,000 ႁႆႈ ဝႃႈၼႆ။


text:
မႂ်ႇသုင်ၶႃႈ မႃးထႅင်ႈယဝ်ႉၶႃႈ တွၼ်ႈတႃႇ ဢူၺ်းၵေႃႉ ပီႈၼွင်ႉႁဝ်းၶဝ် ဢၼ်ၸူိဝ်းၵႆႉၵူးၶႅပ်း CD/DVD Burn ၶဝ်ၼၼ်ႉဢေႃႈ မၢင်ပွၵ်ႈပေႃးလူိဝ်ႇ ၵူးမႃးၼႆ ပေႃးဢမ်ႇမီးဝႆႉသွပ်ႉဝၢလ်း မၼ်းၸုိင် တေယၢပ်ႇတေႉတေႉယူႇ
မီးဝႆႉသေတႃႉ ဢမ်ႇႁူႉလၢႆးၸႂ်ႉမၼ်းၼႆၵေႃႈ ယၢပ်ႇမူိၼ်ၵၼ်ၶႃႈယဝ်ႉ ၼႆႉတႄႉပဵၼ် 4Videosoft DVD Creator ၶႂ်ႈသႂ်ႇလွၵ်းမၼ်းသေ ဢဝ်ၵေႃႈလႆႈၶႃႈ ၸႂ်ႉတုိဝ်းၵေႃႈ ငၢႆႈယူႇတႄႉတႄႉ လၢႆးမၼ်းတႄႉ ဢမ်ႇတၢပ်ႈၼႄ ၵေႃႈလႆႈယဝ်ႉၶႃႈယူိဝ်ႉ ငၢႆႈၼႃႇဢလႃးၶႃႈလူး ၵူၺ်းလၢႆးဢူၼ်းမၼ်းႁဵတ်းၸွမ်းၵႂႃႇတီႈတႂ်ႈၼႆႉၶႃႈတႃႉ
Download:4Videosoft DVD CreatorInstall Note... ==>
Run setup. ==>
Don't launch apps. ==>
Copy and Paste crack dll file to... C\Program Files\4Videosoft DVD Creator


text:
သိုၵ်းထႆးတင်းၵူၼ်းတေႃႉယႃႈ မီးလွင်ႈပိုတ်းယိုဝ်းၵၼ်တီႈလႅၼ်လိၼ်တႆး – ထႆး ၵူၼ်းတေႃႉယႃႈတၢႆ 5 ၵေႃႉ ယိုတ်းလႆႈယႃႈ 1 လၢၼ်ႉ 9 သႅၼ်မဵတ်ႉ။ မိူဝ်ႈဝၼ်းတီႈ 10/12/2017 သိုၵ်းထႆးလႄႈပလိၵ်ႈထႆး လႆႈၶၢဝ်ႇၵူၼ်းလၵ်ႉလွမ်တေႃႉယႃႈ ၶဝ်ႈမိူင်း ၼႆလႄႈ ဢွၼ်ၵၼ်ၵႂႃႇပႂ်ႉၵူတ်ႇထတ်း ႁိမ်းႁွမ်းဝၢၼ်ႈၸႃႊလေႃႊ ဢိူင်ႇမႄႈၾႃႉလူင် ၸႄႈဝဵင်း မႄႈၾႃႉလူင် ၸႄႈတွၼ်ႈၵဵင်းႁၢႆး ၸိုင်ႈထႆး ၵႂႃႇၺႃးၵူၼ်းၵႃႉယႃႈသေပိုတ်းယိုဝ်းၵၼ်ဝႃႈၼႆ။
သိုဝ်ႇၶၢဝ်ႇMae Sai ပိုၼ်ၽၢဝ်ႇဝႃႈ – ဝၼ်းတီႈ 10 ၵၢင်ၼႂ်ၸဝ်ႉ ၸဝ်ႈၼႃႈတီႈထႆး ထူပ်းႁၼ်ၸုမ်း တေႃႉယႃႈမွၵ်ႈ 20 ၵေႃႉ ပိူဝ်ႉထူင်ပိူဝ်ႉ သေ ပႆလတ်းမႃး ၸဝ်ႈၼႃႈတီႈၸင်ႇ ၼႄတူဝ်သေ ယွၼ်း ၵူတ်ႇထတ်း။ ၵူၺ်းၵႃႈၸုမ်းတေႃႉယႃႈသမ်ႉ ပိုတ်းယိုဝ်း ၸဝ်ႈၼႃႈတီႈလႄႈ သွင်ၾၢႆႇလႆႈ ပိုတ်းယိုဝ်း ၵၼ်ႁိုင် 5 – 10 မိၼိတ်ႉ ဝၢႆးသဵင်ၵွင်ႈယဵၼ် ၸဝ်ႈၼႃႈတီႈ ၵူတ်ႇထတ်း ထူပ်းႁၼ်ၵူၼ်း တေႃႉ ယႃႈလူႉတၢႆ 5 ၵေႃႉ ယိုတ်းလႆႈယႃႈ 1,900,000 မဵတ်ႉ။
ၸဝ်ႈၼႃႈတီႈ ၸင်ႇယိုတ်းယႃႈမဝ်းၵမ် သူင်ႇႁူင်းပလိၵ်ႈ မႄႈၾႃႉလူင်လႄႈ တေၸွမ်းႁႃတူဝ်ၽူႈ ၵဵဝ်ႇၶွင်ႈ ပၼ်တူတ်ႈတၢမ်ႇၸွမ်းၼင်ႇ ပၵ်းပိူင်ဝၢၼ်ႈမိူင်းမီးၼၼ်ႉ ဝႃႈၼႆ။
ၶေႃႈမုၼ်း / ၶၢဝ်ႇပၢင်လူင်


text:
ယိူင်းဢၢၼ်း ၼင်ႇႁိုဝ် တေပဵၼ် လွင်ႈၵမ်ႉထႅမ် တၢင်းၶိုၼ်ႈယႂ်ႇ ၼႂ်းပိုၼ်ႉတီႈလႄႈသင်၊ ၼင်ႇႁိုဝ် တေသၢင်ႈ တိုဝ်ႉတၢင်း ၵၢၼ်ငၢၼ်း ပၼ်လႆႈ ၵူၼ်းမိူင်း ၼႂ်းပိုၼ်ႉတီႈလႄႈသင်၊ ၼင်ႇႁိုဝ် တေၸွႆႈထႅမ်လႆႈ လွင်ႈၵုမ်ႇထူၼ်ႈ ႁႅင်းၾႆးၾႃႉ ၼႂ်းမိူင်းႁူမ်ႈတုမ် လႄႈသင် ၶွမ်ႇပၼီႇ ၵရဵၵ်ႉႁေႃၶမ်း လႆႈႁၢင်ႈႁႅၼ်း ၵေႃႇသၢင်ႈ ႁူင်းၾႆးၾႃႉၼမ်ႉ မီးႁႅင်းတိတ်းတင်ႈ 20 မႅၵ်ႉၵႃႇဝတ်ႉ တီႈၼိူဝ်ၼမ်ႉပူဝ်ႈ၊ ဢၼ်ယၢၼ်ဝဵင်းမူႇၸေႊ 6 ၵီႇလူဝ်ႇၼၼ်ႉယူႇယဝ်ႉ။ တႃႇၶူင်းၵၢၼ် ဢၼ်ၼႆႉ ၶွမ်ႇပၼီႇ လႆႈႁူမ်ႈ လူင်းလၢႆးမိုဝ်းၵၼ်ဝႆႉတင်း ၽွင်းလူင် ၽၢႆႇၾႆးၾႃႉလႄႈ ၽလင်းငၢၼ်း လူၺ်ႈလွင်းလၢႆး B.O.T ယူႇယဝ်ႉ။
ၸွမ်းၼင်ႇ တၢင်းယိူင်းဢၢၼ်း ၶူင်းၵၢၼ် လႄႈ လၵ်းၼမ်း ၵၢၼ်ႁူမ်ႈႁၢပ်ႇ ပုၼ်ႈၽွၼ်း တူင်ႇဝူင်းၵူၼ်း (CSR policy) ၶွင်ၶွမ်ႇပၼီႇ မီးဝႆႉၼၼ်ႉသေ မိူဝ်ႈ 2017 လိူၼ်ၸုၼ်ႇ 17 ဝၼ်းၼၼ်ႉ ၸၢႆးၶုၼ်ၵျေႃႇ ၽူႈၼမ်းၵမ်ၵၢၼ် မၢႆသွင် လႄႈ ၵေႃၵမ်ၵၢၼ် ၸိူဝ်းမီး ပုၼ်ႈၽွၼ်းၼၼ်ႉ တၢင်တူဝ် ၶွမ်ႇပၼီႇသေ လႆႈမိူဝ်းၵမ်ႉထႅမ် လူႇတၢၼ်း လူတ်ႉၶေၾႆး Dong Feng (Model: CY 4100 Q) ၼိုင်ႈလမ်း၊ ထင်ၵဵပ်းၼမ်ႉ ဢၼ်ၶဝ်ႈလႆႈ 6,000 ၵႃႇလၼ်ႇ တႃႇၸႂ်ႉတိုဝ်း မိူဝ်ႈၶေၾႆး ၼိုင်ႈထင် ႁူမ်ႈၵႃႈၶၼ် သွင်ပၢၵ်ႇ သီႇသိပ်းသႅၼ် (24,000,000 MMK) တီႈၸုမ်းၶေၾႆး “ၸွမ်ႊၽူၺ်းသုင်” ဢၼ်ပူႇၵႄႇ ပွၵ်ႉၸွၼ်ၸေႃႇ လုင်းၸၢႆးၵႃၶမ်း လႄႈၸဝ်ႈၼႃႈတီႈ ပိုၼ်ႉတီႈ လုင်းၸၢႆးလႃႉၵျေႃႇ ၶဝ်ဢွၼ်ႁူဝ်၊ တီႈပွၵ်ႉၸွၼ်ၸေႃႇ၊ ပွၵ်ႉၶူးဝဵင်း၊ ဝဵင်းမူႇၸေႊ ဢၼ်မီး ႁိမ်းၸမ် ၶူင်းၵၢၼ်ၾႆးၾႃႉ ၼမ်ႉပူဝ်ႈ ၼၼ်ႉယူႇယဝ်ႉ။


text:
ၸၢႆးထုၼ်းၵႅၼ်ႇ ဢႃယု 26 ပီ ၵူၼ်းတၢင်ႉယၢၼ်း ႁႅင်းၵၢၼ်တႆး ႁွတ်ႈၵဵင်းမႆႇ ၶိုၼ်ႈမႄးလင်ၶႃးႁူင်းၵၢၼ်ၶဝ် တၢင်းသုင် မွၵ်ႈ 3 ၸၼ်ႉသေ တူၵ်းလူင်းမႃး ႁူဝ်ၽတ်ႉၺႃးလိၼ်သေ လႆႈလူႉတၢႆထင်တီႈ ဝႃႈၼႆ။
ဝၼ်းတီႈ 09/12/2017 ယၢမ်းၵၢင်ၼႂ် 8 မူင်း ၸၢႆးထုၼ်းၵႅၼ်ႇ(ႁွင်ႉ) ၸၢႆးလၢဝ် ဢႃယု 26 ပီ ၵူၼ်းဝၢၼ်ႈၼွင်ၽႃ ၸႄႈဝဵင်းတၢင်ႉယၢၼ်း ၸႄႈတွၼ်ႈလႃႈသဵဝ်ႈ ၸိုင်ႈတႆးပွတ်းႁွင်ႇ ဢၼ်မႃးႁဵတ်းၵၢၼ်တီႈႁူင်းၸၢၵ်ႈလမ်းယႆး ဢိူင်ႇထႃႉၵႂၢင်ႉ ၸႄႈဝဵင်းသႃရႃၽီး ၸႄႈတွၼ်ႈၵဵင်းမႆႇ ၸိုင်ႈထႆး။ ၶိုၼ်ႈၵႂႃႇမႄးၵုမ်းလင်ၶႃးႁူင်းၸၢၵ်ႈႁူဝ်ႈသေ ဢဝ်ယၢတ်ႇတူၵ်းလူင်းမႃး ႁူဝ်ၽတ်ႉသႂ်ႇတီႈလိၼ် လူႉတၢႆထင်တီႈ ဝႃႈၼႆ။
ၸၢႆးလိူၼ်ၶမ်း ၽူႈၸွႆႈထႅမ်ၸုမ်းတူင်ႇဝူင်းၶႅၵ်ႇလီပၢင်ၸႃႉ ၼႂ်းၵဵင်းမႆႇ လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ “ ၵေႃႉပဵၼ်ပေႃႈလဵင်ႉမၼ်းၸၢႆး ၸႂ်ႉၶိုၼ်ႈၼိူဝ်လင်ၶႃး ႁူင်းၸၢၵ်ႈၶဝ်သေ မႄးၵုမ်းလင်ၶႃးပွင်ႇ။ ၽိူဝ်ႇ မၼ်းၸၢႆးၶိုၼ်ႈ ၵႂႃႇတီႈၼိူဝ်ယဝ်ႉ တေပလၢတ်ႈႁႃႉ၊ မႆႉတၢင်းၼိူဝ်မၼ်းႁၵ်းႁႃႉၵေႃႈဢမ်ႇႁူႉ မၼ်းၸၢႆးတူၵ်း လူင်းမႃး။ တၢင်းသုင်မွၵ်ႈ ႁိူၼ်း 3 ၸၼ်ႉ။ ဢဝ်ႁူဝ်မၼ်းၸၢႆးၽတ်ႉၺႃးလိၼ်သေ ႁူဝ်တႅၵ်ႇလူႉတၢႆထင် တီႈၵမ်းလဵဝ်။ ထႅင်ႈလွင်ႈၼိုင်ႈသမ်ႉ ပေႃႈလဵင်ႉ(ၼၢႆးၸၢင်ႈ) မၼ်းၸၢႆးၵေႃႈ ဢမ်ႇႁပ်ႉပုၼ်ႈၽွၼ်းသင်ပၼ် ” ဝႃႈၼႆ။
ယၢမ်းလဵဝ် တူဝ်တၢႆမၼ်းၸၢႆးဢဝ်ဝႆႉတီႈ ဝတ်ႉပႃႇပဝ်ႈ ဝဵင်းၵဵင်းမႆႇယဝ်ႉ။ ထႅင်ႈၾၢႆႇၼိုင်ႈၵေႃႈတီႈမိူင်းထႆးၼႆႉ မၼ်းၸၢႆး ဢမ်ႇမီးပီႈၼွင်ႉလႄႈ ၾၢႆႇၸွႆႈထႅမ်ၸုမ်းတူင်ႇဝူင်းၶႅၵ်ႇလီပၢင်ၸႃႉ ယွၼ်းမွၵ်ႇထိုင်ပီႈၼွင်ႉႁႅင်းၵၢၼ်တႆး ႁႂ်ႈၶဝ်ႈႁူမ်ႈ ၵိၼ်ႁူမ်ႈလူႇတၢၼ်း ႁူမ်ႈၸွႆႈ ပၢင်မႃႇသႃႇ ပၢင်သွမ်း ၸၢႆးထုၼ်းၵႅၼ်ႇ ဝႃႈၼႆ။
ၶၢပ်ႈတူဝ်တၢႆ ၸၢႆးထုၼ်းၵႅၼ်ႇ(ႁွင်ႉ) ၸၢႆးလၢဝ်ၼႆႉ တေလုမ်းလႃးသၢင်းၵျူဝ်ႇပၼ်ၼႂ်းဝၼ်းတီႈ 15/12/2017 ဝၼ်းသုၵ်း တီႈပႃႇႁဵဝ်ႈသီႇယႅၵ်ႈသၼ်တီႇ ထမ်း ၸႄႈဝဵင်းၵဵင်းမႆႇ ဝႃႈၼႆ။
ၸၢႆးထုၼ်းၵႅၼ်ႇၼႆႉ ပဵၼ်လုၵ်ႈၸၢႆး လုင်းလၢႆးသႂ်ထွၼ်း၊ မႄႈပႃႈသႅင်ႁိူၼ်း မီးပီႈၼွင်ႉ 3 ၵေႃႉ မၼ်းၸၢႆးပဵၼ်ၵေႃႉ လဵၵ်ႉသုတ်း၊ ပဵၼ်ၵူၼ်းၸႃတိ ဝၢၼ်ႈၼွင်ၽႃ ၸႄႈဝဵင်းတၢင်ႉယၢၼ်း ၸႄႈတွၼ်ႈလႃႈသဵဝ်ႈ ၸိုင်ႈတႆးပွတ်းႁွင်ႇ။ မၼ်းၸၢႆးၼႆႉ တိုၵ်ႉၶဝ်ႈမႃးႁဵတ်းၵၢၼ်ၼႂ်းမိူင်းထႆး ၵဵင်းမႆႇ တိုၵ်ႉမီးၶၢဝ်းတၢင်း 2 ပီပၢႆ။ ၵူၺ်းၵႃႈ ဢမ်ႇမီးဝတ်းဝႂ် ၵပ်းတူဝ်သင်ၼႂ်းမိူင်းထႆး။ ထႅင်ႈၾၢႆႇၼိုင်ႈၵေႃႈ မၢႆၾၢင်(ဝႂ်ၵၢပ်းတူဝ်) တီႈမိူင်းမၢၼ်ႈၵေႃႈ ဢမ်ႇမီး ဝႃႈၼႆ။
Photo By SaiOn Onelee


text:
တပ်ႉသိုၵ်းၵူၼ်းမိူင်း တပ်ႉၸုမ်းမၢႆ 7 ပိုၼ်ၽၢဝ်ႇႁပ်ႉၵူၼ်းၼုမ်ႇၽူႈသူၼ်ၸႂ် ၶဝ်ႈႁဵၼ်းလွင်ႈပၢႆးယူႇလီ ၶၢဝ်းတၢင်း 6 လိူၼ် ပိုတ်ႇႁပ်ႉတေႃႇထိုင်ဝၼ်းတီႈ 23 /10/2017။
ဝၼ်းတီႈ 18/10/2017 ဢွၵ်ႇလိၵ်ႈပိုၼ်ၽၢဝ်ႇထိုင်ၵူၼ်းၼုမ်ႇ တွၼ်ႈတႃႇၶိုၼ်ႈပၢင်သွၼ် ပိုၼ်ႉထၢၼ် ပၢႆးယူႇလီ တီႈႁူင်းယႃတပ်ႉၸုမ်း7 လွႆတႆးလီ ၵိင်ႇၸႄႈဝဵင်းၵႃလီႉ ၸႄႈဝဵင်းၵုၼ်ႁဵင် ၸႄႈတွၼ်ႈလွႆ လႅမ် ၸိုင်ႈတႆးပွတ်းၸၢၼ်း ၶၢဝ်းတၢင်းတေၾိုၵ်းသွၼ် 6 လိူၼ် ႁပ်ႉၵူၼ်းၾိုၵ်း 30 ၵေႃႉ ။
ၽူႈသူၼ်ၸႂ်ဢၼ်တေၶဝ်ႈပၢင်သွၼ်ၼႆႉ တေလႆႈမီးဢႃယု 17 – 30 ပီ ယဝ်ႉၸၼ်ႉ 7 တေလႆႈႁူႉ လိၵ်ႈမၢၼ်ႈ လိၵ်ႈဢိင်းၵလဵတ်ႈၽွင်ႈ၊ ပဵၼ်ၵူၼ်းဢၼ်မီးပၢႆးယူႇလီတဵမ်ထူၼ်ႈ၊ မီးတၢင်းယၢမ်ႈလီ၊ ၸွမ်းလႆႈပၵ်းပိူင်တင်းတပ်ႉၸုမ်းလႄႈ တေဢမ်ႇလႆႈပဵၼ်ၵူၼ်းဢၼ်ၵဵဝ်ႇၶွင်ႈယႃႈမဝ်းၵမ် ၸိူဝ်းၼႆႉ။
မေႃယႃ ၼၢင်းသၢဝ်မူဝ် လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ – “ ဢၼ်ႁဝ်းၶႃႈတေပူင်သွၼ်ၼႆႉ ပဵၼ်ပိုၼ်ႉထၢၼ်ပၢႆးယူႇလီ ပေႃးပွၵ်ႈမိူဝ်း ႁႂ်ႈမေႃမိူဝ်းၸွႆႈထႅမ်ၵူၼ်းဝၢၼ်ႈ ဢၼ်ယူႇႁၢင်ႇၵႆဝဵင်း၊ ၵွပ်ႈၼၼ်ႉၵူၼ်းၼုမ်ႇၽူႈလႂ်သူၼ်ၸႂ်ၵေႃႈ ၶႅၼ်းတေႃႈမႃးတၢင်ႇသဵၼ်ႈလဝ်ႈယွၼ်းတႃႇႁႂ်ႈလႆႈ ၶဝ်ႈႁဵၼ်းၶိုတ်းၶၢဝ်းယၢမ်းဢၼ်မၵ်းမၼ်ႈသေၵမ်း” ဝႃႈၼႆ။
ပၢင်သွၼ်လွင်ႈပၢႆးယူႇလီၼႆႉ တေတႄႇသွၼ်ၵႂႃႇ ၼႂ်းဝၼ်းတီႈ 01/11/2017 ၶၢဝ်းတၢင်း 6 လိူၼ် ပၼ်တီႈယူႇတီႈၵိၼ် ဢမ်ႇမီးၵႃႈၸႂ်ႉၸၢႆႇသင် ဝႃႈၼႆ။
ၶေႃႈမုၼ်း / ပၢင်လူင်


text:
ၵူၼ်းတႆးႁဝ်း ဢမ်ႇဝႃႈယူႇမိူင်းလႂ်ပိုၼ်ႉတီႈလႂ် ပေႃးထိုင်မႃး လိူၼ်ၸဵင်မႂ်ႇ 1 ၶမ်ႈၼႆ ဢမ်ႇဝႃႈလဵၵ်ႉယႂ်ႇ ဢွၼ်ၵၼ်ႁဵတ်း ပွႆးပီမႂ်ႇတႆးၵူႈတီႈယဝ်ႉ။ ပိူင်လူင်မၼ်းလူႇတၢၼ်းၶဝ်ႈမႂ်ႇၼမ်ႉမႂ်ႇ ၶိုၼ်ႈဝတ်ႉဝႃး လူႇတၢၼ်း ၶဝ်ႈၼမ်ႉမၢၵ်ႇဝၢၵ်ႈတၢင်း ၵိၼ် ၽဵလ်း (သွမ်း) သင်ၶၸဝ်ႈလႄႈ ၵႃရဝပေႃႈထဝ်ႈမႄႈၵႄႇၽူႈယႂ်ႇၵူၼ်းလူင် ဢဝ်ပဵၼ်ၽွၼ်းလီမင်းၵလ (မင်ႇၵလႃႇ) ဝၼ်းလီပီမႂ်ႇ ၸွမ်းၼင်ႇၾိင်ႈပီမႂ်ႇၵူၼ်းၶိူဝ်းတႆး။
လူၺ်ႈတိုဝ်ႉတၢင်းတီႈလႂ်တီႈၼၼ်ႉသေ တေႁဵတ်းယႂ်ႇႁဵတ်းၵႂၢင်ႈ ႁဵတ်းလဵၵ်ႉႁဵတ်းၼွႆႉၵေႃႈ ယူႇတီႈသၢႆငၢႆငဝ်းလၢႆးလႄႈ တေၸၢင်ႈပိူင်ႈပႅၵ်ႇၵၼ်ၽွင်ႈယူႇ။ ပိူင်လူင်မၼ်းထႅင်ႈလွင်ႈၼိုင်ႈၵေႃႈ “ငိုၼ်း” တေဢဝ်ငိုၼ်းတီႈလႂ် တေႁႃငိုၼ်း တီႈလႂ်မႃးပဵၼ်တူၼ်ႈတိုၼ်း ၸိူင်ႉၼင်ႇ ၶဝ်ႈမႂ်ႇၼမ်ႉမႂ်ႇ တၢၼ်းၽဵလ်း (သွမ်း) သင်ၶၸဝ်ႈလႄႈ လဵင်ႉလူၽူႈမႃးၶဝ်ႈႁူမ်ႈ ပၢင်ပွႆး ၵၢၼ်ၵႃရဝပေႃႈထဝ်ႈမႄႈၵႄႇ ၽူႈယႂ်ႇၵူၼ်းလူင် ဢိၵ်ႇတင်းပၢင်လဝ်ႇမူၼ်ႈတူၼ်ႈၸႂ် ႁူမ်ႈတင်း ၵၢၼ်ႁဵတ်း ၶဵင်ႇဝေးထီး ၽူႈႁွင်ႉၽဵင်းၵႂၢမ်း ၵူၼ်းႁႆႇတိုင်ႈလႂ်ၸိူဝ်းၼႆႉ တၵ်းတေလႆႈမီးတင်းႁႅင်းၵူၼ်းလႄႈႁႅင်းငိုၼ်းၵႃႈၸႂ်ႉၸၢႆႇ။
တေႁႃၸိူင်ႉႁိုဝ် ႁႃတၢင်းလႂ်လၢႆးလႂ် 1. ယွၼ်းငိုၼ်းတီႈၽူႈမီးၸႂ်သၸ်ႉထႃးႁွမ်းယိုၼ်ႈ 2. တူၵ်းသူး 3. ၵဵပ်းငိုၼ်း ၶဝ်ႈႁူမ်ႈပွႆး(ၼမ်/ဢေႇ)ၸၢင်ႈလိူၵ်ႈတၢင်းလႂ်လၢႆးလႂ် – မၼ်းၵေႃႈယူႇတီႈငဝ်းလၢႆးပိုၼ်ႉတီႈၽႂ်မၼ်းၼၼ်ႉယဝ်ႉ။ မၢင်တီႈ ၵေႃႈ တေၸႂ်ႉငိုၼ်းၼမ် မၢင်တီႈၵေႃႈတေၸႂ်ႉငိုၼ်းဢေႇ ယူႇတီႈတေႁဵတ်းၵႂၢင်ႈႁဵတ်းၵႅပ်ႈ။
ၵမ်ႈၽွင်ႈတေႁၼ်ဝႃႈ “ပွႆးတႆး” တႆးတေလႆႈသဵင်ႈငိုၼ်းၸွမ်းၸင်ႇတေၶဝ်ႈႁူမ်ႈလႆႈႁႃႉ? တႆးတေလႆႈသႂ်ႇငိုၼ်း တူၵ်းသူး သေႁႃႉ? တႆးတေလႆႈသိုဝ်ႉၶဝ်ႈပွႆး သိုဝ်ႉတူၺ်းပွႆးၵွၼ်ႇႁႃႉ? ဝႃႈၼႆၵေႃႈတေမီး။ ယွၼ်ႉၼၼ် ပၢႆးဝူၼ်ႉၽႂ်ၽႂ် ၵူႈၵေႃႉ မီးသူၼ်ႇဝူၼ်ႉသူၼ်ႇၶႆႈၸႂ်လႆႈယူႇ လူၺ်ႈႁဵတ်ႇၽူလ်လႄႈၵႂၢမ်းဝင်လီဝင်ၸႃႉ။
ပွႆးပီမႂ်ႇတႆး ပဵၼ်ပွႆးၽႂ် ၽႂ်တေႁဵတ်း ၽႂ်တေၶဝ်ႈ ၽႂ်တေဢွၵ်ႇငိုၼ်းၵႃႈၸႂ်ႉၸၢႆႇ ၽႂ်တေလႆႈၼမ်ႉတွၼ်း။ ၵွပ်ႈသင်လႄႈ ႁဵတ်း ၵွပ်ႈသင်လႄႈတေလႆႈၵႂႃႇၶဝ်ႈပွႆး ၽႂ်တဵၵ်းႁူဝ်ႁႂ်ႈႁဵတ်း ၽႂ်တဵၵ်းႁူဝ်ႁႂ်ႈၵႂႃႇၶဝ်ႈပွႆး။
ပွႆးပီမႂ်ႇတႆးၼႆႉၽႂ်ႁဵတ်းၵေႃႈလီ ႁဵတ်းတီႈလႂ်ၵေႃႈယဝ်ႉ လဵၵ်ႉယႂ်ႇဢမ်ႇဝႃႈ ၸွမ်းလူၺ်ႈပိုၼ်ႉတီႈငဝ်းလၢႆးမၼ်းသေႁဵတ်း ယူႇၼၼ်ႉ ယွၼ်ႉလူၺ်ႈလိူဝ်သေပဵၼ်ၾိင်ႈငႄႈၵူၼ်းၶိူဝ်းတႆးႁဝ်းမီးဝႆႉယဝ်ႉၼၼ်ႉ ယင်းပဵၼ်တီႈႁူပ်ႉထူပ်းၵၼ် သူၼ်ႇ ႁူမ်ႈၽွမ်ႉပႅင်းၵၼ် ၼိုင်ႈပီၼိုင်ႈပွၵ်ႈလႆႈမႃးမူၼ်ႈသိူဝ်းႁဵတ်းၵုသူလ်တၢင်းလီၸွမ်းၵၼ်လႄႈ ၵူႈၵေႃႉၵေႃႈမီးသူၼ်ႇၶဝ်ႈ ႁူမ်ႈၽွမ်ႉၸွမ်းၵၼ် ပဵၼ်တီႈမၢႆတွင်း ဢၼ်ၸဝ်ႈၶုၼ်ယီႈ လုၵ်ႈၸၢႆးၵေႃႉတီႈ 2 ၶုၼ်ဢူတီႇၾႃႉ (ၸိုဝ်ႈၶိူဝ်းႁိူၼ်း) ၸဝ်ႈမိူင်းၼွင်သႄ ဢွၼ်ဢဝ်ၶႃႈဝၢၼ်ႈၵူၼ်းမိူင်းၵမ်ႈၽွင်ႈ လွင်ႈလူင်းၸွမ်းလမ်းၼမ်ႉၶူင်း မႃးတႄႇတင်ႈဝၢၼ်ႈမိူင်း (မိူင်းမၢဝ်း) “ၶိုၼ်းလုၵ်ႉပူၵ်းတင်ႈသိုင်ႇၸိုင်ႈၶိူဝ်းတႆး” တီႈႁိမ်းၾင်ႇၼမ်ႉမၢဝ်း ဢွၼ်တၢင်းပီၶရိသ်ႉတ် မွၵ်ႈ 94 ပီ၊ မႅၼ်ႈမွၵ်ႈမိူဝ်ႈပီၿုၻ်ႉထ 450 ၼၼ်ႉ မႃးတေႃႇႁွတ်ႈပီၼႆႉၵေႃႈလႆႈ 2112 ပီၼၼ်ႉယဝ်ႉ။
ယွၼ်ႉၼၼ်ၸင်ႇၵိူတ်ႇမီးမႃးၾိင်ႈငႄႈႁိတ်ႈႁွႆးပွႆးပီမႂ်ႇတႆးလႄႈ ၼႂ်းၶၢဝ်းတၢင်း သၢမ်သိပ်းပီမႃးၼႆႉ ပီႈၼွင်ႉၵူၼ်းၶိူဝ်းတႆး ႁဝ်းၵူႈတီႈတီႈ ၸင်ႇလႆႈလုၵ်ႉတိုၼ်ႇၵၼ်ၶိုၼ်းႁဵတ်းသၢင်ႈပွႆးပီမႂ်ႇတႆး ဢၼ်ပဵၼ်မဵတ်ႇမၢႆ တႆးၶိုၼ်းၵေႃႇတင်ႈပူၵ်းသၢင်ႈ ဝၢၼ်ႈမိူင်းလႆႈထႅင်ႈ ဝၢႆးသေႁေႃသႅင်ၼွင်သႄလူမ်ႉၵူၼ်ႇပိၼ်ပင်းယဝ်ႉ ၶၢဝ်းတၢင်းႁိုင်ယၢဝ်းႁီးလႄႈဝူင်ႇဝွၵ်ႇထိုင် ၵူၼ်းၶိူဝ်းတႆး ႁဝ်းမီးမႃးၵွၼ်ႇဢွၼ်ပူၵ်းတင်ႈမိူင်းမၢဝ်း လိုမ်ၸိုင်ႈ ၵူၼ်းၶိူဝ်းတႆး။
လူၺ်ႈၾိင်ႈပီမႂ်ႇဢၼ်တႆးႁဝ်းၵိူဝ်းယမ်သေယိပ်းတိုဝ်းမႃးၼၼ်ႉၵေႃႈ – ပႂ်ႉၸဵင် ပၢႆႈၸဵင် ၵိၼ်ၸဵင် လဵၼ်ႈၸဵင်
ပႂ်ႉၸဵင် ပွင်ႇဝႃႈ ၽဝ်ႉႁပ်ႉတၵ်ႉၼၢႆ (ႁၢင်ႈႁႅၼ်းပႂ်ႉႁပ်ႉတွၼ်ႈလိူၼ်ၸဵင် ႁိုဝ်လိူၼ်ၵဵင် ႁိုဝ် လိူၼ်ဢၢႆႈ ၼႂ်းၶမ်ႈဝၼ်း လိူၼ် 12 လပ်း ပဵၼ်ဝၼ်းသဵင်ႈပီ။ ဢိၵ်ႇတင်းမီးၵၢၼ် ၵႃရဝလမ်ႁူဝ် ၸဝ်ႈၶူးမေႃ ၶမ်ႈဝၼ်းတီႈ 12 လပ်း(ၵမ်ႈၼမ် ၶဝ်ၸဝ်ႈၵိူတ်ႇၼႂ်းလိူၼ် 12 )။
ပၢႆႈၸဵင် ပဵၼ်ၵႂၢမ်းတႆးၵဝ်ႇမွၼ် ပွင်ႇဝႃႈ (ၵွမ်းဝႆႈၵႃရဝၼပ်ႉယမ်လိူၼ်ၸဵင်(လိူၼ်ဢၢႆႈ) ဢၼ်ပဵၼ် ႁူဝ်ႁႅၵ်ႈ ႁူဝ်တီးၶဝ်ႈသူႇပီမႂ်ႇ။ ပဵၼ်ဝၼ်းၶဝ်ႈဝတ်ႉလူႇတၢၼ်းၶဝ်ႈမႂ်ႇၼမ်ႉမႂ်ႇ ႁပ်ႉသိလ်ႁပ်ႉပွလ်း ပီမႂ်ႇလႄႈ ၵႃရဝလမ်ႁူဝ်ၵူၼ်းထဝ်ႈၵူၼ်းၵႄႇ။ မီးၵၢၼ်ၵုမ်ၵၼ် တူင်ႉတၵ်ႉ ဢုပ်ႇၶႆႈလွင်ႈ ၾိင်ႈငႄႈလိၵ်ႈလၢႆး ပိုၼ်းဝၢၼ်ႈပိုၼ်းမိူင်း(သမ်မၼႃး) ဝၼ်းလိူၼ်ၸဵင်ႇမႂ်ႇ 1 ၶမ်ႈၼႆႉ (မိူဝ်ႈပၢၼ်ၶုၼ်ၵူႈပွၵ်ႈ မီးၵၢၼ် ၶိုၼ်ႈတႃၶုၼ် ၶိုၼ်ႉယူသ်ႉၶိုၼ်ႈၸၼ်ႉ ၶႃႈႁၢပ်ႇၵၢၼ်ၶုၼ် လႄႈမွပ်ႈရင်းဝလ်းပၼ် ၽူႈႁၢပ်ႇၵၢၼ်လီ သိုဝ်ႈသႂ်ႇၵတ်ႉၶႅၼ်ႇၶတ်းၸႂ် ႁဵတ်းၽွၼ်းလီပၼ် ၵူၼ်းၼမ်လႄႈႁဵတ်းသၢင်ႈပၼ်ဝၢၼ်ႈမိူင်းၶိုၼ်ႈယႂ်ႇ။
ၵိၼ်ၸဵင် ႁဵတ်းၶဝ်ႈလီၽၵ်းဝၢၼ်ၵႂႃႇလူႇတၢၼ်းသင်ၶၸဝ်ႈ လဵင်ႉၶႅၵ်ႇပီႈပီႈၼွင်ႉၼွင်ႉ လုၵ်ႉလၢၼ် မႃးၵႃရဝ လမ်ႁူဝ် ဢၼ်မီးတင်းၶဝ်ႈတူမ်ႈလႅမ် ၶဝ်ႈပုၵ်း(ၶဝ်ႈတမ်ငႃး)လႄႈၶဝ်ႈယႃႇၵု (ၶဝ်ႈၼမ်ႉဢွႆႈ) ၼႂ်းဝၼ်း မႂ်ႇ 1 ၶမ်ႈလိူၼ်ၸဵင် ႁူဝ်ပီ။
လဵၼ်ႈၸဵင် မီးၵၢၼ်ၶႄႉၶႅင်ႇလဵၼ်ႈႁႅင်း ၶႄႉၶႅင်ႇတၢင်းၽၢႆတၢင်းဝႆးၺၢၼ်ႇဢွၵ်းဢေႃ ၵၢင်ၶမ်ႈမီးပွႆး ဢုၼ်ႇငၢၼ်း ပီမႂ်ႇ ၵႃႈၼူၵ်ႉၵႃႈတူဝ်း တၢင်းၵႃႈတၢင်းဝႅၼ်ဢၼ်ပဵၼ်ၾိင်ႈငႄႈၵူၼ်းၶိူဝ်းတႆးလႄႈႁွင်ႉၽဵင်းႁဵတ်းၵႂၢမ်း ဝွၵ်းၵၼ်ဝၢၵ်ႇၵၼ် မူၼ်ႈသိူဝ်းႁပ်ႉတွၼ်ႈတူင်ႉတၵ်ႉႁူႉၸၵ်း မိုတ်ႈၸူမ်း ႁုမ်ၵၼ်ၼႂ်းဝၼ်းပီမႂ်ႇ။


text:
ၸၢႆးသီၶိူဝ်း ၵူၼ်းၼုမ်ႇၽူႈတူင်ႉၼိုင်ၵႅတ်ႇၵင်ႈ သိင်ႇဝႅတ်ႉလွမ်ႉ ၵေႃႉဢၼ်လႆႈလပ်းတႃလိုမ်းမိူင်းၵႂႃႇၼၼ်ႉ လႆႈႁပ်ႉသူး /ရၢင်းဝလ်း ၸဝ်ႈသုၸၼ်ႇတီႇ ပွၵ်ႈၵမ်း ထူၼ်ႈ 10 တွၼ်ႈတႃႇ ပီ 2017။
ၶွမ်ႊမတီႊမွပ်ႈယိုၼ်ႈသူး ၸဝ်ႈသုၸၼ်ႇတီႈ မွပ်ႈယိုၼ်ႈသူးပၼ်ၸၢႆးသီၶိူဝ်း မိူဝ်ႈ ဝၼ်းတီႈ 07/12/2017 ၸတ်းႁဵတ်းတီႈ ႁူင်းႁေႃးၶျၢမ်းတႃႇ ၵႃႊၻဵၼ်ႊ ဝဵင်းသီႇပေႃႉ ၸႄႈတွၼ်ႈ ၵျွၵ်ႉမႄး ၸိုင်ႈတႆးပွတ်းႁွင်ႇ ၽူႈၶဝ်ႈႁူမ်ႈပၼ်ႁႅင်းမီး 160 ပၢႆ။
ၼၢင်းလႃႉၶိၼ်ႇ မေးၼၢင်း ၸၢႆးသီၶိူဝ်း လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ – “ ဢၼ်ၸၢႆးသီၶိူဝ်း လႆႈႁပ်ႉသူး/ ရၢင်းဝလ်းၼႆႉ ပဵၼ်ဢၼ်ယိၼ်းၸူမ်းယႂ်ႇၼမ်ၶႃႈ ၾၢႆႇၼိုင်ႈၵေႃႈ ယွၼ်ႉမၼ်းၸၢႆး ဢမ်ႇမီးမိူင်းၵူၼ်းယဝ်ႉလႄႈ ယိၼ်းမွင်ၸႂ်ၸွမ်းတႄႉတႄႉ ၵူၺ်းၵႃႈသူးဢၼ်ၼႆႉယုမ်ႇယမ်ဝႃႈ တေပဵၼ်ႁႅင်းၸႂ်တွၼ်ႈတႃႇၵူၼ်း ၼုမ်ႇမိူဝ်း ၼႃႈ တေမီးႁႅင်းၸႂ်လႄႈ သိုပ်ႇၶတ်းၸႂ်ႁဵတ်းၵၢၼ်တႃႇ တူင်ႇဝူင်းၵူၼ်းၵႂႃႇ ” ဝႃႈၼႆ။
ၸၢႆးသီၶိူဝ်းၼႆႉ ပဵၼ်ၵူၼ်းၼုမ်ႇဢၼ်ဢွၼ်ႁူဝ်ၵူၼ်းဝၢၼ်ႈသေ သၢၼ်ၶတ်း ၶွမ်ႊပၼီႊ ဢၼ်မႃး ၶုတ်းထၢၼ်ႇ ႁိၼ် တီႈၼမ်ႉမႃႉ ၸႄႈဝဵင်းသီႇပေႃႉ မၼ်းၸၢႆးလႆႈၸပ်းတၢင်းပဵၼ်ပွတ်ႇလွတ်ႇလူမ်းထူၺ်ႈၸႂ် သေ လႆႈလူႉ သုမ်းသၢႆၸႂ်ၵႂႃႇ မိူဝ်ႈဝၼ်းတီႈ 28/07/2017 တီႈႁိူၼ်းမၼ်းၸၢႆး ။
ၸၢႆးႁေႃသႅင် ၽူႈၶၢၼ်ပၢၵ်ႇၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈ ဝႃႈ – “ ၸၢႆးသီၶိူဝ်းၼႆႉ ပဵၼ်ၵူၼ်းၼုမ်ႇ ဢၼ်ပိုၼ်ႉပွႆႇ ပုၼ်ႈသုၼ်ႇတူဝ်သေ ဢွၼ်ႁူဝ်ၵူၼ်းဝၢၼ်ႈတူင်ႉၼိုင်ၵႅတ်ႇၵင်ႈ လွင်ႈၵၢၼ်ၶုတ်းထၢၼ်ႇႁိၼ် ဢၼ်တေၸၢင်ႈတုမ်ႉတိူဝ်ႉလွင်ႈယူႇလွင်ႈႁဵတ်းႁႃၵိၼ်လဵင်ႉတွင်ႉ ပဵၼ်ၵူၼ်းၼုမ်ႇ ဢၼ်မီးတၢင်းႁတ်းႁၢၼ်လႄႈ ပဵၼ်တူဝ်ယၢင်ႇလီတွၼ်ႈတႃႇၵူၼ်းၼုမ်ႇသႅၼ်းပႃႈလင်တႄႉတႄႉ ” ဝႃႈၼႆ။
သူး (ရၢင်းဝလ်း) ၸဝ်ႈၼၢင်းသုၸၼ်ႇတီႇ၊ ၸဝ်ႈၼၢင်းဢိင်ႊငႄႊ (Inge Sargent ဢၼ်ပဵၼ် မႁႃတေဝီႇ ၸဝ်ႈၵျႃႇသႅင်၊ ၼၢင်းၾႃႉလူင်မိူင်းသီႇပေႃႉ) မွပ်ႈယိုၼ်ႈပၼ် ၵူၼ်းၼုမ်ႇၽူႈပိုၼ်ႉပွႆႇ ပုၼ်ႈသုၼ်ႇတူဝ်သေ ႁၢပ်ႇႁၢမ်ၵၢၼ်ပုၼ်ႈၵူၼ်းၼမ် တႄႇလိူၵ်ႈသေမွပ်ႈယိုၼ်ႈပၼ် မႃးမိူဝ်ႈပီ 2008 ။ လႆႈမွပ်ႈယိုၼ်ႈပၼ်ၼိုင်ႈပီလႂ် 1 ၵေႃႉ။ ရၢင်းဝလ်းၼႆႉ ပဵၼ်ၶႅပ်းဝႂ် ယွင်ႈယေႃးၼမ်ႉၵတ်ႉ ဢိၵ်ႇငိုၼ်းၻေႃႊလိူဝ်ႊ 3,000 ။
ၶေႃႈမုၼ်း / ပၢင်လူင်


text:
ၸုမ်းတူင်ႉၼိုင်တူင်ႇဝူင်းလိၵ်ႈလၢႆးပၢႆးပၺ်ၺႃတႆး 4 ၸုမ်းတေႁူမ်ႈၵၼ် ၸတ်းႁဵတ်းပၢင်ဢုပ်ႇ လၢတ်ႈလွင်ႈပိုၼ်းတႆး မွၵ်ႇႁွင်ႉၽူႈသူၼ်ၸႂ်ၶဝ်ႈႁူမ်ႈ။
ဝၼ်းတီႈ 27/01/2018 ၸုမ်းတူင်ႉၼိုင်တူင်ႇဝူင်းလိၵ်ႈလၢႆးတႆး မိူၼ်ၼင်ႇၸၼ်ႉၸွမ်တူင်ႇၵူၼ်းတႆး၊ ၸုမ်းၵေႃတႆး၊ၸုမ်းၶၢဝ်ႇသႅၼ်ပၢႆးလႄႈၵေႃလိၵ်ႈလၢႆးလႄႈၾိင်ႈငႄႈတႆးဝဵင်းတူၼ်ႈတီးၸိူဝ်းၼႆႉတေ ႁူမ်ႈၵၼ်ၸတ်းႁဵတ်းပၢင်ဢုပ်ႇၶႆႈလွင်ႈပိုၼ်းတႆး တီႈႁူင်းႁေႃၵေႃလိၵ်ႈလၢႆးလႄႈ ၾိင်ႈငႄႈတႆး ဝဵင်း တူၼ်ႈတီး ၸိုင်ႈတႆး ပွတ်းၸၢၼ်း။
ၼၢင်းႁဵဝ်းသႅင် ၶူးသွၼ်ၸုမ်းၵေႃတႆး လၢတ်ႈဝႃႈ – “ ယိူင်းဢၢၼ်းဢၼ်ၸတ်းႁဵတ်းၼႆႉ ပိူဝ်ႈႁႂ်ႈၵူၼ်း ၼုမ်ႇသႅၼ်းႁုၼ်ႈမႂ်ႇ လႆႈလဵပ်ႈႁဵၼ်းႁူႉလွင်ႈပိုၼ်းတႆး မိူၼ်ၼင်ႇမိူဝ်ႈပၢၼ်မိူင်းမၢဝ်းလူင်ၼၼ်ႉ ပဵၼ် ႁိုဝ်ဝၢႆးမိူင်းမၢဝ်းလူင်လူမ်ႉယဝ်ႉပဵၼ်ၸိူင်ႉႁိုဝ်ၸိူဝ်းၼႆႉ ၵွပ်ႈၼၼ်လႄႈ ၽႂ်သူၼ်ၸႂ်ၵေႃႈၶႅၼ်းတေႃႈ မႃးၶဝ်ႈႁူမ်ႈၼမ်ၼမ်သေၵမ်း ” ဝႃႈၼႆ။
ပၢင်ဢုပ်ႇၶႆႈလွင်ႈပိုၼ်းတႆး Tai History Seminar ၼႆႉယူႇတီႈၸုမ်းတူင်ႉၼိုင်တူင်ႇဝူင်းပၢႆးပၺ်ၺႃ တေႁူမ်ႈၵၼ်ၸတ်းႁဵတ်းၵႂႃႇ 5 လိူၼ်လႂ်ၼိုင်ႈပွၵ်ႈ ၼႆယဝ်ႉ။


text:
ၵူႈလွင်ႈလႄႈ ဢမ်ႇပဵၼ်တၢင်ႇပၼ် ပီႈၼွင်ႉႁဝ်းၶဝ် ၶိူဝ်းၶိူဝ်းၶႃႈယဝ်ႉ မိူဝ်ႈၼႆႉၵေႃႈၶႃႈႁဝ်းဢဝ်တၢင်း Windowds Theme မႃးၽၢၵ်ႇပၼ် ပီႈၼွင်ႉႁဝ်းၶဝ်ၶႃႈဢေႃႈ ၸႂ်ႉတိုဝ်းလႆႈ တေဢဝ်ႁၢင်ႈၽၢင်ႁၢင်ႈလီလီတၢင်းၼမ်သေ ႁၢင်ႈလီယူႇဢေႃႈ ၊ ပၼ်ဝႆႉ လိင်ႉ တွၼ်ႈတႃႇ Windows 7 (x86 & x64) ပေႃးလူတ်ႉဢဝ်ယဝ်ႉၵေႃႈ လူင်း Restart ပၼ်ၵေႃႈလႆႈယဝ်ႉ ၊သင်ဝႃႈၶိုၼ်းၶိုၼ်ႈယဝ်ႉၵေႃႈ ႁၢင်ႈမၼ်းတေပိူင်ႈၵႂႃႇၼၼ်ႉၶႃႈၼႃႇ တေႇၵႂႃႇ Icon,Folder မၼ်းဢေႃႈ Windows ၶွမ်းၸဝ်ႈၵဝ်ႇ ပဵၼ်လၢႆ Bit ၵေႃႈ တူၺ်းသေ ၸွင်ႇၸၼ်ဢဝ်ၶႃႈတႃႉ ယိၼ်းၸူမ်းၶွပ်ႈၸႂ် တီႈမႃးလေႇ ထိုင် ဝႅပ်ႉၶႃႈယူႇဢေႃႈ ႁႂ်ႈယူႇလီမၢၵ်ႈမီးသေၵမ်းၶႃႈ ĳ
Tuesday, June 9, 2015
Windowds Themes
ၵူႈလွင်ႈလႄႈ ဢမ်ႇပဵၼ်တၢင်ႇပၼ် ပီႈၼွင်ႉႁဝ်းၶဝ် ၶိူဝ်းၶိူဝ်းၶႃႈယဝ်ႉ မိူဝ်ႈၼႆႉၵေႃႈၶႃႈႁဝ်းဢဝ်တၢင်း Windowds Theme မႃးၽၢၵ်ႇပၼ် ပီႈၼွင်ႉႁဝ်းၶဝ်ၶႃႈဢေႃႈ ၸႂ်ႉတိုဝ်းလႆႈ တေဢဝ်ႁၢင်ႈၽၢင်ႁၢင်ႈလီလီတၢင်းၼမ်သေ ႁၢင်ႈလီယူႇဢေႃႈ ၊ ပၼ်ဝႆႉ လိင်ႉ တွၼ်ႈတႃႇ Windows 7 (x86 & x64) ပေႃးလူတ်ႉဢဝ်ယဝ်ႉၵေႃႈ လူင်း Restart ပၼ်ၵေႃႈလႆႈယဝ်ႉ ၊သင်ဝႃႈၶိုၼ်းၶိုၼ်ႈယဝ်ႉၵေႃႈ ႁၢင်ႈမၼ်းတေပိူင်ႈၵႂႃႇၼၼ်ႉၶႃႈၼႃႇ တေႇၵႂႃႇ Icon,Folder မၼ်းဢေႃႈ Windows ၶွမ်းၸဝ်ႈၵဝ်ႇ ပဵၼ်လၢႆ Bit ၵေႃႈ တူၺ်းသေ ၸွင်ႇၸၼ်ဢဝ်ၶႃႈတႃႉ ယိၼ်းၸူမ်းၶွပ်ႈၸႂ် တီႈမႃးလေႇ ထိုင် ဝႅပ်ႉၶႃႈယူႇဢေႃႈ ႁႂ်ႈယူႇလီမၢၵ်ႈမီးသေၵမ်းၶႃႈ ĳ
Subscribe to: Post Comments (Atom)


text:
ပေႃးၵူၼ်းမိူင်းဢမ်ႇလႆႈလၢတ်ႈလွတ်ႈလႅဝ်း ပၢင်ၵုမ်ၵၢၼ်မိူင်းၸၼ်ႉၸိူဝ်ႉၸၢတ်ႈတႆး ၸွင်ႇတေပဵၼ်ၵၢၼ်
ဢၼ်တပ်ႉမတေႃႇႁႄႉႁၢမ်ႈပၢင်လူင်ႈၼႃႈ ႁူပ်ႉထူပ်းၵူၼ်းမိူင်း ႁၢင်ႈၾၢင်မၼ်းဢွၵ်ႇမႃးဢမ်ႇလီ တႃႇတပ်ႉသိုၵ်းၶဝ်။ ၵူၼ်းမိူင်းဢမ်ႇလႆႈလၢတ်ႈလွတ်ႈလႅဝ်း၊ ၶဝ်ႁဵတ်းၸိူင်ႉၼႆ ႁၢင်ႈၾၢင်မၼ်းဢွၵ်ႇမႃးဝႃႈတပ်ႉသိုၵ်းၼႆႉ မၼ်းဢမ်ႇမီးၸႂ်ၶႂ်ႈႁဵတ်းလွင်ႈငမ်းယဵၼ်တႄႉတႄႉ။ လွင်ႈၼႆႉ ၸွမ်သိုၵ်းလူင်ယွတ်ႈသိုၵ်း ႁူဝ်ပဝ်ႈလူင် RCSS တွပ်ႇလၢတ်ႈ တီႈၸုမ်းၶၢဝ်ႇၽူႈတွႆႇႁွၵ်ႈဝႆႉၼင်ႇၼႆ။ ထၢမ်-ၵူၼ်းမိူင်းမၢင်ၵေႃႉလၢတ်ႈဝႃႈ...
ၸွမ်သိုၵ်းလူင်ယွတ်ႈသိုၵ်း တူၵ်ႇလၢတ်ႈဝႃႈ လၢႆးႁဵတ်းတၢင်းသၢင်ႈ လူင်ပွင်ၸိုင်ႈၼူၵ်ႉယုင်းလႄႈသိုၵ်းတပ်ႉမတေႃႇ ၵႂႃႇၵေႃႉတၢင်းတၢင်း
ပၢင်လူင်ၼႃႈႁူပ်ႉထူပ်းၵူၼ်းမိူင်းလႄႈသင်၊ ပၢင်ႁၢင်ႈႁႅၼ်းငူပ်ႉငီႉ တီႈတူၼ်ႈတီး တႃႇပဵၼ်မႃးပၢင်ၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈတႆး တီႈလၢင်းၶိူဝ်းၼႆႉ သင်ဝႃႈၾၢႆႇတပ်ႉမတေႃႇသိုၵ်းမၢၼ်ႈႁူႉပွင်ႇ တိုၼ်းတေပၼ်ၸတ်းႁဵတ်း။ လွင်ႈၼႆႉ ၸွမ်သိုၵ်းလူင်ယွတ်ႈသိုၵ်း ႁူဝ်ပဝ်ႈလူင် RCSS တွပ်ႇလၢတ်ႈ တီႈၸုမ်းၶၢဝ်ႇၽူႈတွႆႇႁွၵ်ႈဝႆႉၼင်ႇၼႆ။ ထၢမ်-ပေႃးႁဝ်းၶႃႈတူၺ်း...
ၸွမ်သိုၵ်းလူင်ယွတ်ႈသိုၵ်း ထတ်းသၢင်လွင်ႈသိုၵ်းလူင်ပွင်ၸိုင်ႈမၢၼ်ႈ ႁႄႉႁၢမ်ႈပၢင်လူင်ႈၼႃႈ ႁူပ်ႉထူပ်းၵူၼ်းမိူင်း
ဢၼ်ၾၢႆႇတပ်ႉမတေႃႇသိုၵ်းမၢၼ်ႈ ဢဝ်ဢဵၼ်ႁႅင်းသိုၵ်း မႃးလွမ်ႉႁႄႉႁၢမ်ႈ လွၵ်ႇငိုတ်ႈ ပၢင်ႁူပ်ႉထူပ်းၵူၼ်းမိူင်း လူင်ႈၼႃႈ တႃႇတေပဵၼ်မႃး ပၢင်ၵုမ်ၵၢၼ်မိူင်းၸၼ်ႉၸိူဝ်ႉၸၢတ်ႈတႆးၼၼ်ႉ ၾၢင်ႁၢင်ႈမၼ်းဢွၵ်ႇမႃးႁၢင်ႈၸႃႉပႅတ်ႈ။ လွင်ႈၼႆႉ ၸွမ်သိုၵ်းလူင်ယွတ်ႈသိုၵ်း ႁူဝ်ပဝ်ႈလူင် RCSS တွပ်ႇလၢတ်ႈ...
ဝၢႆးပၢင်ဝိူၵ်ႊသျွပ်ႊယဝ်ႉ CSSU တေလူင်းထူပ်းၵူၼ်းမိူင်း 16 တီႈ ၵဵပ်းၶေႃႈၵၢင်ၸႂ်ၸၢဝ်းၶိူဝ်းတႆး မိူင်းႁူမ်ႈတုမ်ပတ်းပိုၼ်ႉ
ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး (CSSU) တေလူင်းႁူပ်ႉထူပ်းၵူၼ်းမိူင်း ဝၢႆးပၢင်ဝိူၵ်ႊသျွပ်ႊ (Workshop) ဢၼ်ၸတ်းတီႈဝဵင်းတူၼ်ႈတီး၊ ၵဵပ်းၶေႃႈၵၢင်ၸႂ်ၵူၼ်းၶိူဝ်းတႆး ၼႂ်းမိူင်းတႆးလႄႈ မိူင်းႁူမ်ႈတုမ်ပတ်းပိုၼ်ႉ ပိူဝ်ႈတႃႇႁၢင်ႈႁႅၼ်းပၢင်ၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈၵူၼ်းၶိူဝ်းတႆး၊ တေၼမ်းဢဝ်ၶေႃႈၵၢင်ၸႂ်တႆး တၢင်ႇထိုင်တီႈပၢင်ၵုမ်လူင် 21...
ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး ဢွၼ်ႁူဝ်ၼမ်းၼႃႈ ၸတ်းပၢင်ၾိုၵ်းၽွၼ်ႉ ဢုပ်ႇဢူဝ်း 5 ႁူဝ်ၶေႃႈ ႁၢင်ႈႁႅၼ်းပၢင်ၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈတႆး
ပိူဝ်ႈတႃႇၸတ်းႁဵတ်း ပၢင်ၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈၵူၼ်းၶိူဝ်းတႆး ဢၼ်ဝႃႈ တေၸတ်းတီႈ လၢင်းၶိူဝ်းၼၼ်ႉ ၵေႃပွင်ၵၢၼ်ႉၽွမ်ႉႁူမ်ႈၸိုင်ႈတႆး (CSSU) ၸတ်းႁဵတ်းပၢင်ၾိုၵ်းၽွၼ်ႉ (Workshop) တီႈဝဵင်းလူင်တူၼ်ႈတီး ၸိုင်ႈတႆးပွတ်းၸၢၼ်း၊ ဢုပ်ႇဢူဝ်းၵၼ်ပိူင်လူင် 5...
လွင်ႈတေၽၢတ်ႇဢွၵ်ႇႁိုဝ် ဢမ်ႇၽၢတ်ႇဢွၵ်ႇ မီးတီႈၵူၼ်းမိူင်းတႆး
ပၢင်ၵုမ်လူင်လွင်ႈငမ်းယဵၼ်မိူင်းႁူမ်ႈတုမ် (ၵမ်း 4) ႁိုဝ် ပၢင်ၵုမ်လူင်ႁူဝ်ပၢၵ်ႇပီ 21 ပၢင်လူင် ၵမ်းထူၼ်ႈ 3 ၼႆႉ တႆးၶႂ်ႈလႆႈသင်ၼၼ်ႉ ယူႇတီႈၸတ်းပၢင်ၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈတႆးၵွၼ်ႇ။ လွင်ႈတႆးတေၽၢတ်ႇဢွၵ်ႇ...
ပေႃးပႆႇၸတ်းပၢင်ၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈတႆး ပႆႇၸၢင်ႈႁူႉဝႃႈတႆးၶႂ်ႈလႆႈသင်
တေႃႈလဵဝ် ၸွမ်းၼင်ႇလႆႈႁၢင်ႈႁႅၼ်းဝႆႉ တႆးတူဝ်ႈတၼ်းၸတ်းႁဵတ်း ပၢင်ၵုမ်ၵၢၼ်မိူင်း ၸၼ်ႉၸိူဝ်ႉၸၢတ်ႈတႆးယဝ်ႉ။ ၵူၺ်းၵႃႈ ပေႃးပႆႇလႆႈၸတ်းႁဵတ်း ပႆႇၸၢင်ႈလၢမ်းၶၢတ်ႈႁူႉလႆႈဝႃႈ တႆးၶႂ်ႈလႆႈသင်၊ တေလႆႈပႂ်ႉတူၺ်း။ လွင်ႈၼႆႉ ၽူႈၶၢၼ်ပၢၵ်ႇ RCSS/SSA ၸဝ်ႈသိုၵ်းလူင်ၸၢႆးငိုၼ်း...
ပေႃးဝႃႈၸုမ်းၸၢဝ်းၶိူဝ်း ဢမ်ႇပဵၼ်လူင်းလၢႆးမိုဝ်း NCA မိူဝ်းၼႃႈတေပဵၼ်မႃးၸိူင်ႉႁိုဝ်
သင်ဝႃႈၸုမ်းၸၢဝ်းၶိူဝ်း ပဵၼ်လူင်းလၢႆးမိုဝ်းတူဝ်ႈမိူင်း NCA ၼမ်လိူဝ်မႃးထႅင်ႈ၊ တေမီးႁႅင်းသဵတ်ႈၵႃႈသဵတ်ႈႁူဝ် ၵၢၼ်မိူင်းလိူဝ်မႃးထႅင်ႈ။ ၵူၺ်းၵႃႈ သင်ဝႃႈဢမ်ႇပဵၼ်လူင်းလၢႆးမိုဝ်းသေ ၶၢတ်ႇၵၼ်ၵႂႃႇ မိူဝ်းၼႃႈမႃးတေပဵၼ်ၸိူင်ႉႁိုဝ်ၼၼ်ႉ လွင်ႈၼႆႉ ၽူႈၶၢၼ်ပၢၵ်ႇ RCSS/SSA ၸဝ်ႈသိုၵ်းလူင်ၸၢႆးငိုၼ်း...
ပေႃးပႆႇမူၼ်ႉမႄးယူင်ႉၶၢပ်ႈၵၢၼ်မိူင်းယဝ်ႉ ပႆႇၶႂ်ႈႁဵတ်း 21 ပၢင်လူင် ပွၵ်ႈၵမ်း 3
ဝၢႆးသေပၢင်ၵုမ်လူင်လွင်ႈငမ်းယဵၼ် မိူင်းႁူမ်ႈတုမ် ႁိုဝ် ပၢင်ၵုမ်လူင်ႁူဝ်ပၢၵ်ႇပီ 21 ၵမ်းထူၼ်ႈ 2 ယဝ်ႉၶၢဝ်းတၢင်း 4-5 လိူၼ်မႃး ၶၵ်ႉၵၢၼ်လွင်ႈငမ်းယဵၼ် ဢၼ်ၵိုတ်းၵႂႃႇ လႆႈဝႃႈ ၶိုၼ်းတူင်ႉတူဝ်မႃး။...
လိၵ်ႈၵိၼ်ၵႅၼ်ႇ 37 ၶေႃႈ တီႈ 21 ပၢင်လူင်ၵမ်း 2 ၸွင်ႇပႃႈထုၵ်ႇထိုင်ၼႂ်းသၽႃး
တီႈပၢင်ၵုမ်လူင် UPDJC ၼၼ်ႉ လူင်ပွင်ၸိုင်ႈ ၶႂ်ႈဢဝ်ၶေႃႈလႆႈၸႂ်မိူင်းႁူမ်ႈတုမ် 37 ၶေႃႈ ဢၼ်ဢမ်ႇပႃးၵၢင်ၸႂ် ၸၢဝ်းၶိူဝ်းတင်းသဵင်ႈ တၢင်ႇသၽႃးသေႁႂ်ႈမၵ်းမၼ်ႈ။ လွင်ႈၼႆႉ ၽူႈၶၢၼ်ပၢၵ်ႇ RCSS/SSA ၸဝ်ႈသိုၵ်းလူင်ၸၢႆးငိုၼ်း...
12Page 1 of 2


text:
ၶူးလူင် ၸူပ်းလႆႈၶူးပၢႆးလႅင်ႊႁိၼ်မႃးတီႈၸၼ်ႉၸွမ်ဝဵင်းလိူဝ်ႇ MASU မိူဝ်ႈပီႊ 1971 ။ ၶူးလူင် လႆႈၶိုၼ်ႈႁဵၼ်းမႃး ပၢင်ၽိုၵ်းၽွၼ်ႉ လွင်ႈၸတ်းပွင်ငဝ်ႈတိုၼ်းၼမ်ႉ တီႈမိူင်းထႆး မိူဝ်ႈ 1998 လႄႈတင်း ပၢင်ဢုပ်ႇဢူဝ်း လွင်ႈၸုမ်းတူင်ႇဝူင်းၵူၼ်းမိူင်း လႄႈလွင်ႈပိုၼ်ႊၽႄႈၼမ်ႉ လူၺ်ႈလၢႆးၼႅင်ႈသၢၼ် ပၢႆးၸၢင်ႊၸၼ်ႉသုင် တီႈမိူင်း ဢိၼ်းတီးယိူဝ်း ဢၼ်ၸုမ်း UNICEF ဢွၼ်ႁူဝ်ႁဵတ်းသၢင်ႈ မိူဝ်ႈပီႊ 2000 ၼၼ်ႉယဝ်ႉ။
ၶူးလူင် လႆႈလတ်းၽၢၼ်ႇမႃးပဵၼ်ၽူႈႁၢပ်ႇၵၢၼ်လူင်ပွင်ႊၸိုင်ႈၶၢဝ်းယၢဝ်းလူင် ပဵၼ် ႁူဝ်ၼႃႈႁွင်ႈၵၢၼ် (ပၢႆးလႅင်ႊႁိၼ်ဢိၼ်ႇၵျိၼ်ႇၼီႇယႃႇ) တီႈႁွင်ႈၵၢၼ်ၾၢႆမိူင် လႆႈ 23 ပီႊ၊ ၵႅမ်ၽူႈၸီႉၸမ်ႈ လႄႈ ၵမ်ႉၽူႈၸီႉၸမ်ႈတီႈ ႁွင်ႈၵၢၼ်ၾၢႆႇၸႂ်ႉတိုဝ်းငဝ်ႈတိုၼ်းၼမ်ႉ လႆႈ 13 ပီႊသေ မီးပိုၼ်ႇႁူႉလႄႈ တူဝ်ထူပ်းၼႃႈၵၢၼ် တင်းၼမ်လၢႆ ၵူႊလၢႆပၢႆး ၵဵဝ်ႇၵပ်းပၢႆးလႅင်ႊႁိၼ်ဢိၼ်ႇၵျိၼ်ႇၼီႇယႃႇမႃးယူႇယဝ်ႉ။


text:
Sunday, July 6, 2014
တၢင်းၵႃႈႁၢင်ႈလီလီ ၼၢင်းသၢဝ်ႁၢင်ႈလီ တူင်ႇဝဵင်းသီႇပေႃႉ
ဢၼ်ပဵၼ်တၢင်းၵႃႈႁၢင်ႈလီလီဢွၼ်ႇ ႁူဝ်ၼႆႉ ပဵၼ်တၢင်းၵႃႈ၊ မိူဝ်ႈပွႆႈလူင်းပၢင်သွၼ် လိၵ်ႈလၢႆးတႆႈလႄႈ
ၾိင်ႈငႄႈတႆး ‘‘မ’’ ႁႃႈတူဝ် ၶၢဝ်းမႆႈ၊ ႒႐႑႔ ၶႃႈဢေုႈ ။ ဢွင်ႈတီႈၸမ်း ĳĳ ပဵၼ်တီႈဝၢၼ်ႈတူၼ်ႈၵႃႈ၊ ဢိူင်ႇၵၢင်ႉမေႃႇ၊ တူင်ႇဝဵင်းသီႇပေႃႉ၊ ၶႃႈဢေုႈ။ သင်ဝႃႈပီႈၼွင်ႉႁဝ်းၶဝ်လႆႈႁၼ်တၢင်းၵႃႈဢွၼ်ႇႁူဝ်ၼႆႉယဝ်ႉပေႃးၼႆၸိုင် တေပဵၼ်တၢင်း လႆႈၸႂ်သေ မီႈတၢင်းႁၢၼ်ႉၸႂ်ယူႇၼႆ ၶႃႈႁဝ်းယုမ်ႇယမ်ဝႆႉယူႇတီႈၶႃႈဢေုႈ ĳ ႁႂ်ႈပဵၼ်ၼင်ႇၵၢင်ၸႂ် ဢၼ်ပီႈၼွင်ႉႁဝ်းၶဝ်ၶႂ်ပဵၼ်ၶႂ်ႈလႆႈၼၼ်ႉ သေၵမ်းၼႆ ယွၼ်းသူးပၼ်ယူႇတီႈၶႃႈဢေုႈ ĳĳ
ၾိင်ႈငႄႈတႆး ‘‘မ’’ ႁႃႈတူဝ် ၶၢဝ်းမႆႈ၊ ႒႐႑႔ ၶႃႈဢေုႈ ။ ဢွင်ႈတီႈၸမ်း ĳĳ ပဵၼ်တီႈဝၢၼ်ႈတူၼ်ႈၵႃႈ၊ ဢိူင်ႇၵၢင်ႉမေႃႇ၊ တူင်ႇဝဵင်းသီႇပေႃႉ၊ ၶႃႈဢေုႈ။ သင်ဝႃႈပီႈၼွင်ႉႁဝ်းၶဝ်လႆႈႁၼ်တၢင်းၵႃႈဢွၼ်ႇႁူဝ်ၼႆႉယဝ်ႉပေႃးၼႆၸိုင် တေပဵၼ်တၢင်း လႆႈၸႂ်သေ မီႈတၢင်းႁၢၼ်ႉၸႂ်ယူႇၼႆ ၶႃႈႁဝ်းယုမ်ႇယမ်ဝႆႉယူႇတီႈၶႃႈဢေုႈ ĳ ႁႂ်ႈပဵၼ်ၼင်ႇၵၢင်ၸႂ် ဢၼ်ပီႈၼွင်ႉႁဝ်းၶဝ်ၶႂ်ပဵၼ်ၶႂ်ႈလႆႈၼၼ်ႉ သေၵမ်းၼႆ ယွၼ်းသူးပၼ်ယူႇတီႈၶႃႈဢေုႈ ĳĳ
Subscribe to: Post Comments (Atom)


text:
ႁၵ်ႉၵၼ်သိုပ်ႇပဵၼ်တႆး
ၼႂ်းဢႄႇလ်ပမ်ႇၼႆႉ မီး ၽဵင်း 13 ႁူဝ် ၸၢႆးၸၢမ်ႇဝုၼ်းလႄႈ ၼၢင်းလႃႉဝုၼ်း ႁွင်ႉဝႆႉ ထွမ်ႇၸၢမ်းတူၺ်းၶႃႈ ၶႅမ်ႉယူႇ More »
(75)ပီ ၸၢႆးလၢဝ်သႂ်
မီးၽူႈႁွင်ႉၵႂၢမ်း ၸိူင်းလႅဝ်းလႄႈ ၸၢႆးႁၢၼ်လႅင်း၊ ၸၢႆးထႅၼ်ႈလႅဝ်း၊ ၼၢင်းလၢဝ်လၢဝ်၊ ယိင်းသႅင်လူႇ၊ ၸၢႆးဢူး၊ ၼၢင်းသီၼုမ်ႇၶဝ်ႁွင်ႉဝႆႉၶႃႈ More »
ယွင်ႈယေႃးထိုင်ႁိူဝ်းတၢင်ႇၼၵ်း
ၼႂ်းဢႄႇပမ်ႇၼႆႉ မီးၸၢႆးဢူး၊ ၸၢႆးလွမ်ႉဝုၼ်းလႄႈ ၼၢင်းၼွင်ႉၼူၼ်း ႁွင်ႉဝႆႉၶႃႈ More »
ၵႂၢမ်းႁိူဝ်ႈၵႂၢမ်းႁိူင်း ၸၢႆးလၢဝ်ပိူင်း
ၼႂ်းဢႄႇလ်ပမ်ႇၼႆႉ မီး ၽူႈႁွင်ႉၵႂၢမ်း ၸိုဝ်ႈသဵင်လင် (3) ၵေႃႉ မႄးႁွင်ႉ ဝႆႉၵႂၢမ်း ၸၢႆးလၢဝ်ပိူင်း ၶဝ် ၸိူဝ်းၼၼ်ႉ ၼၢင်းၼုမ်ႇမၢဝ်း၊ ၼၢင်းမူၺ်ၽွင် လႄႈ ၼၢင်းၼွင်ႉၼွင်ႉ ၵႂၢမ်းတင်းမူတ်း မီး (8)ပုၵ်ႈၶႃႈ
ၼၢင်းသႃႇရႃႇ – ႁိူဝ်း
ၸၢမ်းထွမ်ႇတူၺ်း ၵႂၢမ်းၵဝ်ႇ ၼၢင်းသႃႇရႃႇ ဢိတ်းၼိုင်ႈၶႃႈ တင်းမူတ်းမီး 7 ႁူဝ်ၵူၺ်း ထွမ်ႇၵႂႃႇထွမ်ႇမႃး တေၶုၵ်းၸႂ်လႆႈ သႉၶႉႁ ယူႇ


text:
ၶၢဝ်ႇ
ၸဝ်ႈယွတ်ႈသိုၵ်း ၾၢၵ်ႇၵႂၢမ်းထိုင် ၵူၼ်းၼုမ်ႇၵူႈၸၢဝ်းၶိူဝ်း ၼႂ်းၸိုင်ႈတႆး
- Details
- Created on 11 September 2017
- Written by တႆးလွတ်ႈလႅဝ်း
ၵဵဝ်ႇလူၺ်ႈလွင်ႈ ၵူၼ်းၼုမ်ႇတႆး လႄႈ ၵူၼ်းၼုမ်ႇပလွင်ႈ လႆႈၽိတ်းမေႃးထဵင်လႃႇ သႄႉသွမ်း မီးပၼ်ႁႃၵၼ် တီႈၼိူဝ်ဢွၼ်းလၢႆး (Online)ၼၼ်ႉသေ ၸဝ်ႈယွတ်ႈသိုၵ်း လၢတ်ႈဝႃႈ ၵူၼ်းၼုမ်ႇၸၢဝ်းၶိူဝ်းႁဝ်းၼႆႉ လူဝ်ႇလႆႈလဵပ်ႈႁဵၼ်းၼမ်ၼမ်၊ တီႈၽိတ်းမေႃးထဵင်လႃႇၵၼ် ၵႂႃႇၵႂႃႇမႃးမႃးၼႆႉ မၼ်းဢမ်ႇမီးၽွၼ်းလီလႄႈ ဢမ်ႇမီးလွင်ႈသင်၊ ဢိၵ်ႇတင်းၵႂၢမ်းၾၢၵ်ႇၶိုၵ်ႉတွၼ်း 3-ၶေႃႈ။
ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး (RCSS) ၸွမ်သိုၵ်းလူင် ယွတ်ႈသိုၵ်း လၢတ်ႈဝႃႈ- “ႁဝ်းၶႂ်ႈသင်ႇၵူၼ်းၼုမ်ႇႁဝ်းၼႆႉ မၼ်းမီးသၢမ်ၶေႃႈ၊ ၼိုင်ႈၼႆႉ ၵူၼ်းၼုမ်ႇႁဝ်း ဢမ်ႇဝႃႈတႆး ဢမ်ႇဝႃႈပလွင်ႈ ဢမ်ႇဝႃႈလႃးႁူႇ ဢမ်ႇဝႃႈ“ဝ” ဢမ်ႇဝႃႈၸၢဝ်းၶိူဝ်းလႂ် ဢၼ်ယူႇၼႂ်းမိူင်းတႆးၼႆႉ ႁႂ်ႈလဵပ်ႈႁဵၼ်းတူၺ်းၶိုၼ်း ပိုၼ်းတႆးလီလီ၊ ၸၢဝ်းၶိူဝ်းၼႂ်းမိူင်းတႆး ပလွင်ႈ “ဝ” ဢီႇၵေႃႈ မူးသိူဝ်း ႁဝ်းယူႇႁူမ်ႈၸွမ်းၵၼ်မႃး ၼပ်ႉဢၢၼ်ႇႁူဝ်ပၢၵ်ႇပီႊမၼ်း ႁဝ်းဢမ်ႇတွၼ်ႉမီးပၼ်ႁႃၵၼ်မႃးသေပွၵ်ႈ၊ ၵွပ်ႈပိူဝ်ႈဝႃႈ မၢၼ်ႈၶိုၼ်ႈမႃးဢုပ်ႉပိူင်ႇမိူင်းႁဝ်းသေ မႃးသၢင်ႈပၼ်ႁႃ ယွင်ႈၶိူဝ်းၼိုင်ႈ သႄႉၶိူဝ်းၼိုင်ႈ ႁဵတ်းႁႂ်ႈႁဝ်းႁၼ်ၽိတ်းၵၼ်၊ ဢၼ်ၼႆႉၼႆႉ ၵူၼ်းၼုမ်ႇႁဝ်းလူဝ်ႇမီးသတိ၊ ဢၼ်ၼႆႉဢၼ်ၼိုင်ႈ”
“သွင်မႃးၼႆႉ ၾဵတ်ႉပုၵ်ႉ (Facebook)ၼႆႉ ၶိုတ်းၵၢပ်ႈၶိုတ်းပၢၼ် ၼႂ်းဝၼ်းမိူဝ်ႈၼႆႉ၊ ႁဝ်းလူဝ်ႇမႃးၸႂ်ႉႁႂ်ႈပဵၼ်ၽွၼ်းလီ ပုၼ်ႈတႃႇၸိူဝ်ႉၶိူဝ်းႁဝ်း ၽႅၼ်ႇလိၼ်ႁဝ်း၊ ပေႃးႁဝ်းမေႃၸႂ်ႉမၼ်း ပေႃးဝႃႈၼႆ ၾဵတ်ႉပုၵ်ႉၼႆႉ ပဵၼ်လၢၵ်ႈၼၢၵ်ႈလီလူင် ပုၼ်ႈတႃႇၸိူဝ်ႉၸၢတ်ႈႁဝ်းတႄႉတႄႉ၊ ပေႃးႁဝ်းဢမ်ႇမေႃၸႂ်ႉၼႆ ၶိုၼ်းပဵၼ်ၽေးၶဵၼ်လူင် တေႃႇႁဝ်းတႄႉတႄႉ၊ ဢၼ်ၼႆႉလမ်ႇလွင်ႈတီႈသုတ်းယဝ်ႉ၊ ၸင်ႇဝႃႈၵၢၼ်ၸႂ်ႉၾဵတ်ႉပုၵ်ႉၼႆႉ ႁႂ်ႈမီးသတိလႄႈ ႁႂ်ႈမီးၵႂၢမ်းႁူႉသေၸႂ်ႉ”
“သၢမ်သမ်ႉ ၸိူင်ႉႁိုဝ်ၵေႃႈလီ ပၼ်ႁႃၵၢၼ်မိူင်းၼႆႉ ႁဝ်းလူဝ်ႇဢုပ်ႇဢူဝ်းၵၼ်လူၺ်ႈလၢႆးလီ တီႈၼိူဝ်ၽိူၼ်၊ ပၢင်တိုင်းၼႂ်းမိူင်းတႆးၼႆႉ မိူၼ်ၼင်ႇ လူင်ပွင်ၸိုင်ႈသိုၵ်းမၢၼ်ႈ လႄႈတင်း ႁဝ်း(တႆး)ၼႆႉ တိုၵ်းၵၼ်မႃးၶၢဝ်းတၢင်း 60-ပီႊ ဢၼ်လီမၼ်းဢမ်ႇမီးဢီႈသင်၊ မိူၼ်ၼင်ႇပလွင်ႈ တင်းႁဝ်းတိုၵ်းၵၼ်ၼႆႉၵေႃႈ ဢၼ်လီမၼ်းဢမ်ႇမီးဢီႈသင်၊ ယွၼ်ႉၼၼ် မၼ်းတိုၼ်းလူဝ်ႇလႆႈဢုပ်ႇၵၼ်၊ ၶၢဝ်းယၢမ်းမိူဝ်ႈလဵဝ်ၼႆႉ မၼ်းပဵၼ်ၶၢဝ်းဢုပ်ႇဢူဝ်းၵၼ်၊ မၼ်းဢမ်ႇၸႂ်ႈၶၢဝ်းတႃႇတေ ဢဝ်သိုၵ်းသေ ၵႂႃႇတိုၵ်းၵၼ်ယဝ်ႉ၊ ၵွပ်ႈၸိူင်ႉၼႆလႄႈ ၸင်ႇဝႃႈၵၢၼ်ဢုပ်ႇဢူဝ်းၵၼ်ၼႆႉ ၶႂ်ႈႁႂ်ႈမီးသတိ ၶႂ်ႈႁႂ်ႈမီးတၢင်းႁူႉ၊ ၵၢၼ်ၸႂ်ႉၾဵတ်ႉပုၵ်ႉၵေႃႈ ႁႂ်ႈႁႂ်ႈမီးတၢင်းႁူႉၼႆ ၶႂ်ႈၾၢၵ်ႇထိုင်ၵူၼ်းၼုမ်ႇႁဝ်း ၸိူင်ႉၼႆ” ၼႆ ၸဝ်ႈယွတ်ႈသိုၵ်းလၢတ်ႈ။တႆးလွတ်ႈလႅဝ်း


text:
ၼၢင်းယိင်းထႆးတင်းလုၵ်ႈၸၢႆး ဢဝ်ယႃႈမႃႉပွတ်းလႅၼ်လိၼ်ထႆး – မၢၼ်ႈ သူင်ႇၶၢႆၽႄႈလၢမ်းၼႂ်းမိူင်း ထႆးၼၼ်ႉၺႃးၸဝ်ႈၼႃႈတီႈတီႉ။
ဝၼ်းတီႈ 22/11/2017 ၼႆႉသိုဝ်ႇၶၢဝ်ႇထႆးရတ်ႊ ပိုၼ်ၽၢဝ်ႇဝႃႈ – ၸဝ်ႈၼႃႈတီႈႁူင်းပလိၵ်ႈထႆး ဝဵင်းၶွၼ်ၵႅၼ်ႇ တင်းၸဝ်ႈၼႃႈတီႈၾၢႆႇၵဵဝ်ႇၶွင်ႈ ႁူမ်ႈၵၼ်သပ်းၸႅင်ႈၶၢဝ်ႇ လွင်ႈဢၼ်လႆႈတီႉၺွပ်း ၼၢင်းၽွၼ်း ဢႃယု 45 ပီလႄႈ လုၵ်ႈၸၢႆးမၼ်းၼၢင်း ၸၢႆးလေႉ ဢႃယု 26 ပီ ယိုတ်းလႆႈယႃႈမႃႉ 4,020 မဵတ်ႉ ၵွင်ႈ 2 လဝ်း ပပ်ႉသဵၼ်ႈမၢႆၵၢၼ်ၶၢႆယႃႈ ၼိုင်ႈပပ်ႉဢိၵ်ႇၾူၼ်းၸိူဝ်းၼႆႉ တီႉလႆႈတီႈ ၸႄႈဝဵင်း ၶွၼ်ၵႅၼ်ႇ ၸိုင်ႈထႆး ။
ၼၢင်းၽွၼ်းလၢတ်ႈတီႈပလိၵ်ႈဝႃႈ – “ယႃႈမႃႉၼႆႉသိုဝ်ႉမႃးတီႈမိူင်းႁူမ်ႈတုမ်မၢၼ်ႈ ၼိုင်ႈမတ်ႉလႂ် 85,000 ၿၢတ်ႇ မီးမွၵ်ႈ 2,000 မဵတ်ႉ။ ယဝ်ႉမႃးၶၢႆၶိုၼ်းၼိုင်ႈမဵတ်ႉလႂ် 40 ၿၢတ်ႇ ၊ ၵူၼ်းသိုဝ်ႉမၼ်း ၵေႃႈလႆႈၸႂ်သိုဝ်ႉ ယႃႈမႃႉဢၼ်လုၵ်ႉမႃးတၢင်းမိူင်းႁူမ်တုမ်မၢၼ်ႈ ” – ဝႃႈၼႆ။
ၸွမ်ႁၢၼ် ပလိၵ်ႈ ၽူမ်ႊၼတ်ႊထၶဵတ်ႊ ႁၢမ်ႊၶမ်ႊၽႆႊ (พล.ต.ต.พรหมณัฏฐเขต ฮามคำไพ) လၢတ်ႈဝႃႈ – “ လႆႈႁပ်ႉႁူႉဝႃႈ တီႈဝၢၼ်ႈၼႆႉမီးၵၢၼ်ၶၢႆယႃႈမဝ်းၵမ်ၼႆလႄႈ ၾၢႆႇၸဝ်ႈၼႃႈတီႈၵေႃႈပွမ် တူဝ်ၶဝ်ႈ ၵႂႃႇသိုဝ်ႉသေ ၸင်ႇတီႉလႆႈ ၊ ဢၼ်တီႉလႆႈပွၵ်ႈၼႆႉ တေလႆႈဝႃႈပဵၼ်ယႃႈမႃႉဢၼ်ၵႃႈ ၶၼ်ထုၵ်ႇ တႄႉတႄႉ ” ဝႃႈၼႆ။
ၸဝ်ႈၼႃႈတီႈပလိၵ်ႈ ၸင်ႇတီႉၺွပ်းတူဝ်ၼၢင်းၽွၼ်းတင်း လုၵ်ႈၸၢႆးသူင်ႇႁူင်းပလိၵ်ႈလႄႈ တေသိုပ်ႇၸွမ်းႁႃၽူႈၸိူဝ်းၵဵဝ်ႇၶွင်ႈ မႃးပၼ်တူတ်ႈတၢမ်ႇၵႂႃႇ ၸွမ်းၼင်ႇပၵ်းပိူင်မၢႆမီႈဝႃႈၼႆ။
ၶေႃႈမုၼ်း / ၶၢဝ်ႇပၢင်လူင်


text:
ၸုမ်းၵူၼ်းၼုမ်ႇတႆး TYO ၼမ်ႉၶမ်း၊ ထုင်ႉလွႆႁူဝ်သိူဝ်လႄႈ မေႃယႃ သၢၼ်မိုဝ်းၵၼ်ပၼ်တၢင်းႁူႉ လွင်ႈပၢႆးယူႇလီ
ၸုမ်းၵူၼ်းၼုမ်ႇတႆး TYO ၼမ်ႉၶမ်းတင်း ထုင်ႉလွႆႁူဝ်သိူဝ် သၢၼ်မိုဝ်းတင်းမေႃယႃ ၼႂ်းပိုၼ်ႉတီႈ သေၵႂႃႇပၼ်တၢင်းႁူႉ ၵဵဝ်ႇၵပ်းပၢႆးယူႇလီၵူၼ်းမိူင်း လွင်ႈတၢင်းပဵၼ်ၼိူဝ်ႉလိူင်တပ်းၵႂ်ႈ ၸိူဝ်ႉမႅင်း သႅၼ်း B တင်း C...
ၸုမ်းၵူၼ်းၼုမ်ႇTYO ၸႄႈဝဵင်းသီႇသႅင်ႇ လူင်းပိုၼ်ႉတီႈပၼ်ပၢင်သွၼ်လၢႆးဝၢင်းၽႅၼ်ၵၢၼ်ၽုၵ်ႇသွမ်ႈ
ၸုမ်းၵူၼ်းၼုမ်ႇတႆး TYO ၸႄႈဝဵင်းသီႇသႅင်ႇ လူင်းပိုၼ်ႉတီႈထူပ်းၵူၼ်းမိူင်း တႃႇဝၢင်းၽႅၼ် ၵၢၼ်ၽုၵ်ႇသွမ်ႈ။ ဝၼ်းတီႈ 16 – 18 /01/2018 ၸုမ်းၵူၼ်းၼုမ်ႇတႆး TYO ၸႄႈဝဵင်းသီႇသႅင်ႇႁူမ်ႈတင်းၸုမ်း Winrock...
ၾၢႆႇၽွင်းငမ်း ဝဵင်းတူၼ်ႈတီး ဢွၵ်ႇလိၵ်ႈပိုၼ်ၽၢဝ်ႇ ႁၢမ်ႈသိုဝ်ႉၶၢႆလဝ်ႈယႃႈ တီႈၵူၼ်းမိူင်းဢႅဝ်ႇယဵမ်ႈ/ လိုဝ်ႈသဝ်း
ၾၢႆႇၽွင်းငမ်း ဝဵင်းတူၼ်ႈတီႈ ဢွၵ်ႇလိၵ်ႈပိုၼ်ၽၢဝ်ႇ ႁၢမ်ႈသိုဝ်ႉၶၢႆလဝ်ႈ ၸွမ်းပိုၼ်ႉတီႈ ၵူၼ်းမိူင်းဢႅဝ်ႇ ယဵမ်ႈ/ လိုဝ်ႈသဝ်း။ ဝၼ်းတီႈ 17 လိူၼ်ၵျႅၼ်ႊၼိဝ်ႊရီႊ 2018 ၼႆႉ ယူႇတီႈၾၢႆႇႁူမ်ႇလူမ်ႈ ပိုၼ်ႉတီႈ...
ၾၢႆႇၽဵဝ်ႈမူၺ်ႉယႃႈမဝ်းၵမ် ၸႄႈဝဵင်းၵူတ်ႉၶၢႆ တီႉၺွပ်းလႆႈ ယႃႈၾိၼ်ႇၽိူၵ်ႇၵႃႈၶၼ် ၼပ်ႉႁူဝ်ႁဵင်လၢၼ်ႉ
ပလိၵ်ႈၸႄႈဝဵင်းၵူတ်ႉၶၢႆ ၶဝ်ႈၵူတ်ႇထတ်း ၼႂ်းႁိူၼ်းၵူၼ်းမိူင်း လင်ၼိုင်ႈ တီႉၺွပ်းလႆႈယႃႈမဝ်းၵမ်တင်း ၼမ်လၢႆ ၵႃႈၶၼ်ငိုၼ်းတူၵ်းမႅၼ်ႈ 7 မိုၼ်ႇလၢၼ်ႉပၢႆ ဝႃႈၼႆ။ ဝၼ်းတီႈ 17/01/2018 ယၢမ်းၵၢင်ၼႂ် 8:30 မူင်း...
လုင်းၸၢႆးဢၢႆႈပဝ်း တူၵ်ႇလၢတ်ႈဝႃႈ တူဝ်ႈတၼ်းတႃႇႁပ်ႉပဵၼ် ၽူႈၼင်ႈၸိုင်ႈ CSSU
ၼႂ်းပီ 2018 ၼႆႉႁူဝ်ပဝ်ႈပႃႇတီႇသိူဝ်ၽိူၵ်ႇ တူၵ်းပုၼ်ႈၽွၼ်းႁပ်ႉတၼ်းႁဵင်း ၽူႈၼင်ႈၸိုင်ႈ ၵေႃပွင်ၵၢၼ်ၽွမ်ႉႁူမ်ႈၸိုင်ႈတႆး CSSUလႄႈ လုင်းၸၢႆးဢၢႆႈပဝ်းလၢတ်ႈဝႃႈ တူဝ်ႈတၼ်းတႃႇ ႁပ်ႉတၼ်းႁဵင်းယဝ်ႉ ဝႃႈၼႆ။ CSSU ၼႆႉၼိုင်ႈပီ ၼိုင်ႈပွၵ်ႈပိၼ်ႇလႅၵ်ႈတၼ်းႁဵင်းၽူႈၼင်ႈၸိုင်ႈ မိူဝ်ႈပီ...
ဝဵင်းတၢင်ႉယၢၼ်း ၸတ်းႁဵတ်းပၢင်ႁူပ်ႉထူပ်းၵေႃၵပ်းသၢၼ် ထမ်မမိတ်တ ပွၵ်ႈၵမ်း 3
ပၢင်ႁူပ်ႉထူပ်းၵေႃၵပ်းသၢၼ် ထမ်မမိတ်တ ပွၵ်ႈၵမ်း 3 ဝဵင်းတၢင်ႉယၢၼ်း၊ ၸတ်းႁဵတ်းပႃး ပၢင်တၢၼ်ႈၶႆႈ ပိုၼ်ႉႁူႉပၢႆးႁၼ်။ ၸုမ်းထမ်မမိတ်ႉတ တူဝ်ႈမိူင်းတႆးၶဝ်ႈႁူမ်ႈ ပႃးၸဵမ်သင်ၶၸဝ်ႈၸိုဝ်ႈယႂ်ႇၼႂ်းတႆး ၶဝ်ႈႁူမ်ႈမဵတ်ႉတႃႇထမ်း၊ ၽူႈလူင်ႉလႅၼ်ႇပၢႆးပိုၼ်း ၶဝ်ႈႁူမ်ႈပၼ်ပိုၼ်ႉႁူႉ။ ဝၼ်းတီႈ...
ပလိၵ်ႈထႆးၵဵင်းမႆႇ တီႉလႆႈတႆး ၵေႃႉတႅင်းၵူၼ်းႁဵတ်းၵၢၼ် ၼႂ်းၵၢတ်ႇတူၼ်ႈလမ်းယႆး
ပလိၵ်ႈထႆး တီႉလႆႈတႆးၸုမ်းမူဝ်လမ် 6 ၵေႃႉ ၸိူဝ်းၵႂႃႇၽိတ်းမေႃးၵၼ်သေ တႅင်းၵၼ် ၼႂ်းၵၢတ်ႇ တူၼ်ႈလမ်းယႆး ၵဵင်းမႆႇ ၸိုင်ႈထႆး ။ ဝၼ်းတီႈ 17/01/2018 ႁူင်းပလိၵ်ႈၵဵင်းမႆႇ ႁူမ်ႈၵၼ်ဝႅတ်ႉလွမ်ႉတီႉၺွပ်း...
ၶၼ်လႅၵ်ႈငိုၼ်း ဝၼ်းမိူဝ်ႈၼႆႉ
ဝၼ်းတီႈ 18/01/2018 ၶၼ်လႅၵ်ႈငိုၼ်း ၼႂ်းဝၼ်းမိူဝ်ႈၼႆႉ ငိုၼ်းထႆး 1 ဝၢတ်ႇ = 42.07 ပျႃး၊ ငိုၼ်းတေႃႊလိူဝ်ႊ(US) 1 တေႃႊလိူဝ်ႊ =...
လုၵ်ႈႁဵၼ်းၽိတ်းမေႃးၵၼ် ပေႃႈမႄႈၼႂ်းတပ်ႉသိုၵ်း မိူင်းပၼ်ႇ ၶွၼ်ႈႁႅင်းပေႃႉႁႅမ် တွပ်ႇတႅၼ်းၶိုၼ်း ၵူၼ်းမိူင်း ၵေႃႉၼိုင်ႈ မၢတ်ႇၸဵပ်းႁၢဝ်ႈႁႅင်း
လုၵ်ႈဢွၼ်ႇ ၽိတ်းမေႃးၵၼ် တီႈႁူင်းႁဵၼ်းသေ ၵေႃႉပဵၼ်လုၵ်ႈဢွၼ်ႇၼႂ်းတပ်ႉ ၸၵၶ 17 မိူင်းပၼ်ႇ ပွၵ်ႈမိူဝ်းတိူင်ႇ လၢတ်ႈ ပေႃႈမႄႈမၼ်းၸၢႆးတီႈၼႂ်းတပ်ႉလႄႈ ၵူၼ်းမွၵ်ႈ 30 ၸူဝ်းႁွင်ႉၵၼ်မႃးပေႃႉႁႅမ် ၵေႃႉပဵၼ်ပီႈဢၢႆႈလုၵ်ႈဢွၼ်ႇ...
ၾၢႆႇႁူမ်ႇလူမ်ႈသိုၵ်း ၸယၽ ႁွၼ်ႈထဝ်ႇဢႅဝ်ႇၵဵပ်းသၢႆမၢႆၽူႈၶဝ်ႈၵေႃ – ႁူပ်ႉၵူၼ်းမိူင်း – ၸိူဝ်းၶပ်းၶိုင်တႃႇပၢင်ၵုမ်ၸိူဝ်ႉၸၢတ်ႈတႆးတီႈလၢင်းၶိူဝ်း
ၾၢႆႇႁူမ်ႇလူမ်ႈသိုၵ်း ၸယၽ ႁွၼ်ႈထဝ်ႇႁႃၵဵပ်း/တွင်ႈထၢမ် သဵၼ်ႈသၢႆမၢႆ ၵူၼ်းၸိူဝ်းလူင်းႁူပ်ႉထူပ်း ၵူၼ်းမိူင်းႁၢင်ႈႁႅၼ်းပၢင်ၵုမ်လူင်ႈၼႃႈ တႃႇၸတ်းႁဵတ်းပၢင်ၵုမ် ၸၼ်ႉၸိူဝ်ႉၸၢတ်ႈတႆး တီႈလၢင်းၶိူဝ်း။ ၵႅမ်ၽူႈၼမ်းၼႂ်းပႃႇတီႇႁူဝ်သိူဝ် ၸၢႆးလဵၵ်ႉၵေႃႈလၢတ်ႈဝႃႈ - “ဢၼ်ၶဝ်ထၢမ်ၼႆႉလွင်ႈလုၵ်ႈၸုမ်း CSSU ႁဝ်းၶႃႈၵေႃႈ...


text:
ၸၢႆးမွၼ်း ၵူၼ်းဝၢၼ်ႈလၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ – “ ၸၢႆးသၢင်ႇၶမ်းၼႆႉ ၸပ်းယိၼ်ႉယႃႈမႃႉ ႁႅင်းဝႆႉ မၼ်းၸၢႆးလႅပ်ႈတေၵျွင်ႇ(မဝ်း) ယႃႈမဝ်းၵမ်ၵေႃႈပဵၼ်လႆႈ ၊ ယွၼ်ႉၼႂ်းဝၢၼ်ႈၼႂ်းသူၼ်ႁဝ်းၶႃႈ ယႃႈမႃႉမၼ်းထၢင်ႇႁၢင်ႈလွတ်ႈလႅဝ်းလီၼႃႇ တေႃႈၼင်ႇၶႅၵ်ႇလီပၢင်ၸႃႉ ပၢင်ၶႅၵ်ႇၸိူဝ်းၼႆႉၵေႃႈ ယင်း ဢွၼ်ၵၼ်လဵင်ႉယႃႈမႃႉ၊ ဢဝ်ယႃႈမႃႉသေ ၸၢင်ႈၵၼ်ႁဵတ်းၵၢၼ်ၵေႃႈမီး ၵႃႈၶၼ်ၵေႃႈထုၵ်ႇ ၵွပ်ႈၼၼ် ၶႂ်ႈႁႂ်ႈၽူႈမီးပုၼ်ႈၽွၼ်း ပၼ်တၢင်းႁူႉလွင်ႈၽွၼ်းၸႃႉယႃႈမဝ်းၵမ် ၼင်ႇႁိုဝ်ၵူၼ်းမိူင်းတေႁူႉလွင်ႈ ၽွၼ်းၸႃႉလႄႈဢွၼ်ၵၼ်ငိူင်ႉဝႄႈၼၼ်ႉ ” ဝႃႈၼႆ။
ၵေႃႉပဵၼ်မႄႈမၼ်းၸၢႆး ပႃႇယဵၼ်ႇတႄႉၸဵပ်းသႅပ်ႇဢိတ်းဢွတ်းၵူၺ်းဢမ်ႇထိုင်တီႈ လႆႈၵႂႃႇႁူင်း ယႃၼင်ႇၵဝ်ႇ – ဝႃႈၼႆ။
ၸၢႆးသၢင်ႇၶမ်းၼႆႉ မေးၼၢင်းပဵၼ်ၼၢင်းယူင်ႇ ဢႃယုမွၵ်ႈ 28 ပီ မိူဝ်ႈလဵဝ်ၼႆႉ ၵူၼ်းဝၢၼ်ႈႁူမ်ႈၵၼ် သေ တီႉၺွပ်းတူဝ်မၼ်းၸၢႆးဝႆႉတီႈႁိူၼ်းပူႇၵၢင်ႉ ဝၢၼ်ႈသၢႆး ဢိူင်ႇမိူင်းပၢတ်ႇ တၢင်းၾၢႆႇၸဝ်ႈၼႃႈတီႈ ၵေႃႈ ၵူၼ်းဝၢၼ်ႈၵႂႃႇတၢင်ႇဝႆႉယဝ်ႉ ဝႃႈၼႆ။
UNODC ၶူင်းၵၢၼ်ၽဵဝ်ႈမူၺ်ႉယႃႈမဝ်းၵမ် လႄႈရႃႇၸဝတ်ႈၸၢတ်ႈၸိုင်ႈလုမ်ႈၾႃႉ ပိုၼ်ၽၢဝ်ႇဝႃႈ ၼႂ်းမိူင်းတႆးၼႆႉ သူၼ်ၽုၵ်ႇယႃႈလူတ်းယွမ်းၵႂႃႇ 25% ၼႆသေတႃႉယႃႈမႃႉ ယႃႈမဝ်းၵမ်ယင်းတိုၵ်ႉ လိူင်ႇၼမ်။ သိုဝ်ႉၶၢႆငၢႆႈ၊ ယႃႈမႃႉၼိုင်ႈမဵတ်ႉသႅၼ်းၸႃႉ 200 ပျႃး ထိုင် သႅၼ်းလီ 2000 ပျႃး ၼႆ ၵူၼ်းလႃႈသဵဝ်ႈၵေႃႉၼိုင်ႈလၢတ်ႈ။
ၶေႃႈမုၼ်း / ၶၢဝ်ႇပၢင်လူင်


text:
ၶူးလူင်လုင်းတဵင်းသူၺ်ႇၼႆႉ ၽွင်းမိူဝ်ႈၶၢမ်ႈပူၼ်ႉၸၼ်ႉသီႇတီႈဝဵင်းၸလုမ်ႇ ၼႂ်းတိူင်ႈ ဢေႇရႃႇဝတီႇၼၼ်ႉ ၸူပ်ႈလႆႈသူး ၽူႈၵတ်ႉၶႅၼ်ႇပၢႆးပႆႇၺႃႇ ဢၼ်လူင်ပွင်ႊၸိုင်ႈၸိုင်ႈမိူင်းမွပ်ႈယိုၼ်ႈပၼ်ၼၼ်ႉယဝ်ႉ။ ဝၢႆးသေတွပ်ႇလႆႈ လိၵ်ႈ သုၼ်ႇၶဝ်ႈၸၼ်ႉၸွမ်ယဝ်ႉ ၶူးလူင်သိုပ်ႇၶိုၼ်ႈၸၼ်ႉၸွမ်ပတဵင်ႇသေ လိုၼ်းသုတ်းၸူပ်းလႆႈၶူး B.A တီႈ ၸၼ်ႉၸွမ်တႃႈၵုင်ႈ RASU ယဝ်ႉ။
ၶူးလူင်ယဝ်ႉၸၼ်ႉလိၵ်ႈ တႃႇ R.L မိူဝ်ႈ 1984 သေ ပဵၼ်မႃး ၽူႈတၢင်ၼႃႈထၢၼ်ႈသုင် မိူဝ်ႈ 1986 ယဝ်ႉ။ မိူဝ်ႈပီႊ 1990ၼၼ်ႉ ၶူးလူင်လႆႈပဵၼ်မႃး ၽူႈတၢင်ၼႃႈလုမ်းတြႃးတႅၼ်းၽွင်းသေ တႄႇဢဝ်ယၢမ်းၼၼ်ႉမႃး ႁၢၼ်ႉတေႃႇယၢမ်းလဵဝ် ႁဵတ်းၵၢၼ်ပဵၼ်ၽူႈလူင်ႉလႅၼ်ႇပၢႆးၵူတ်းမၢႆဝႆႉယူႇယဝ်ႉ။


text:
ပလိၵ်ႈထႆးၵဵင်းႁၢႆး တီႉၺွပ်းၽူႈၸၢႆးၵေႃႉၼိုင်ႈ တေႃႉယႃႈၽွင်ၶၢဝ် (ႁေႊရူဝ်ႊဢိၼ်ႊ) ၸမ် 5 ၵီႊလူဝ်ႊ လုၵ်ႉတီႈလႅၼ်လိၼ်ထႆး – မၢၼ်ႈၶဝ်ႈမႃး။
ဝၼ်းတီႈ 10/12/2017 သိုဝ်ႇၶၢဝ်ႇ MGR Online ပိုၼ်ၽၢဝ်ႇဝႃႈ – ၸဝ်ႈၼႃႈတီႈပလိၵ်ႈထႆး ႁူင်းပ လိၵ်ႈမႄႈၸၼ်း ၸႄႈတွၼ်ႈၵဵင်းႁၢႆး တင်ႈလၢၼ်ႇၵူတ်ႇထတ်း တီႈဢိူင်ႇၶဝ်ႈပိူၵ်ႇ ၸႄႈဝဵင်းမႄႈၸၼ်း သေထူပ်းႁၼ်ၵႃးတူဝ်ႊယူဝ်ႊတႃႊ လမ်းၼိုင်ႈလုၵ်ႈတၢင်းမႄႈသၢႆတေၶဝ်ႈၼႂ်းမိူင်းၵဵင်းႁၢႆး။
ၼႂ်းၵႃးၼႆႉထူပ်းႁၼ်ယႃႈၽွင်ၶၢဝ် (ႁေႊရူဝ်ႊဢိၼ်ႊ) 12 ၵွၼ်ႈ ၼိုင်ႈၵွၼ်ႈလႂ်မီး 400 ၵရမ်ႊ ႁူမ်ႈတင်းမူတ်းမီး 4,800 ၵရမ်ႊ။
မၼ်းၸၢႆး လၢတ်ႈတီႈပလိၵ်ႈဝႃႈ – “မီးၵူၼ်းၵေႃႉၼိုင်ႈႁႂ်ႈၵႂႃႇႁပ်ႉယႃႈၽွင်ၶၢဝ်ၸိူဝ်းၼႆႉ တီႈလႅၼ်လိၼ် မႄႈသၢႆ – တႃႈၶီႈလဵၵ်း ႁႂ်ႈဢဝ်ၵႂႃႇသူင်ႇပၼ်တီႈမိူင်းၵွၵ်ႇ လႆႈႁပ်ႉငိုၼ်းၵႃႈၸၢင်ႈ 500,000 ၿၢတ်ႇ လႆႈႁပ်ႉၵႃႈၸၢင်ႈလူင်ႈၼႃႈမႃးယဝ်ႉ 50,000 ၿၢတ်ႇ” ဝႃႈၼႆ။
ၸဝ်ႈၼႃႈတီႈယိုတ်းယႃႈၽွင်ၶၢဝ် တီႉၺွပ်းတူဝ်မၼ်းၸၢႆးသေ တေၸွမ်းႁႃတူဝ် ၸုမ်းၼႅင်ႈသၢၼ် မႃးပၼ်တူတ်ႈတၢမ်ႇၸွမ်းၼင်ႇ ပၵ်းပိူင်မၢႆမီႈဝၢၼ်ႈမိူင်းမီးၼၼ်ႉ ဝႃႈၼႆ။
UNODC ပိုၼ်ၽၢဝ်ႇဝႃႈ မိူင်းႁူမ်ႈတုမ်မၢၼ်ႈၼႆႉ သူၼ်ၽုၵ်ႇယႃႈလူတ်းလူင်းယဝ်ႉၼႆသေတႃႉ တိုၵ်ႉပဵၼ်မိူင်းဢၼ်ၽုၵ်ႇယႃႈမဝ်းၵမ်ၼမ်သုတ်းမၢႆ 2 ၼႂ်းလုမ်ႈၾႃႉလႄႈ ပဵၼ်သုၼ်ၵၢင်ႁဵတ်း ဢွၵ်ႇယႃႈမဝ်းၵမ် ၼႂ်းၸဵင်ႇၸၢၼ်းဝၼ်းဢွၵ်ႇၵုၼ်ဢေႊသျိူဝ်ႊ ဝႃႈၼႆ။
Photo: MGR Online


text:
ၼႂ်းၸိုင်ႈတႆးပွတ်းႁွင်ႇ ၸႄႈတွၼ်ႈၵျႂၵ်ႉမႄး ၸႄႈဝဵင်းသီႇပေႃႉ ဢိူင်ႇဝၢၼ်ႈမေႃႈ၊ ဢိင်ၼိူဝ်သိုၵ်းမၢၼ်ႈ ၵႂႃႇတူင်ႉၼိုင် တၢင်းပွတ်ႈတွၼ်ႈၼၼ်ႉသေ လႆႈပဵၼ်ပၢင်ၵၼ်တင်း(SSPP/SSA)။
ဝၼ်းထီႉ 29/11/2017 ၶၢဝ်းယၢမ်းၵၢင်ၼႂ်(8)မူင်း(25)မိႉၼိတ်ႉ သိုၵ်းမၢၼ်ႈတပ်ႉ ၶလယ(147) ဢဵၼ်ႁႅင်း(60)ၵေႃႉ ဢၼ်ၼွၼ်းတီႈဝၢၼ်ႈၼမ်ႉလိၼ်းၼၼ်ႉ ၵၢၼ်းၶိုၼ်ႈၸူး ၵူၼ်းသိုၵ်း(SSPP/SSA) ဢၼ်ပၵ်းသဝ်းတပ်ႉဝႆႉ တီႈၵွင်းမႆႉႁုင်း ဝၢၼ်ႈၵဝ်ႇၼွင်မူဝ် ၽၢႆႇၸၢၼ်းဝၢၼ်ႈ ၼမ်ႉလိၼ်းၵူၼ်းလွႆ ဢိူင်ႇဝၢၼ်ႈမေႃႈ ယၢၼ်ၵႆၵၼ်တင်းၸႄႈဝဵင်းသီႇပေႃႉ(40)လၵ်း။
ၵဵဝ်ႇၵပ်းလွင်ႈၼႆႉ ၽူႈမီးသုၼ်လႆႈလၢတ်ႈၼႂ်း(SSPP/SSA)ၵေႃႉၼိုင်ႈလၢတ်ႈဝႃႈ- ယွၼ်ႉသင်လႄႈပဵၼ်ပၢင်တိုၵ်းၼႆႉတႄႉ လူဝ်ႇထၢမ်တူၺ်းတပ်ႉမၢၼ်းၵူၺ်းယဝ်ႉ။ ၶဝ်လုၵ်ႉၼွင်ၵေႃႈလူင် ၶီႇၵႃးမႃးတင်းၶိုၼ်း မႃးလူင်းတီႈဝၢၼ်ႈပႃႇၵၢင်းသေ ၵႂႃႇၼွၼ်ႈတီႈဝၢၼ်ႈၼမ်ႉလိၼ်း၊ ယဝ်ႉၵေႃႈ ၵၢင်ၼႂ်ၼႆႉၶဝ်လုၵ်ႉႁႅၼ်းၶူဝ်းၶဝ်သေ ၵႂႃႇၸူးၵူၼ်းႁဝ်းလႄႈ ၸင်ႇလႆႈပဵၼ်ပၢင်တိုၵ်းၵၼ် ဝႃႈၼႆ။
သိုပ်ႇလၢတ်ႈထႅင်ႈဝႃႈ- ပၢင်တိုၵ်းတေယႂ်ႇဢမ်ႇယႂ်ႇၼႆႉ မၼ်းဢိင်ၼိူဝ်ၽႅၼ်ၵၢၼ်တပ်ႉသိုၵ်းမၢၼ်ႈၶဝ် ႁၢင်ႈႁႅၼ်းၸိူင်ႉႁိုဝ် ႁဝ်းၵေႃႈဢမ်ႇႁူႉ။ ပေႃးၶဝ်ၽႅၼ်ယိုဝ်းႁဝ်းတိၵ်းတိၵ်းၵေႃႈ ႁဝ်းၵေႃႈၵႃႈလႆႈၵႅတ်ႇၶႄႇတူဝ်သေယိုဝ်းၶိုၼ်းၵူၺ်း ဢမ်ႇၸၢင်းႁဵတ်းၸိူင်ႉႁိုဝ်။ ယွၼ်ႉဝႃႈၾၢႆႇႁဝ်း ဢမ်ႇၸႂ်ႈၵႂႃယိုဝ်းၶဝ် ဢွၼ်တၢင်း ဝႃႈၼႆ။
တီႈပၢင်တိုၵ်းၼၼ်ႉ သဵင်ၵွင်ႈတႄႉၵေႃႈလႆႈတႅၵ်ႇၵႂႃႇ(15) မိၼိတ်ႉ လွင်ႈတၢင်းဢၼ်လႆႈပဵၼ်ပၢင်တႄႉၵေႃႈ လႆႈႁူႉမႃးဝႃႈ တပ်ႉသိုၵ်းလူင်ပွင်ၸိုင်ႈမၢၼ်ႈၶဝ် လုၵ်ႉတၢင်းတပ်ႉၼွင်ၵေႃႈသေၶိုၼ်ႈမႃးတၢင်း သႅင်ၵႅဝ်ႉလႄႈ ၸင်ႇလႆႈပဵၼ်ပၢင်တိုၵ်းၵၼ် ဝႃႈၼႆ။
ၶေႃႈမုၼ်း / ဢေးၵူႇ


text:
တၢင်းဝႆးၼဵတ်ႇ 128Kbps လႅတ်းဝႆးၵႃႈႁိုဝ်? ၸႂ်ႈၵၢၼ်သင်လႆႈ?ၼႂ်းၵၢပ်ႈပၢၼ်မိူဝ်ႈ ၵူၼ်းသူင်ၸႂ်ႉတိုဝ်းဢိၼ်ႇ တိူဝ်ႇၼဵတ်ႇၼိူဝ်ၾူၼ်း လႄႈထႅပ်ႇၿလဵတ်ႇၵၼ်ၼမ် ၵုမ်ႇမၼီႇၶိုင်ၵၢၼ်ပၼ်ၸႂ်ႉတိုဝ်းၵေႃႈဢဝ်ၽႅၵ်ႇၵဵတ်ႇမႃးယွၵ်ႇၵူၼ်းၸႂ်ႉတိုဝ်းၼမ် လူင်လၢင် သမ်ႉၵႆႉပိုၼ် ၽၢဝ်ႇဝႃႈၸႂ်ႉ 3G/4G လႆႈၵႃႈၼၼ်ႉၵႃႈၼႆႉဝႃႈၼႆ သင်ဝႃႈ ပေႃးၸႂ်ႉတိုဝ်းမူတ်းၼင်ႇဢၼ်မၵ်းၶၢၼ်းဝႆႉယဝ်ႉ ၼၼ်ႉသမ်ႉဝႃႈ တေလူတ်းယွမ်း တၢင်းဝႆး လူင်းဢမ်ႇပူၼ်ႉ 128Kbps လၢႆၵေႃႉၵေႃႈတေၵႂင် ယွၼ်ႉမၼ်းယူႇ ၵွပ်ႈဝႃႈ တၢင်းဝႆႉဢိၼ်ႇတိူဝ်ႇၼဵတ်ႇ 128 Kbps တေၸႂ်ႉလႆႈမွၵ်ႈႁိုဝ် ၸွင်ႇလႅတ်းဝႆႉယူႇႁိုဝ် ၶႃႈႁဝ်းၼႆၵေႃႈၸွမ်း ၼင်ႇသွၵ်ႈႁႃႈလႆႈမႃးတႅမ်ႈတၢင်ႇပၼ် ၸႂ်ႈၵေႃႈဢဝ် ဢမ်ႇ ၸႂ်ႈၵေႃႈလိူၼ်ႈလူပ်းပၢၵ်ႈပႅတ်ႈဢမ်ႇပဵၼ်သင်။
တၢင်းဝႆးၼဵတ်ႇ 128 Kbps လႅတ်းဝႆးၵႃႈႁိုဝ်?
ပေႃးသင်ဝႃႈတၢင်းလႅတ်းဝႆး 128 Kbps ပဵၼ်ႁိုဝ် ၶႃႈႁဝ်းတေတႅမ်ႈၼေပိူင်တႅၵ်ႈမၼ်း၊
ၶိုၼ်းလၢႆႈ Kbps ပဵၼ် KB မီးလၢႆးမၼ်းၸိူင်ႉၼႆ
8 Kbps = 1 KB /s (ၸႅတ်ႉၵၢၼ်ႉ)
သင်ၶႂ်ႈတူၺ်းၶႅပ်းႁၢင်ႈဢၼ်မီးတၢင်းယႂ်ႇ 500 KB ႁဝ်းတေလႆႈၸႂ်ႉၶၢဝ်းယၢမ်း၊
ပေႃးသင်ဝႃႈသူၸဝ်ႈၸႂ်ႉဝႆႉၽႅၵ်ႇၵဵတ်ႇတၢင်းဝႆး 1 Mbps = 1024 Kbps / 8 = 128 KB/s
(500 KB / 128 KB) = 3.9 s တေၸႂ်ႉၶၢဝ်းယၢမ်း 3.9 ၸႅၵ်ႉၵၢၼ်ႇတႃႇၻၢဝ်းလူတ်ႇ
တူၺ်းၶႅပ်းႁၢင်ႈၼႆႉ၊
ပေႃးသင်ဝႃႈသူၸဝ်ႈၸႂ်ႉဝႆႉၽႅၵ်ႇၵဵတ်ႇတၢင်းဝႆး 384 Kbps = 384 Kbps / 8 = 48 KB/s
(500 KB/48 KB)= 10.41 s တေၸႂ်ႉၶၢဝ်းယၢမ်းဢမ်ႇထိုင် 10.41 ၸႅၵ်ႉၵၢၼ်ႇတွၼ်ႈတႃႇတေၻၢဝ်းလူတ်ႇ ၶႅပ်းႁၢင်ႈၼႆႉ၊
ပေႃးသင်ဝႃႈသူၸဝ်ႈၸႂ်ႉဝႆႉၽႅၵ်ႇၵဵတ်ႇတၢင်းဝႆး 128 Kbps = 128 Kbps / 8 = 16 KB/s
(500 KB/16 KB)= 31.25 s တေၸႂ်ႉၶၢဝ်းယၢမ်း 31.25 ၸႅတ်ႉၵၢၼ်ႉတႃႇတေၻၢဝ်းလူတ်ႇၶႅပ်းႁၢင်ႈၼႆႉ၊
(500 KB/16 KB)= 31.25 s တေၸႂ်ႉၶၢဝ်းယၢမ်း 31.25 ၸႅတ်ႉၵၢၼ်ႉတႃႇတေၻၢဝ်းလူတ်ႇၶႅပ်းႁၢင်ႈၼႆႉ၊
သင်ဝႃႈသူၸဝ်ႈၸႂ်ႉၽႅၵ်ႉၵဵတ်ႇတၢင်းလႅတ်းဝႆး 64 Kbps = 64 Kbps / 8 = 8 KB/s
(500 KB/8 KB)= 62.5 s တေၸႂ်ႉၶၢဝ်းယၢမ်း 62.5 ၸႅတ်ႉၵၢၼ်ႇတႃႇတေၻၢဝ်းလူတ်ႇၶႅပ်းႁၢင်ႈၼႆႉ
လၢတ်ႈဝႃႈၶႅပ်းႁၢင်ႈဢွၼ်ႇ 500 KB ၵူၺ်းၸႂ်ႉၶၢဝ်းယၢမ်းပဵၼ်ၼိုင်ႈမၼိတ်ႉလူးၵွၼ်ႇ ပေႃးသင်ၼႂ်းၼႃႈၽဵတ်ႇမီးလၢႆၶႅပ်းႁၢင်ႈလူဝ်း ၶၢဝ်းယၢမ်းမၼ်းၵေႃႈတေႁူမ်ႈပွင်းၵၼ်ၼမ်မႃး ယွၼ်ႉၼၼ်လႄႈမၼ်းၸွင်ႇပၼ်ဢိုၼ်ႈဢိုၼ်ႈၼၼ်ၶႃႈၼႃ၊
ၵမ်းၼႆႉႁဝ်းၵေႃႈတေႁူႉယဝ်ႉဝႃႈသင်ႁဝ်းၸႂ်ႉတိုဝ်းၽႅၵ်ႉၵဵတ်ႇဢိတ်ႇတိူဝ်ႇၼဵတ်ႇယိူင်ႈ ဝႆးယိူင်ႈလီတွၼ်ႈတႃႇတေတူၺ်းၶႅပ်းႁၢင်ႈ ဢမ်ႇၼၼ် ၶလိပ်ႉဝိၻီးဢူဝ်း ဢၼ်သူင် ၵၼ်ၼမ်ၼၼ်ႉၵေႃႈ Youtube ၶႃႈယဝ်ႈ မၼ်းၵေႃႈတေဢမ်ႇပႂ်ႉႁိုဝ် ဢမ်ႇၶမ် ဢမ်ႇၶီႈလိုတ်းၶီႈပိုတ်း၊
ၵူၺ်းပေႃးသင်တူၺ်းၼႃႈဝဵပ်ႉဢၼ်ပဵၼ်တူဝ်လိၵ်ႈၵမ်ႈၼမ်လိူဝ်ၶႅပ်းႁၢင်ႈ တၢင်းလႅတ်းဝႆး 128 Kbps ၵေႃႈၸႂ်ႉတိုဝ်းလႆႈလီယူႇယဝ်ႉ၊
ၶိုၼ်းမႃးႁုပ်ႈၵေႃႈ တၢင်းလႅတ်းဝႆး 128 Kbps ၸႂ်ႉၵၢၼ်လႆႈၼင်ႇပႃႈတႂ်ႈၼႆႉ၊
ၸႂ်ႉၵၢၼ်တူၺ်းဝဵပ်ႉဢၼ်ပဵၼ်တူဝ်လိၵ်ႈၵမ်ႈၼမ် ၸႂ်ႉတိုဝ်းလႆႈလီလီ (ဢမ်ႇၶွင်ႉၶမ်)
တူၺ်းဝဵပ်ႉဢၼ်မီးၶႅပ်းႁၢင်ႈလေႃးဢိတ်းဢွတ်း ၸႂ်ႉတိုဝ်းလႆႈတၢၼ်ႇတၢၼ်ႇ (မၢင်ၵမ်းၶွင်ႉၶမ်ဢိတ်းဢိတ်း)
ၸႂ်ႈၵၢၼ်ဝဵပ်ႉဢမ်ႇၼၼ်ပႃးဝႆႉ Streeming ဢၼ်ဢွၵ်ႇပႃးသဵင် ၸိူင်ႉၼင်ႇ ရေႇၻိဢူဝ်ႇ ပွႆႇသဵင်ဢွၼ်းလၢႆး မွၵ်ႈတၢၼ်ႇတၢၼ်ႇ မၢင်ၵမ်းၵေႃႈလီ (ၵမ်ႈၼမ်ၸႂ်ႉလႆႈလီယူႇ မီးမၢင်ၵမ်းၶွင်ႉၶမ်ဢိတ်းဢီႈ)
ဢမ်ႇလႅပ်ႈၵၼ်တၢင်းတူၺ်းဝဵပ်ႉဢမ်ႇၼၼ်ဢၼ်ပႃးဝႆႉ Streeming Video ၸိူင်ႉၼင်ႇ Youtube ဢမ်ႇၼၼ်တူၺ်းၼႂ်း Facebook Line ၸိူဝ်းၼႆႉ ၵမ်ႈၼမ်ၶမ်ၵိုတ်းၶမ်ၵိုတ်းၶႃႈယဝ်ႈ မၢင်ပွၵ်ႈဢမ်ႇဢွၵ်ႇတၢင်းလူင်၊
မႂ်ႇသုင်ၶႃႈ ဝူၼ်ႉဢမ်ႇဢွၵ်ႇဝႃႈတေတႅမ်ႈတၢင်ႇသင်ပၼ်ၵၼ်။


text:
ၶၢဝ်ႇၵၢၼ်မိူင်း
PPST တေႁွင်ႉပၢင်ၵုမ်ၶိုၵ်ႉၶၢၵ်ႉၽူႈၼမ်း ဢုပ်ႇလွင်ႈၶွင်ႉၶမ် RCSS လႄႈ KNU
- Details
- Created on 10 January 2018
- Written by တႆးလွတ်ႈလႅဝ်း
ၸုမ်းဢွၼ်ႁူဝ်ၼႃႈၵၢၼ်ငမ်းယဵၼ် (PPST) ဢၼ်ပဵၼ်ၸုမ်းၽူႈၼမ်း NCA EAOs-8 တေႁွင်ႉႁဵတ်း ပၢင်ၵုမ်ၶိုၵ်ႉၶၢၵ်ႉ ဢုပ်ႇလွင်ႈ ပၢင်ဢုပ်ႇဢူဝ်းၵၢၼ်မိူင်း ၸၼ်ႉၸိူဝ်ႉၸၢတ်ႈ ၸိူဝ်ႉၶိူဝ်းတႆး ဢၼ်ၶွင်ႇသီႇဢဝ်ၶိုၼ်းၸိုင်ႈတႆး (RCSS) လႆႈထုၵ်ႇႁႄႉႁၢမ်ႈဢမ်ႇမီးသုၼ်ႇၸတ်း လႄႈ လွင်ႈတပ်ႉသိုၵ်းပူတ်းပွႆႇ ၸိူဝ်ႉၸၢတ်ႈယၢင်း (KNLA) ၽၢႆႇသိုၵ်းၶွင် ႁူမ်ႈတုမ်ၸိူဝ်ႉၸၢတ်ႈယၢင်း (KNU) တႅပ်းတတ်းတုၵ်းယွၼ်း ႁႂ်ႈၶၢႆႉဝၼ်းၸတ်း ပၢင်ၵုမ်လူင် ပၢင်လူင် 21 ႁူဝ်ပၢၵ်ႇပီႊ ပွၵ်ႈၵမ်း-3 ၸဵမ်ၸိူဝ်းၼႆႉၼႆယဝ်ႉ။
တီႈၸုမ်းဢွၼ်ႁူဝ်ၼႃႈၵၢၼ်ငမ်းယဵၼ် (PPST) တေႁွင်ႉပၢင်ၵုမ်ၶိုၵ်ႉၶၢၵ်ႉၽူႈၼမ်းၼႆႉ တေပဵၼ်ၼႂ်းဝၼ်းထီႉ 11-12 January 2018 သေ တေၸတ်းႁဵတ်းၵႂႃႇတီႈ ၼႂ်းဝဵင်းၵဵင်းမႆႇ ၸိုင်ႈထႆး တင်းႁိုင်သွင်ဝၼ်း၊ ပိူင်လူင် တေသွၵ်ႈႁႃလွၵ်းလၢႆး ဢၼ်တေၸၢင်ႈၵႄႈၶႆလႆႈ ပၼ်ႁႃလွင်ႈ ၶွင်ႇသီႇဢဝ်ၶိုၼ်းၸိုင်ႈတႆး (RCSS) လႆႈထုၵ်ႇတပ်ႉသိုၵ်းမၢၼ်ႈ ၸတ်းသိုၵ်းၶတ်းၶႂၢင်ႁႄႉႁၢမ်ႈ လႄႈ လႆႈထုၵ်ႇလူင်ပွင်ၸိုင်ႈ ၸီႉသင်ႇထွၼ်ၶိုၼ်း လိၵ်ႈပၼ်ၶႂၢင်ႉ ၸတ်းႁဵတ်းပၢင်ႁူပ်ႉထူပ်း သပ်းလႅင်းဢုပ်ႇဢူဝ်းလူင်ႈၼႃႈ ၵၢၼ်မိူင်း ၸၼ်ႉၸိူဝ်ႉၸၢတ်ႈ ၸိူဝ်ႉၶိူဝ်းတႆး ၼႂ်းမိူင်းတႆး 15-ၸႄႈဝဵင်း ၸိူဝ်းၼႆႉၼႆယဝ်ႉ။
မိူဝ်ႈပူၼ်ႉမႃးၼႂ်းလိူၼ်-December ပီႊ-2017 ၼၼ်ႉ ယူႇတီႈၶွင်ႇသီႇဢဝ်ၶိုၼ်းၸိုင်ႈတႆး (RCSS) ဢၼ်ပဵၼ်ၸုမ်းလူင်းလၢႆးမိုဝ်း လိၵ်ႈႁူမ်ႈမၢႆ NCA လႆႈႁူမ်ႈမိုဝ်းတင်း ၵေႃပွင်ၵၢၼ် ၽွမ်ႉႁူမ်ႈၸိုင်ႈတႆး (CSSU) ဢၼ်ပႃးပႃႇတီႇၵၢၼ်မိူင်းတႆး လႄႈ ၸုမ်းတူင်ႇဝူင်းတႆး သေ လူင်းႁူပ်ႉထူပ်းသပ်းလႅင်းလူင်ႈၼႃႈ ၵဵဝ်ႇပၢင်ဢုပ်ႇဢူဝ်းၵၢၼ်မိူင်း ၸၼ်ႉၸိူဝ်ႉၸၢတ်ႈ ၸိူဝ်ႉၶိူဝ်းတႆး ၼႂ်းမိူင်းတႆး 15-ၸႄႈဝဵင်း ဢၼ်ပႃး ဝဵင်းလူင်တူၼ်ႈတီး၊ ဝဵင်းပၢင်လူင်၊ ဝဵင်းတႃႈၶီႈလဵၵ်း ၸဵမ်ၵႂႃႇၸိူဝ်းၼႆႉလႄႈ ၼွၵ်ႈမိူင်းတႆး ဢၼ်ပဵၼ် မိူင်းၶၢင်၊ မိူင်းယၢင်းလႅင်၊ တိူင်းပၵူဝ်း ၸိူဝ်းၼႆႉ ၸွမ်းၼင်ႇၶေႃႈၵိၼ်ၵႅၼ်ႇ လိၵ်ႈႁူမ်ႈမၢႆ NCA မီးဝႆႉၼႆသေတႃႉ ၵူၺ်းၵႃႈ ပၢင်ႁူပ်ႉထူပ်းၸႄႈဝဵင်း ၼႂ်းမိူင်းတႆးၵမ်ႈၽွင်ႈ သမ်ႉလႆႈထုၵ်ႇ ၽၢႆႇတပ်ႉသိုၵ်းမၢၼ်ႈ ၸတ်းသိုၵ်းၶဝ်ႈၶတ်းၶႂၢင်ႁၢမ်ႈတၢပ်ႈ ၼင်ႇဢွၵ်ႇပိူင်ၾၢင်ႈ ႁၢင်ႈသိုၵ်းပိုတ်ႇပၢင်တိုၵ်း ဢမ်ႇၵႃး လိၵ်ႈဢၼ်လႆႈၶႂၢင်ႉၸတ်းယဝ်ႉၼၼ်ႉၵေႃႈ ဝၢႆးမႃးယူႇတီႈလူင်ပွင်ၸိုင်ႈ လႆႈမႄးၸီႉသင်ႇထွၼ်ၶိုၼ်း လိၵ်ႈပၼ်ၶႂၢင်ႉၵႂႃႇယူႇယဝ်ႉ။
ၽၢႆႇၼိုင်ႈၵေႃႈ ၵဵဝ်ႇလွင်ႈၶွင်ႉၶမ် ပၼ်ႁႃၸိူဝ်းၼႆႉသေ ၽၢႆႇၶွင်ႇသီႇဢဝ်ၶိုၼ်းၸိုင်ႈတႆး (RCSS) လႆႈတႅမ်ႈလိၵ်ႈယိုၼ်ႈၸူး ၽူႈၵိူဝ်းၵုမ်ၸိုင်ႈမိူင်း တေႃႇဢွင်ႇသၢၼ်းသုၵျီႇ လႄႈ ၽူႈၵွၼ်းသိုၵ်းသုင်သုတ်း သိုၵ်းမၢၼ်ႈ ၸွမ်ၸိၵ်းသိုၵ်း မိၼ်းဢွင်ႇလၢႆႇ ဝႆႉသေတႃႉ ၵူၺ်းၵႃႈ ဢမ်ႇလႆႈႁပ်ႉလွင်ႈတွပ်ႇလၢတ်ႈ သင်ၶိုၼ်းလႄႈ ထိုင်မႃး ၼႂ်းဝၼ်းထီႉ 08 January 2018 ဝၼ်းၸၼ်ၼၼ်ႉ ယူႇတီႈ RCSS ၸင်ႇလႆႈဢွၵ်ႇၶေႃႈပိုၼ်ၽၢဝ်ႇ မႄးယုၵ်ႉၶၢႆႉလၢႆႈဝၼ်း ပၢင်ဢုပ်ႇဢူဝ်းၵၢၼ်မိူင်း ၸၼ်ႉၸိူဝ်ႉၸၢတ်ႈ ၸိူဝ်ႉၶိူဝ်းတႆး ဢၼ်တေၸတ်းတီႈ ဝဵင်းလၢင်းၶိူဝ်း တၢင်းၵၢၼ် ၼႂ်းဝၼ်းထီႉ 12-14 January 2018 ၼၼ်ႉၵႂႃႇယူႇယဝ်ႉ။
တႃႇပူၵ်းပွင်ဝၢၼ်ႈမိူင်းၼၼ်ႉ ယူႇတီႈပၢင်ဢုပ်ႇဢူဝ်းၵၢၼ်မိူင်း ၸၼ်ႉၸိူဝ်ႉၸၢတ်ႈ ၸိူဝ်ႉၶိူဝ်းၽႂ်မၼ်း ၼႆႉသေ ၸုမ်းယိပ်းၵွင်ႈၵၢင်ႇၸၢဝ်းၶိူဝ်း ၸိူဝ်းလူင်းလၢႆးမိုဝ်း လိၵ်ႈႁူမ်ႈမၢႆ NCA ယဝ်ႉၼၼ်ႉ တေႁပ်ႉဢဝ်ၶေႃႈသဵင်ၵၢင်ၸႂ်ၵူၼ်းမိူင်း ဢၼ်ၶႂ်ႈလႆႈၶႂ်ႈပဵၼ်ၼၼ်ႉ ၶိုၼ်းတေဢဝ်ဢုပ်ႇဢူဝ်းတၢင်ႇၼႄ ၼႂ်းပၢင်ၵုမ်လူင် လွင်ႈငမ်းယဵၼ် မိူင်းႁူမ်ႈတုမ် ဢၼ်ပဵၼ် ပၢင်ၵုမ်လူင် ပၢင်လူင် 21 ႁူဝ်ပၢၵ်ႇပီႊ ပွၵ်ႈၵမ်း-3 ဢၼ်ၽၢႆႇၸုမ်းလူင်ပွင်ၸိုင်ႈ ၶႂ်ႈၸတ်းၼႂ်းႁၢင်လိူၼ်-January တူၼ်ႈပီႊမႂ်ႇ-2018 ၼႆႉၵႂႃႇ။
ဢၼ်တေဢုပ်ႇဢူဝ်းငူပ်ႉငီႉၵၼ် ၼႂ်းပၢင်ၵုမ်လူင် ပၢင်လူင် 21 ႁူဝ်ပၢၵ်ႇပီႊ ပွၵ်ႈၵမ်း-3 ၼႆႉၵေႃႈ သမ်ႉမီးၶၢဝ်ႇဢွၵ်ႇမႃးဝႃႈ ၽၢႆႇတပ်ႉသိုၵ်းမၢၼ်ႈ ၶႂ်ႈဢဝ်လွင်ႈ ၵၢၼ်ပူတ်းဝၢင်းၵွင်ႈၵၢင်ႇ (DDR) လႄႈ ၵၢၼ်ယႃႉတပ်ႉသိုၵ်း မႄးပွင်တပ်ႉႁူမ်ႇလူမ်ႈ (SSR) ၶဝ်ႈၸိမ်ဢုပ်ႇဢူဝ်းၸွမ်း ၼႆဝႆႉ လွင်ႈၼႆႉ ယူႇတီႈ တပ်ႉသိုၵ်းပူတ်းပွႆႇ ၸိူဝ်ႉၸၢတ်ႈယၢင်း (KNLA) ဢၼ်ပဵၼ် ၽၢႆႇသိုၵ်းၶွင် ႁူမ်ႈတုမ်ၸိူဝ်ႉၸၢတ်ႈယၢင်း (KNU) ၸင်ႇလႆႈႁွင်ႉ ပၢင်ၵုမ်ၶိုၵ်ႉၶၢၵ်ႉ ဢၼ်မီးၽူႈၼမ်းၽၢႆႇသိုၵ်း ၶဝ်ႈႁူမ်ႈ 100-ပၢႆသေ ဢုပ်ႇဢူဝ်းထတ်းသၢင်ႈ ၵဵဝ်ႇၶေႃႈၸုၵ်းမၼ်ႈ ၽၢႆႇတပ်ႉသိုၵ်းမၢၼ်ႈ ၵႂႃႇမိူဝ်ႈၼႂ်းဝၼ်းထီႉ 05 January 2018 ဝၼ်းသုၵ်းပူၼ်ႉမႃး ၼၼ်ႉယူႇယဝ်ႉ။
ယူႇတီႈပၢင်ၵုမ်ၶိုၵ်ႉၶၢၵ်ႉ တပ်ႉသိုၵ်းပူတ်းပွႆႇ ၸိူဝ်ႉၸၢတ်ႈယၢင်း (KNLA) သေ လႆႈႁူမ်ႈၵၼ်တႅပ်းတတ်းၵႂႃႇဝႃႈ- ၽၢႆႇတၢင်းၵၢၼ်မိူင်း ဢမ်ႇပႆႇဢုပ်ႇဢူဝ်းတူၵ်းလူင်းၵၼ်သင်လႆႈ လူင်ႉလူင်ႉလႅင်းလႅင်းသေ ၵၢၼ်တေဢုပ်ႇလွင်ႈ DDR/SSR ၼႆႉ ၽၢႆႇ KNLA ဢမ်ႇႁပ်ႉၽွမ်ႉလႆႈ၊ ဝၢႆးလူင်းလၢႆးမိုဝ်း လိၵ်ႈႁူမ်ႈမၢႆ NCA ယဝ်ႉ မုင်ႈမွင်းဢဝ်လၢႆးၵၢၼ်မိူင်းသေ တေၸၢင်ႈသွၵ်ႈႁႃၶေႃႈတွပ်ႇလႆႈ ၽၢႆႇတၢင်းၵၢၼ်မိူင်း ဝၢႆးၼၼ်ႉ ၶႂ်ႈၵေႃႇတင်ႈမိူင်းႁူမ်ႈတုမ် ၾႅတ်ႇတရႄႇ တီႇမူဝ်ႇၶရေႇသီႇ ၵႂႃႇၼႆသေတႃႉ ၵူၺ်းၵႃႈ လၢႆးပွင်သၢင်ႈ ၽၢႆႇတပ်ႉသိုၵ်းမၢၼ်ႈသမ်ႉ ဢမ်ႇၶႂ်ႈလႆႈလွင်ႈၸိူင်ႉၼႆလႄႈ လႆႈဝူၼ်ႉသွၼ်ႇႁၼ်ဝႃႈ သဵၼ်ႈတၢင်း NCA ၼႆႉဢမ်ႇထိုင်တီႈ ၼႆတၢင်းၼိုင်ႈ ဢမ်ႇၵႃး ဢွင်ႈတီႈပွင်သၢင်ႈၼႃႈၵၢၼ်ငမ်းယဵၼ် ဢၼ်လူင်ပွင်ၸိုင်ႈ ႁဵတ်းဝႆႉယူႇၼၼ်ႉၵေႃႈ သမ်ႉၶႂ်ႈႁႂ်ႈ ၸုမ်းယိပ်းၵွင်ႈၵၢင်ႇၸၢဝ်းၶိူဝ်း ပွႆႇၽႃႈဝၢင်းပႅတ်ႈ သဵၼ်ႈတၢင်းယိပ်းၵွင်ႈၵၢင်ႇသေယဝ်ႉ ၵေႃႇတင်ႈပႃႇတီႇၵၢၼ်မိူင်း ၶဝ်ႈႁူမ်ႈပၢင်လိူၵ်ႈတင်ႈ ယူႇၼႂ်းၸၢတ်ႈပၢၼ် ၵူၼ်းႁိူၼ်းယူဝ်းယူဝ်းၵႂႃႇ။
လွင်ႈၼႆႉ ႁဵတ်းႁႂ်ႈ KNLA ၽၢႆႇသိုၵ်း KNU ဢမ်ႇယွမ်းႁပ်ႉလႆႈလႄႈ ပႅၵ်ႉသမ်ႉမီးၵၢင်ၸႂ် ဢမ်ႇၶႂ်ႈႁႂ်ႈ လွင်ႈငမ်းယဵၼ် လူႉလႅဝ်သေတႃႉ ၵူၺ်းၵႃႈ သင်လုၵ်ႉတီႈ သဵၼ်ႈတၢင်း NCA သေ ဢမ်ႇလႆႈလွင်ႈလွင်ႈငမ်းယဵၼ် ၸွမ်းၼင်ႇမုင်ႈမွင်းဝႆႉၼၼ်ႉၸိုင် ၸွမ်းၼင်ႇၾိင်ႈပိူင်(ထုင်းၸၢမ်ႇ)မီးၼၼ်ႉ ၵႃႈတေလႆႈႁၢင်ႈႁႅၼ်း လွၵ်းလၢႆးတူဝ်ႈတၼ်း ၵႂႃႇယူႇလႄႈ သင်ၵၢၼ်ဢုပ်ႇဢူဝ်းၵၼ် တိုၵ်ႉတေၵႂႃႇလၢႆးၸိူင်ႉၼႆၵူၺ်းလႄႈ ပၢင်ၵုမ်လူင် ပၢင်လူင် 21 ႁူဝ်ပၢၵ်ႇပီႊ ပွၵ်ႈၵမ်း-3 ဢၼ်တေထိုင်ၼၼ်ႉၵေႃႈ ထုၵ်ႇလီလႆႈၶၢႆႉဝၼ်းမၼ်းၵႂႃႇ ၼႆယူႇယဝ်ႉ။
ၵဵဝ်ႇလွင်ႈၶွင်ႉၶမ် ၶွင်ႇသီႇဢဝ်ၶိုၼ်းၸိုင်ႈတႆး (RCSS) လႄႈ လွင်ႈတပ်ႉသိုၵ်းပူတ်းပွႆႇ ၸိူဝ်ႉၸၢတ်ႈယၢင်း (KNLA) ၽၢႆႇသိုၵ်းၶွင် ႁူမ်ႈတုမ်ၸိူဝ်ႉၸၢတ်ႈယၢင်း (KNU) ပႃႈၼိူဝ်ၸိူဝ်းၼႆႉသေ ၸုမ်းဢွၼ်ႁူဝ်ၼႃႈၵၢၼ်ငမ်းယဵၼ် (PPST) ၸင်ႇတေႁွင်ႉႁဵတ်း ပၢင်ၵုမ်ၶိုၵ်ႉၶၢၵ်ႉၽူႈၼမ်းၵႂႃႇ ၼႆယူႇယဝ်ႉ။
ၶွင်ႇသီႇဢဝ်ၶိုၼ်းၸိုင်ႈတႆး (RCSS) လႄႈ ႁူမ်ႈတုမ်ၸိူဝ်ႉၸၢတ်ႈယၢင်း (KNU) ၼႆႉပဵၼ်ၸုမ်းဢၼ် ပႃးၼႂ်းပႅတ်ႇၸုမ်းသေ ႁူမ်ႈလူင်းလၢႆးမိုဝ်း လိၵ်ႁူမ်ႈမၢႆ ၵိုတ်းယိုတ်း လွင်ႈတိုၵ်းယိုဝ်း ၸိုင်ႈမိူင်းပတ်းပိုၼ်ႉ (NCA) ၸွမ်းၸုမ်းလူင်ပွင်ၸိုင်ႈမၢၼ်ႈ ပၢၼ်ၸွမ်ၸိုင်ႈၵဝ်ႇ ဢူးတဵင်းၸဵင်ႇ ဢွၼ်ႁူဝ်။
တႆးလွတ်ႈလႅဝ်း


text:
မၢၵ်ႇသၢင်းၽေႃး(မၢၵ်ႇၶူင်ႊ)ၼႆႉပဵၼ် မၢၵ်ႇမႆႉဢၼ်ၽုၵ်ႇလႆႈႁိုင် လႆႈၵိၼ်ၵူႊပီႊ ဢဝ်ႁဵတ်းဢီႈယႃၵေႃႈလႆႈ မၢၵ်ႇ မၼ်းၵေႃႈဢၼ်လိပ်း ဢၼ်သုၵ်း ၵိၼ်လႆႈ တၢင်းသွင်မဵဝ်း သမ်ႉပဵၼ်ဝီႉတႃႇမိၼ်ႇ (Vitamin) ဢဵၼ်ႁႅင်းၶွင်ၵူၼ်းႁဝ်းၸွမ်း ၼင်ႇၼႆ။
မၢၵ်ႇၵဵင်ၼႆႉပဵၼ်မၢၵ်ႇမႆႉ ဢၼ်ႁႃၵိၼ်လႆႈငၢႆႈ ဢွၵ်ႇမၢၵ်ႇၵူႊပီႊ သမ်ႉပဵၼ် မၢၵ်ႇမႆႉ ဢၼ်ပႃး ထၢတ်ႈဝီႉတႃႇမိၼ်ႇ ၸီႇ (Vitamin C) လႄႈ ၵိူဝ် ဢႆႇဢူဝ်ႇတိၼ်း (Iodine)၊ ပဵၼ်ၽွၼ်းလီ တႃႇတူဝ်ၶိင်း ပၢႆးယူႇလီ ႁဝ်းလႆႈၼမ်တေႉ ၊ ၸွႆႈပၼ် ယႃႇႁႂ်ႈၸိူဝ်ႉမႅင်း သေမဵဝ်းမဵဝ်း ၶဝ်ႈၼႂ်း တူဝ်ၶိင်းႁဝ်း လႆႈငၢႆႈ။
ၵူၼ်းႁဝ်းၵူႊၵေႃႉၼႆႉ လူဝ်ႇၵိၼ်ပၼ်ဢႃႇႁႃႇရ တၢင်းၵိၼ်တၢင်းယႅမ်ႉ ပၼ်ၵူႊဝၼ်း ၼင်ႇႁိုဝ်တေႁဵတ်းႁႂ်ႈ တူဝ်ၶိင်းၵူၼ်းႁဝ်း မီးဢဵၼ်ႁႅင်းလႄႈ ယိုတ်ႈယႂ်ႇသုင်မႃး၊ ၼိူင်ႈဝၼ်း လူဝ်ႇၵိၼ်ပၼ်ဢႃႇႁႃႇရ ယႃႇႁႂ်ႈယွမ်း 3 တႃႇ၊ လူဝ်ႇလိူၵ်ႈၵိၼ်ပၼ် တၢင်းၵိၼ်ဢၼ်မီးဢဵၼ်ႁႅင်း၊ တႃႇတူဝ်ၶိင်းႁဝ်း လူဝ်ႇၵိၼ်ပၼ် တၢင်းၵိၼ် ႁႂ်ႈတဵမ်ထူၼ်ႈ 5 မီႇ ၼင်ႇပႃႈတႂ်ႈၼႆႉ။


text:
ၵဵဝ်ႇၵပ်းလူၺ်ႈလွင်ႈဝၼ်းလွတ်ႈလႅဝ်းၵွၼ်းၶေႃ မိူင်းႁူမ်ႈတုမ်ႁဝ်း ဢၼ်တေထိုင်မႃးမိူဝ်ႈဝၼ်းတီႈ 4 လိူၼ်ၵျႅၼ်ႊၼိဝ်ႊရီႊၼႆႉ။ တႃႇဝၼ်းၵွၼ်းၶေႃလႄႈၸိုင်ႈမိူင်းႁူမ်ႈတုမ် တေယိုၼ်းယၢဝ်းၵႂႃႇၶၢဝ်းၼႃႈၼႆႉ ယူႇတီႈတၢင်းႁၼ်ႁဝ်းမီးၼင်ႇၼႆ။ မိူင်းႁူမ်ႈတုမ်ႁဝ်းၼႆႉ ဢဝ်ၸႂ်သွင်ပိူင်သေ တႄႇတင်ႈပူၵ်းပွင်မႃး။ 1.ၸႂ်ၵူဝ်သေတႄႇတင်ႈပူၵ်းပွင်မႃး။ 2.ၸႂ်လူမဝ်ထၢင်ႇလဵၵ်ႉၼိူဝ် ၸၢဝ်းၶိူဝ်းဢွၼ်ႇၸိူဝ်းၼႆႉသေ တႄႇတင်ႈပူၵ်းပွင်မႃး။
ၸႂ်ၵူဝ်ဢၼ်ဝႃႈၼႆႉ မၼ်းၼႄတီႈလၵ်းၵၢၼ် 3 ပိူင် (ဢယေးတူင်းပႃး)ၵမ်းလဵဝ်။ ဢမ်ႇၶႂ်ႈႁႂ်ႈမိူင်းႁူမ်ႈတုမ်ႁဝ်းတႅၵ်ႇယၢႆႈ၊ ဢမ်ႇၶႂ်ႈႁႂ်ႈလွင်ႈၽွမ်ႉႁူမ်ႈၸၢဝ်းၶိူဝ်းႁဝ်းတႅၵ်ႇယၢႆႈ၊ ၶႂ်ႈႁႂ်ႈဢႃႇၼႃႇၸိၵ်းၸွမ်ၸိုင်ႈမိူင်းႁဝ်းမၼ်ႈၵိုမ်းၵႂႃႇ ၸိူဝ်းၼႆႉမၼ်းပဵၼ်ၸႂ်ၵူဝ်တင်းမူတ်း။ ႁဝ်းၵေႃႈဝႃႈ ၶဝ်ၵေႃႈၵိုင်ႇလီလႆႈၵူဝ်ယူႇ၊ ၵွပ်ႈဝႃႈ ဢမ်ႇဢၢၼ်းႁဵတ်းၸွမ်း သမ်ႉမႃးလူင်းလၢႆးမိုဝ်းလိၵ်ႈႁူမ်ႈမၢႆပၢင်လူင်။ လိၵ်ႈႁူမ်ႈမၢႆပၢင်လူင်ၼႆႉ ပၼ်ၵတိဝႆႉတႄႉတႄႉဝႃႈဝႃႈ သုၼ်ႇလႆႈဢုပ်ႉပိူင်ႇၽွင်းငမ်းႁင်းၶေႃ တဵမ်ထူၼ်ႈ၊ သုၼ်ႇလႆႈၵူၼ်း၊ သုၼ်ႇလႆႈၻီႊမူဝ်ႊၶရေႊသီႊ၊ သုၼ်ႇလႆႈၸတ်းၵၢၼ်လွင်ႈငိုၼ်းတွင်းၸိူဝ်းၼႆႉ ပၼ်ဝႆႉၵတိတဵမ်ထူၼ်ႈသေ ၶဝ်သမ်ႉလူင်းလၢႆးမိုဝ်း၊ သမ်ႉဢမ်ႇဢၢၼ်းႁဵတ်းၸွမ်း။ ၾၢႆႇၼိုင်ႈၵေႃႈသမ်ႉ ၶႂ်ႈႁႂ်ႈၸၢဝ်းၶိူဝ်းၸိူဝ်းၼႆႉ သိုပ်ႇယူႇတႂ်ႈၽႃႇတိၼ်ၶဝ်ၵႂႃႇထႅင်ႈတိၵ်းတိၵ်းၼႆ ႁူႉတၵ်းလႆႈၵူဝ်ယဝ်ႉ။
ထႅင်ႈဢၼ်ၼိုင်ႈသမ်ႉ ပဵၼ်ၸႂ်ဢၼ်တူၺ်းႁၼ်ၼိူဝ်ၸၢဝ်းၶိူဝ်းၶဝ်ၼႆႉ လူမဝ်ၼိူဝ်ၶဝ်၊ လူမဝ်ဢၼ်ဝႃႈၼႆႉ မၼ်းပွင်ႇဝႃႈထၢင်ႇလဵၵ်ႉ၊ ၶဝ်ၸိူဝ်းၼႆႉ ႁဝ်းပေႉၵိၼ်ၸိူင်ႉႁိုဝ်ၵေႃႈလႆႈယဝ်ႉ။ ႁဝ်းလႅၼ်ၵိၼ်ၸိူင်ႉႁိုဝ်ၵေႃႈလႆႈယဝ်ႉ ၼႆသေႁဵတ်းမႃး။ ပေႃးႁဵတ်းမႃးၸိူင်ႉၼၼ်ၵေႃႈ မိူၼ်ၼင်ႇမိူဝ်ႈလဵဝ် ပၢင်လူင်ၼႆၵေႃႈၵႂၢမ်းမၼ်ႈ ၵတိပၢင်လူင်ၼႆ တိုၼ်းဢမ်ႇႁတ်းလၢတ်ႈ၊ လိၵ်ႈႁူမ်ႈမၢႆပၢင်လူင်ၼႆ တိုၼ်းဢမ်ႇႁတ်းလၢတ်ႈ၊ ႁဝ်းဢဝ်ၼမ်ႉၸႂ်ပၢင်လူင်ၵူၺ်းယဝ်ႉၼႆ မၢၼ်ႈၶဝ်သမ်ႉလၢတ်ႈယူႇတိၵ်းတိၵ်း၊ ပေႃးၸိူင်ႉၼၼ် ၼမ်ႉၸႂ်ပၢင်လူင် မၼ်းပဵၼ်ဢီႈသင်။
ႁဝ်းပၼ်ၵတိၵႂၢမ်းမၼ်ႈတီႈပိူၼ်ႈသေ တိုၼ်းဢမ်ႇဢၢၼ်းႁဵတ်းၸွမ်းၼႆႉ ပဵၼ်ၼမ်ႉၸႂ်ႁႃႉ၊ ႁဝ်းလူင်းလၢႆးမိုဝ်းဝႆႉဝႃႈ ႁဝ်းတေပၼ်သူၸိူင်ႉၼၼ်ၸိူင်ႉၼႆဢိူဝ်ႈ ၼႆသေဢမ်ႇႁဵတ်းၸွမ်းၼႆႉ ပဵၼ်ၼမ်ႉၸႂ်ႁႃႉ၊ ၼမ်ႉၸႂ်ပၢင်လူင်ၼႆႉ မၼ်းပဵၼ်ဢီႈသင် လီလႆႈထၢမ်ၶိုၼ်း။ ပေႃးဢဝ်လၢႆးၼႆႉသေ ႁဵတ်းမိူင်းႁူမ်ႈတုမ်ၵူၺ်း မၼ်းဢမ်ႇၸၢင်ႈႁဵတ်း၊ ၼႆႉပဵၼ်လၢႆးယႃႉမိူင်းႁူမ်ႈတုမ် မၼ်းဢမ်ႇၸႂ်ႈလၢႆးၵေႃႇတင်ႈၸိုင်ႈမိူင်းႁူမ်ႈတုမ်။
ၶဝ်သမ်ႉၵႆႉၶႂ်ႈၼႄးဢိင်းၵလဵတ်ႈ။ ဢိင်းၵလဵတ်ႈၼႆႉ မၼ်းတိုၼ်းၵိၼ်ၸိၵ်းႁဝ်းမႃးဢိူဝ်ႈ ၼႆႉထဵင်ဢမ်ႇလႆႈ၊ ၼႂ်းမိူင်းတႆးႁဝ်းမီးဝႆႉၶူဝ်းၶွင်သၽႃႇဝၸိူဝ်းၼႆႉ ၶဝ်ဢဝ်ၵႂႃႇ၊ ၶဝ်လႆႈၵိၼ်ၼမ်လိူဝ်ႁဝ်း၊ ၶဝ်လႆႈၵိၼ်ဢမ်ႇယွမ်းသေ 60% ႁဝ်းလႆႈၵိၼ်ဢမ်ႇပူၼ်ႉ 40% ၼၼ်ႉၵူၺ်း၊ ၶေးဢမ်ႇၵႃးၵႃႈၼၼ်ႉ။ ၵူၺ်းၵႃႈ ဢၼ်ဢိင်းၵလဵတ်ႈလီၼႆႉ ၶဝ်ဝႃႈၶဝ်တေပၼ်ႁဝ်းၸိူင်ႉၼႆၼႆၵေႃႈ ၶဝ်ပၼ်တႄႉ၊ ဢၼ်ၼႆႉပိူၼ်ႈႁွင်ႉဝႃႈ Liability ၊ တိုၼ်းလူဝ်ႇပၼ်၊ ဢမ်ႇၶႂ်ႈပၼ်ၵေႃႈတၵ်းတေလႆႈပၼ်၊ ၶဝ်ၵေႃႈပၼ်တႄႉ။ ထုၵ်ႇလႆႈထုၵ်ႇပၼ်ၼႆႉ မီးဝႆႉသၢႆမၢႆတႅတ်ႈတေႃး။
ဢၼ်မၢၼ်ႈပၼ်ႁဝ်းၼႆႉသမ်ႉ ၶူဝ်းၶွင်ႁဝ်းတႄႉၶဝ်ဢဝ်ၵႂႃႇၵႃႈႁိုဝ်ဢမ်ႇႁူႉ၊ ဢၼ်မႃးပၼ်ႁဝ်းၼႆႉသမ်ႉ ၶဝ်ဝႃႈ Union subsidy ၊ ပွင်ႇဝႃႈငိုၼ်းၸွႆႈထႅမ်မိူင်းႁူမ်ႈတုမ်။ ဢဝ်ၶူဝ်းႁဝ်းၵႂႃႇသေမႃးပၼ်ႁဝ်း သမ်ႉဝႃႈငိုၼ်းၸွႆႈထႅမ် ၼႆၸွင်ႇမၼ်းၸႂ်ႈပိူင်မၼ်းႁိုဝ်၊ မၼ်းယင်းဢဝ်ၶေႃႈၵႂၢမ်းမႃးႁႃပေႉပုၼ်ႈၸိူင်ႉၼၼ်ထႅင်ႈၵွၼ်ႇ။ ၵွပ်ႈၼၼ် လွင်ႈၸိူဝ်းၼႆႉၵေႃႈ မၼ်းဢမ်ႇၸႂ်ႈလၢႆးသၢင်ႈလွင်ႈငမ်းယဵၼ်။ ဢိင်းၵလဵတ်ႈၼႆႉ မၼ်းလၢတ်ႈၸိူင်ႉႁိုဝ်ၵေႃႈ မၼ်းႁဵတ်းၸွမ်းၸိူင်ႉၼၼ်သေ ႁဝ်းၵေႃႈမီးလွင်ႈပေႃးၸႂ်သေ မီးလွင်ႈငမ်းယဵၼ်။ မၢၼ်ႈသမ်ႉလၢတ်ႈပိူင်ၼိုင်ႈ ႁဵတ်းပိူင်ၼိုင်ႈ မၼ်းဢမ်ႇၸႂ်ႈၵၢၼ်သၢင်ႈလွင်ႈငမ်းယဵၼ်။
ၵွပ်ႈမၼ်းဢမ်ႇပဵၼ်ထမ်း/တြႃးၼၼ်ႉယဝ်ႉ၊ တြႃးဢၼ်ဝႃႈၼႆႉ ပဵၼ်တူၺ်းၽိူဝ်ႇပိူၼ်ႈၽိူဝ်ႇႁဝ်း၊ ပုၼ်ႈပိူၼ်ႈပုၼ်ႈႁဝ်း၊ မၢၼ်ႈၶဝ်ၼႆႉဢမ်ႇတူၺ်းလႃးလႃး၊ မၼ်းပဵၼ်ၸိူင်ႉၼၼ်။
ၵမ်းၼႆႉ ၽူႈဢွၼ်ႁူဝ်မၢၼ်ႈၶဝ်ၼႆႉ ၶဝ်သမ်ႉၵႆႉၼႄးတီႈဢိင်းၵလဵတ်ႈဝႃႈ ဢိင်းၵလဵတ်ႈၼႆႉမႃးၸႅၵ်ႇလိူတ်ႈသေ မႃးဢုပ်ႉပိူင်ႇၽွင်းငမ်းႁဝ်း၊ တင်းၸၢဝ်းၶိူဝ်းတႆး တင်းမၢၼ်ႈႁဝ်း ယႃႇပေႁႂ်ႈလႆႈၸမ်ၸႂ်ၵၼ်၊ တင်းၶၢင်ၶဝ်ၶျၢင်းၶဝ် ယႃႇႁႂ်ႈလႆႈၸမ်ၸႂ်ၵၼ်ၼႆ ၶဝ်ဢွၼ်ၵၼ်ဝႃႈၸပ်းသူပ်းၸပ်းပၢၵ်ႇ။ လွင်ႈၼႆႉ ၶွင်မၼ်းတိုၼ်းဢမ်ႇၸႂ်ႈမိူင်းလဵဝ်ၵၼ်ၸဵမ်ပိုင်းၼႆ ဢမ်ႇဝူၼ်ႉ။ သင်ၸိူဝ်ႉဝႃႈမိူင်းတႆးလႄႈမိူင်းမၢၼ်ႈ ပဵၼ်မိူင်းလဵဝ်ၵၼ်ၼႆ မၼ်းပဵၼ်ပိူင်ၼိုင်ႈ။ မိူင်းတႆးလႄႈမိူင်းမၢၼ်ႈ မၼ်းဢမ်ႇၸႂ်ႈမိူင်းလဵဝ်ၵၼ်၊ မၢၼ်ႈတေလႃႈလီႈၶိုၼ်ႈမႃးမိူင်းတႆးၼႆႉ မိူဝ်ႈၽွင်းၼၼ်ႉၼႆႉဢမ်ႇလႆႈ။
ဢၼ်ၼႆႉ ၶဝ်ၵႂႃႇဝႃႈၸႅၵ်ႇလိူတ်ႈၼႆႉ ၼႂ်းဢွၵ်းဢေႃၶဝ်ၼႆႉ မၼ်းမီးဝႆႉဝႃႈ ၸိူဝ်းၼႆႉပဵၼ်မိူင်းၵဝ်မူတ်းမူတ်း၊ မိူင်းၶျၢင်း မိူင်းၶၢင် မိူင်းတႆး၊ မိူင်းယၢင်းလႅင်ၸိူဝ်းၼႆႉ မိူင်းၵဝ်မူတ်းမူတ်း။ ပၢၼ်ပူႇပၢၼ်မွၼ်ႇ ၸဵမ်မိူဝ်ႈပၢၼ်ဢၼေႃႇရထႃႇၼႆႉ ပဵၼ်ၶွင်ႁဝ်းဝႆႉ၊ ဢၼ်ၼႆႉဢိင်းၵလဵတ်ႈမႃးၸႅၵ်ႇဢဝ်။ ၼႆႉပဵၼ်ပၢႆးဝူၼ်ႉၽူႈဢွၼ်ႁူဝ်မၢၼ်ႈ။ ပေႃးၶဝ်ဢမ်ႇႁၼ်ထိုင်ၸိူင်ႉၼၼ် ၶဝ်ၵေႃႈဢမ်ႇမႃးလၢတ်ႈဝႃႈ Divide and Rule ၊ ၶဝ်လီလႆႈပွင်ႇၸႂ်ဝႃႈ မၼ်းဢမ်ႇၸႂ်ႈ Divide and Rule ၵူၺ်း၊ ၵွပ်ႈပိူဝ်ႈပဵၼ်မိူင်းၽႂ်မိူင်းမၼ်းလႄႈ မၼ်းပဵၼ်မႃးဢိူဝ်ႈ။
တီႈတႄႉမၼ်း ၽူႈဢွၼ်ႁူဝ်မၢၼ်ႈယင်းလီလႆႈဝႆႈသႃ တီႈဢိင်းၵလဵတ်ႈၵူႈမိုဝ်ႉၵူႈဝၼ်း၊ ၵွပ်ႈပိူဝ်ႈဝႃႈ ဢိင်းၵလဵတ်ႈၵႂႃႇပႅတ်ႈယဝ်ႉၵေႃႈ မိူင်းၶျၢင်း ၶၢင် တႆး တင်းမူတ်းၼႆႉ ဢဝ်မႅင်ႇပၼ်ဝႆႉတီႈမၢၼ်ႈမႃး ဢုပ်ႉပိူင်ႇၽွင်းငမ်း၊ လွင်ႈၼႆႉ မၢၼ်ႈလီၶွပ်ႈၸႂ်ၼိူဝ်ဢိင်းၵလဵတ်ႈယႂ်ႇၼမ်လူင်လၢင်၊ ၵေႃႉဢၼ်လႆႈႁပ်ႉၶူဝ်းပူၺ်ႈတီႈဢိင်းၵလဵတ်ႈၼႆႉ ပဵၼ်မၢၼ်ႈၵမ်းလဵဝ်ဢိူဝ်ႈ။
ၵွပ်ႈပိူဝ်ႈၸိူင်ႉၼႆလႄႈ ၶႂ်ႈႁႂ်ႈမိူင်းၼႆႉၵတ်းယဵၼ်ၼႆၵေႃႈ မၢၼ်ႈၼႆႉလူဝ်ႇႁဵတ်းၸွမ်းလိၵ်ႈႁူမ်ႈမၢႆပၢင်လူင်ၵူၺ်း။ လိၵ်ႈႁူမ်ႈမၢႆပၢင်လူင်သမ်ႉ ဢမ်ႇၶႂ်ႈႁဵတ်းၸွမ်း၊ ၵူၺ်းသမ်ႉမႃးၵမ်ၵိၼ်းတီႈၸၢဝ်းၶိူဝ်းၸိူဝ်းၼႆႉ ပၼ်ၵတိဝႃႈ သူတၵ်းတေဢမ်ႇလႆႈၽၢတ်ႇဢွၵ်ႇ။ သူတေလႆႈပၼ်ၵတိႁဝ်းဝႃႈ သူတေဢမ်ႇၽၢတ်ႇဢွၵ်ႇလႃးလႃးၼႆ ၸွင်ႇၸႂ်ႈပိူင်မၼ်းႁိုဝ်။ သင်ၸိူဝ်ႉဝႃႈမၼ်း ႁဵတ်းၸွမ်းလိၵ်ႈႁူမ်ႈမၢႆပၢင်လူင်ယူႇၼႆ လွင်ႈၽၢတ်ႇဢွၵ်ႇၼႆႉ ၸၢဝ်းၶိူဝ်းၸိူဝ်းၼႆႉဢမ်ႇလၢတ်ႈ၊ ၸႂ်ႉလၢတ်ႈၵေႃႈတေဢမ်ႇငိူဝ်ႈလၢတ်ႈ။
ဢမ်ႇႁဵတ်းၸွမ်းလိၵ်ႈႁူမ်ႈမၢႆပၢင်လူင်သေ ၶႂ်ႈတဵၵ်းၸၢဝ်းၶိူဝ်းၶဝ်ပၼ်ၵတိဝႃႈ တေဢမ်ႇၽၢတ်ႇဢွၵ်ႇၼႆ ဢၼ်ၼႆႉမၼ်းတိုၼ်းဝႃႈဢမ်ႇၸႂ်ႈပိူင်မၼ်း၊ လွင်ႈၼႆႉ ယူႇတီႈတၢင်းၽူႈဢွၼ်ႁူဝ်မၢၼ်ႈၼႆႉ လီလႆႈလႅၵ်ႈလၢႆႈယဝ်ႉ ႁဝ်းၶႂ်ႈဝႃႈၸိူင်ႉၼႆ။ ၵူၺ်းၵႃႈ တၢင်းၾၢႆႇၸၢဝ်းၶိူဝ်းႁဝ်းၵေႃႈမိူၼ်ၵၼ်၊ ႁဝ်းမီးသင်မႃးၵေႃႈ ၵုမ်ႇၼႄးၽူႈဢွၼ်ႁူဝ်မၢၼ်ႈတိၵ်းတိၵ်းၵူၺ်း၊ တၢင်းၾၢႆႇႁဝ်းၵေႃႈ ႁဝ်းလူဝ်ႇထတ်းသၢင်တူၺ်း။ တၢင်းၾၢႆႇၽူႈဢွၼ်ႁူဝ်မၢၼ်ႈႁဵတ်းဢမ်ႇထုၵ်ႇၼႆႉ ၸႂ်ႈယဝ်ႉ၊ ၾၢႆႇႁဝ်းၼႆႉသမ်ႉႁဵတ်းထုၵ်ႇယဝ်ႉႁႃႉ ႁဝ်းလူဝ်ႇလႆႈထတ်းသၢင်တူၺ်းဢိူဝ်ႈ။
ယူႇတီႈပုတ်ႉထၸဝ်ႈတႄႉ လၢတ်ႈဝႆႉဝႃႈ- ယႃႇပေၵႂႃႇပၵ်းၸႂ်ဝႃႈ ပိူၼ်ႈတေႁဵတ်းဢမ်ႇထုၵ်ႇၸိူင်ႉႁိုဝ်၊ လူဝ်ႇလႆႈမႃးပၵ်းၸႂ်တူၺ်းဝႃႈ တၢင်းၾၢႆႇႁဝ်းႁဵတ်းၼႆႉ မီးလွင်ႈဢမ်ႇထုၵ်ႇၸိူင်ႉႁိုဝ်။ ၼႆႉဢမ်ႇၸႂ်ႈၵႂၢမ်းသႃသၼႃဢၼ်လဵဝ်။ ပဵၼ်ၵႂၢမ်းဢၼ်ၵဵဝ်ႇလူၺ်ႈပၢႆးတိုၵ်း (Strategy) ၵူႈပိူင်ပိူင်ယဝ်ႉ။ ပေႃးဝႃႈႁဝ်းတူၺ်းဢၼ်ၼႆႉ ႁဝ်းၵေႃႈၸၢင်ႈမူၼ်ႉမႄးလႆႈ တီႈဢမ်ႇထုၵ်ႇ၊ ပေႃးမူၼ်ႉမႄးလႆႈၼႆ ပိူၼ်ႈၶႂ်ႈပႅတ်ႉလႅၼ်ႁဝ်း ပေႉၵိၼ်ႁဝ်းၵေႃႈ ဢမ်ႇပႅတ်ႉလႅၼ် ဢမ်ႇပေႉၵိၼ်လႆႈ။
ၵွပ်ႈပိူဝ်ႈၸိူင်ႉၼႆလႄႈ ၵဵဝ်ႇၵပ်းလွင်ႈတႃႇတေၵေႃႇတင်ႈ ၸိုင်ႈမိူင်းႁူမ်ႈတုမ်ၼႆႉ မၼ်းၵေႃႈမီးတင်းသွင်ၾၢႆႇ။ လူဝ်ႇလႆႈမီးၸႂ်ၵႂၢင်ႈ ၸႂ်သိုဝ်ႈယူဝ်းၼင်ႇၵၼ်၊ လူဝ်ႇလႆႈမေႃတူၺ်းပုၼ်ႈပိူၼ်ႈပုၼ်ႈႁဝ်းၼင်ႇၵၼ်၊ ပေႃးၸိူင်ႉၼၼ် ၸင်ႇတေပဵၼ်မိူင်းႁူမ်ႈတုမ်ဢိူဝ်ႈ။ လွတ်ႈလႅဝ်းၵွၼ်းၶေႃ ဢၼ်တေမႃးထႅင်ႈၵေႃႈ မၼ်းတေပဵၼ်လွတ်ႈလႅဝ်းၵွၼ်းၶေႃ ပုၼ်ႈတႃႇၸၢဝ်းၶိူဝ်းမၢၼ်ႈၵူၺ်းဢမ်ႇၵႃး တေပဵၼ်လွတ်ႈလႅဝ်းၵွၼ်းၶေႃ တႃႇတင်းဝၢၼ်ႈတင်းမိူင်း၊ ႁဝ်းၶႂ်ႈၾၢၵ်ႇလၢတ်ႈဝႆႉတီႈၵူၼ်းမိူင်း ၵူႈၸၢဝ်းၶိူဝ်းမီးၼင်ႇၼႆ။
ၶိုၼ်းသႂ် ၸႂ်ယဵၼ်
02/01/2018


text:
ၸုမ်းပီႈၼွင့်မိူင်းတႆးဢၼ်မႃးပၢင်ပွႆးယွင်ႈၵုင်ႇေယႃးမုၼ်ႇ ၸဝ်ႈတူၼ်ၶူးလူင်ႄလႈၸဝ်ႈၶူးေမႃလူင်ႁွတ်ႈထိုင်မိူင်းထႆး
07 လူိၼ်ေမႇ 2010
ၶၢဝ်ႇသၢၼ်မွၵ်ႇမုၼ်းမႂ်ႇ
မိူဝ်ႈဝၼ်ႈထိ 7 လိူၼ်ေမႇ 2010 ၶၢဝ်ႈယၢမ်း 11.45 ၸုမ်းပီႈၼွင့်မိူင်းတႆးဢၼ်မႃး ပၢင်ပွႆး ယွင်ႈၵုင်ႇေယႃးမုၼ်ႇၸဝ်ႈတူၼ်းၶူးလူင်ပၺ်ၺႃႇၼၼ်တႄလႈ ၸဝ်ႈၶူးေမႃလူင် ၻွၵ်ႇတိူဝ်ႇရ် ၶမ်းမၢႆထမ်မသႃႉမိ ဢၼ်လႆႈႁပ့်ၸုမ်ႈ Honorary Ph.D ႁွတ်ႈၽႅဝ် မိူင်းထႆးယဝ့်။ ၸွမ်းၼင်ႇၶပ်းမၢႆမီးဝႆ့ၼၼ့် ေပႃးဝၼ်းထိ 09/05/2010 ၼႆ ၸဝ်ႈတူၼ်ၶူးလူင်ႄလႈၸဝ်ႈၶူးေမႃလုင်ေတလႆႈႁပ့်ၸုမ်းၶူးHonorary Ph.D ဢၼ်တၢင်းၸၼ့်ၸွမ်လူင်မႁႃႇၵျၱႇလႃးမွပ်ႈပၼ်ၼၼ့်ေသ၊ေတမီးပၢင်ပွႆးယွင်ႈေယႃးၵုင်ႇ မုၼ်ၼႂ်းဝၼ်းထိ 10 ႄလႈ ဝၼ်းထိ 11 ၼႂ်းဝဵင်းမိူင်းၵွၵ်ႇ လႆႈႁူႉယၼ်းမႃးၼင်ႉၼႆယဝ့်၊ ဢွင်ႈတီႈမၼ်းႄတ့ၵပ်းသိုပ်ႇၸွပ်ႇထၢမ်ထိုင်တီႈၽူႈပွင်ၵၢၼ်ပၢင်ပွႆးၶဝ် ဝႃႈၸိူင့်ၼင်ႉၼႆယဝ့်။


text:
มูลนิธิ = ပွင်ႇဝႃႈၵဝ်ႉငဝ်ႈၵၢၼ်ၵူႉသူဝ်ႇလ်
ၸွမ်းၼင်ႇ (ပၵ်းပူိင်ၵဵဝ်ႇၵပ်းသုၼ်ႇလႆႈသုၼ်ႇပဵၼ်ႄလႈပႆၢးမၢၵ်ႈမီးၵူၼ်းမူိင်း-ประมวลกฎหมายแพ่ง และพาณิชย์ มาตรา 110 )
ေၶႃႈ 110 မၵ်းမႆၢဝႆ့ဝႃႈ - (ၵဝ်ႉငဝ်ႈပဵၼ်ၶူဝ်းၶွင်တီႈၸတ်းဝႆ့ပုၼ်ႈတႃႇၵၢၼ်ၵူႉသူဝ်ႇလ်ၵူၼ်းတင်းလႆၢ-มูลนิธิเป็นทรัพย์สินที่จัสรรไว้โดยเฉพาะเพื่อการกุศลสาธารณะ) ႄလႈ
ေၶႃႈ 122 မၵ်းမႆၢ (ႁႂ်ႈၵဝ်ႉငဝ်ႈတီႈလႆႈၶႂၢင့်လဝ်ႈတၢင်ႇယဝ့်ပဵၼ်”ပုၵ့်ၵူဝ်ႇလ်ပူိင်မီႈ” -กำหนดให้มูลนิธิที่จดทะเบียนแล้วเป็นนิติบุคคล”
ေၶႃႈ 123 မၵ်းမႆၢ (ႁႂ်ႈေၵႃပွင်ၵၢၼ်ၵဝ်ႉငဝ်ႈပဵၼ်ၽူႈတၢင်တူဝ် ၼႂ်းၼႃႈၵၢၼ်ဢၼ်ၵဵဝ်ႇ ၵပ်းတင်းပုၵ်ႉၵူဝ်ႇတၢင်းၼွၵ်ႈ - กำหนดให้คณะกรรมการของมูลนิธิเป็นผู้แทนของมูลนิธิในกิจการอันเกี่ยวกับบุคคลภายนอก) ၵွပ်ႈၼၼ်ၵဝ်ႉငဝ်ႈၸုိင်ႁဵတ်းသၢင်ႈသင်ေၵႃႈလႆႈပႃႈတႂ်ႈသဵၼ်ႈၶွပ်ႇပိူင်မီႈ၊ေၶႃႈဝၢင်းၶပ့် ႄလႈ ဢဵၼ်းဢၢၼ်းဢၼ်လႆႈတမ်းဝၢင်းဝႆ့။
လွင်ႈၵၢၼ်ၸတ်းတင်ႈပုၵ့်ၵူဝ်ႇလ် - เรื่องการจัดตั้งบุคคล
ပုၵ့်ၵူဝ်ႇလ် မီးသွင်ပူိင်
1. ပူိင်ၼုိင်ႈပဵၼ် ပုၵ့်ၵူဝ်ႇလ်တုိၼ်းပဵၼ်(တိုၼ်းပဵၼ်မႃးႁင်းၵူၺ်း - บุคคลธรรมชาติ)
2. ပူိင်သွင်ပဵၼ်တင်ႈလူၺ်ႈပူိင်မီႈ ႁွင့်ဝႃႈ ”ပုၵ့်ၵူဝ်ႇလ်ပူိင်မီႈ” – นิติบุคคล
”ပုၵ့်ၵူဝ်ႇလ်ပူိင်မီႈ” ပၵ်းပူိင်ၵဵဝ်ႇၵပ်းသုၼ်ႇလႆႈသုၼ်ႇပဵၼ်ႄလႈပႆၢးမၢၵ်ႈမီးၵူၼ်းမူိင်း-ประมวลกฎหมายแพ่งและพาณิชย์) သမ့်မၵ်းမႆၢဝႆ့မီးယူႇသွင်ၸုမ်းၸူိဝ်း
1. ၸုမ်းၸူိဝ်းၼုိင်ႈပဵၼ် ၸူိဝ်းဢၼ်မုင်ႈႁႃ “ၽွၼ်းၼမ့်တွၼ်း-သုမ်းတိုၼ်း” မူိၼ်ၸူိင့်ၼင်ႇ ၵၢၼ်ႁူမ်ႈသုၼ်ႇ ဢမ်ႇၼၼ်ၵုမ်ႇပၼီႇ - มุ่งหาผลกำไรขาดทุน ได้แก่ ห้างหุ้นส่วน, บริษัท
2. ၸုမ်းၸူိဝ်းသွင်ပဵၼ် ၸူိဝ်းဢၼ် “ဢမ်ႇလႆႈမုင်ႈႁႃၽွၼ်းၼမ့်တွၼ်းမႃးမႅင်ႇၵၼ်”
3. ၵူၺ်းၼႃႇၸၢင်ႈႁႃလႆၢးလႆႈ “တႃႇပဵၼ်ၵႃႊၸႂ်ႉၸႆၢႇၵၢၼ်ၵူႉသူဝ်ႇလ်” – ไม่ได้มุ่งหาผลประโยชน์มาแบ่งกัน แต่อาจจะหารายได้เพื่อเป็นค่าใช้จ่ายการกุศล ပုၵ့်ၵူဝ်ႇလ်ပူိင်မီႈ ၸူိဝ်းဢၼ်ဢမ်ႇမုင်ႇႁႃၽွၼ်းၼမ့်တွၼ်းသုမ်းတုိၼ်း ေတၸႅၵ်ႇပဵၼ်သွင်ၸုမ်းၸူိဝ်းၼင်ႇၵဝ်ႇ
1. ၸူိဝ်းၼုိင်ႈပဵၼ် မုၵ့်ၸုမ်းဢၼ်ႁွင့်ဝႃႈ (သမႃးၶူမ်း association - สมาคม) ႄလႈ
2. ၸူိဝ်းၼုိင်ႈပဵၼ် ၵဝ်ႉငဝ်ႈဢၼ်ႁွင့်ဝႃႈ (မုၼ်းလၼိထိ foundation - มูลนิธิ)
မုၵ့်ၸုမ်း - Association – สมาคม
မုၵ့်ၸုမ်းဢၼ်ႁွင့်ဝႃႈသမႃးၶူမ်းၼၼ့် “ပဵၼ်ၵၢၼ်ႁူမ်ႈႁွမ်းၵူၼ်းမႃးၶုိင်သၢင်ႈႁၢင်ပွင်ၼႃႈ ၵၢၼ်ၸွမ်းၵၼ်ၸွမ်းၼင်ႇေၶႃႈဢဵၼ်းဢၢၼ်း” ဢၼ်ပူိင်မီႈႁွင်းႁပ့်ဝႆ့ဝႃႈ ေတလႆႈမီးေၶႃႈ ဢဵၼ်းဢၢၼ်းသင်ၽွင်ႈ၊မူိဝ်ႈဢွၼ်တၢင်းဢမ်ႇလႆႈယုင်ႇ ၵဵဝ်ႇတင်းၵၢၼ်မူိင်းၼႆေသတႃႉ ယၢမ်းလဵဝ်ၵပ်းၵႆၢႇလႆႈယူႇ၊ၵူၺ်းၼႃႇလူဝ်ႇလႆႈမၵ်းမႆၢ ပၼ်ဝႆ့ၼႂ်းေၶႃႈဝၢင်းၶပ့်၊ สมาคมเป็นการรวมคนมาทำกิจกรรมตามวัตถุประสงค์ ตามที่กฎหมายรองรับว่าต้องมีวัตถุประสงค์อะไรบ้าง อย่างช่วงแรกๆห้ามยุ่งการเมืองแต่ตอนนี้เกี่ยวข้องได้ แต่ต้องระบุในข้อบังคับ
ၵဝ်ႉငဝ်ႈ - Foundation - มูลนิธิ
ၵဝ်ႉငဝ်ႈဢၼ်ႁွင့်ဝႃႈမုၼ်းလၼိထိၼၼ့် “ပဵၼ်ၵၢၼ်ႁူမ်ႈႁွမ်းငိုၼ်း ဢၼ်မီးပူိင်မီႈႁွင်းႁပ့်” ေသ ဢဝ်ငိုၼ်းၸူိဝ်းၼၼ့်မႃးၶုိင်သၢင်ႈႁၢင်ႈပွင်ပႃႈတႂ်ႈၶွပ်ႇပူိင်မီႈတီႈဝၢင်းဝႆ့ ႁႂ်ႈၼမ်တူိဝ်း တွၼ်းမႃးေသဢဝ်ၵႂႃႇၵမ့်ၸွႆႈၽူႈယၢၵ်ႈၽၢၼ်တူၵ်းၵိၼ်း၊ ငိုၼ်းၵွင်တိုၼ်းၵၢင်ၶွင်ၵဝ်ႉငဝ်ႈၼၼ့်တၵ်းေတဢမ်ႇလႆႈတူဝ့်လႃးလႃး၊ၵွင်တိုၼ်းၼႆ့ၸွမ်း ၼင်ႇပၵ်းပူိင်မီးဝႆ့ၼၼ့်ေတလႆႈဢဝ်(မွၵ်ႇငိုၼ်း)မၼ်း ဢၼ်ဢွၵ်ႇမႃးတီႈတိုၼ်းၵၢင်ၼၼ့် ၸႂ်ႉတုိဝ်းၵူၺ်း၊ၸူိင့်ၼင်ႇၵႃႊၸႂ်ႉၸႆၢႇၼႂ်းလုမ်းႁွင်ႈၵၢၼ်ႄလႈလွင်ႈမုၼ်းလႅင်းၵဝ့်ငဝ်ႈႁႂ်ႈ ၶိုၼ်ႈယႂ်ႇမႂ်ႇသုင် ႄတႇၵႂႃႇၸူိဝ်းၼႆ့ယဝ့်။ မွၵ်ႇငိုၼ်းၸူိဝ်းလႆႈမႃးၼၼ့် ေပႃးဢဝ်ၵႂႃႇပဵၼ် ငိုၼ်းတိုၼ်းလၢင်းေသႁဵတ်းႁႂ်ႈမၼ်းငွၵ်ႈ တူိဝ်းမႃးၼႆေတလႆႈၸႆၢႇၵႃႊၶွၼ်ႈငိုၼ်းလႆႈ (income tax)ၸွမ်ႈၼင်ႇပူိင်မီႈ မၵ်းမႆၢဝႆ့ယူႇယဝ့်။ လႆၢးလႆႈဢၼ်ၵဝ်ႉငဝ်ႈဢၼ်ဢမ်ႇလူဝ်ႇလႆႈၸႆၢႇၶွၼ်ႇ
1. ၵႃႊလဝ်ႈတၢင်ႇလုၵ်ႈၸုမ်း(ေပႃးမီး) ค่าลงทะเบียนหรือค่าบำรุงที่ได้รับจากสมาชิก (လုၵ်ႈၸုမ်းၼႂ်းၵဝ်ႉငဝ်ႈၼၼ့်ေတပဵၼ်လုၵ်ႈၸုမ်းတႃႇမႃးၵမ့်ၸွႆႈၼႂ်ႈၼႃႈၵၢၼ်ၵူႉသူဝ်ႇလ် ၵူၼ်းတင်းလႆၢဢမ်ႇၸႂ်ႇၶႂ်ႈမႃးႁပ့်တၢင်းၵမ့်ၸွႆႈတီႈၵဝ့်ငဝ်ႈၾႆၢႇလဵဝ်ၵူၺ်း)
2. ငိုၼ်းဢမ်ႇၼၼ်ၶူဝ်းၶွင်ၸူိဝ်းဢၼ်လႆႈမႃးတီႈၽူႈၸႃႇၵ เงินหรือทรัพย์สินที่ได้รับจากการรับบริจาค
3. ငိုၼ်းဢမ်ႇၼၼ်ၶူဝ်းၶွင်ၸူိဝ်းဢၼ်လႆႈႁပ့်မႃးလူၺ်ႈတၢင်းသူင်ၵျၱိၵ်ႈ เงินหรือทรัพย์สินที่ได้รับจากการให้โดยเสน่หา
ၽူႈၵဵပ်းႁွမ်ႇတၢင်ႇႄၼ ၸႆၢးလႅင်းမုၼ်း


text:
ၵႂၢမ်းၼမ်း
ၵူၼ်းႁဝ်းၼႆႉ ဢမ်ႇဝႃႈၸိူဝ်ႉၶိူဝ်းလႂ် မိူဝ်ႈလႆႈယူႇသဝ်းႁူမ်ႈၵၼ်လႄႈလႆႈၵေႃႇတင်ႈ ၾိင်ႈၵူၼ်းႁူမ်ႈၵၼ် ၸွမ်းတီႈယူႇ တီႈၵိၼ်ၼႂ်းတၼ်းႁဵင်းၽႂ်မၼ်းယဝ်ႉၼၼ်ႉ ပေႃးႁို်င်တၢမ်ႁိုင်မႃး တေၵိူတ်ႇမီးၾိင်ႈတိုဝ်းၵမ် ဢၼ်ဝႆႉပဵၼ်တီႈယုမ်ႇယမ် ၸုင်ၸႂ်လႄႈတိုဝ်းမၼ်ႈ ႁဵတ်းၸွမ်းမႃးပၢၼ်ယဝ်ႉပၢၼ်တွၼ်ႈတႃႇမုၵ်ႉၾုင်ၵူၼ်း ဢမ်ႇၼၼ် ၾိင်ႈၵူၼ်းၸဝ်ႈၵဝ်ႇ တေလႆႈယူႇၵတ်းယဵၼ်ႁိၼ်ႉၼွၼ်း။ လိူဝ်ၼၼ်ႉ ၼင်ႇႁိုဝ်လွင်ႈႁႃၵိၼ်လဵင်ႉတွင်ႉၼႂ်းၾိင်ႈၵူၼ်း တေတဵင်ႈၼိမ် မၼ်ႈ ၵႅၼ်ႇ ၸိူဝ်ႉသၢႆငိူၼ်ႈၶိူဝ်းၽႂ်မၼ်း ၸင်ႇလႆႈၵေႃႇတင်ႈၾိင်ႈႁိတ်ႈႁွႆး ဢၼ်ၸွမ်း ၵႃႇလတေႇသ မႃးၸႂ်ႉတိုဝ်းႁဵတ်းၸွမ်း ၵၼ်ယူႇ။ ၼႂ်းၵႃႈၾိင်ႈၸိူဝ်ႈလႆႈၸႂ်ႉတိုဝ်းသိုပ်ႇသိုပ်ႇမႃး ၼႂ်းၾိင်ႈၵူၼ်းႁဝ်း ပီလႂ်ပီၼၼ်ႉၼႆႉ မီးပႃးၾိင်ႈပီမႂ်ႇ ဢမ်ႇၼၼ် ၾိင်ႈႁပ်ႉတွၼ်ႈပီမႂ်ႇၸွမ်းယူႇ လွင်ႈၼိုင်ႈ။
ပီမႂ်ႇတႆး
ၵူၼ်းၶိူဝ်းတႆးႁဝ်းၵူႈၸုမ်းၸုမ်း ၸိူင်ႉၼင်ႇ ထႆး လၢဝ်း ယူၼ်း တႆးလူင် တႆးၶိုၼ် တႆးလိုဝ်ႉ တႆးလႅမ်း တႆးၼုင်း တႆးမၢဝ်း လႄႈတႆးဢႃႁူမ် ၸဵမ်ၸိူဝ်းၼႆႉ ႁူမ်ႈဝႃႈဢမ်ႇလႆႈယူႇၵႆးၵိၼ်ၸမ်ၵၼ် (ၵမ်ႈၼမ် ယူႇယၢၼ်ၵႆၵၼ်) ၵေႃႈ ၾိင်ႈပီမႂ်ႇ ဢမ်ႇၼၼ် ၾိင်ႈႁိတ်ႈႁွႆး ၵၢၼ်ႁပ်ႉတွၼ်ႈပီမႂ်ႇၼႆႉ တီႈမႃးမၼ်းမိူၼ်ၵၼ်၊ ပဵၼ်ဝၼ်းလဵဝ် လိူၼ်လဵဝ်ၵၼ်ၵူႈတီႈတီႈ။ ဝၼ်းပီမႂ်ႇတႆးၼႆႉ ပဵၼ်ဝၼ်းလိူၼ်ဢၢႆႈ ၶိုၼ်ႈၼိုင်ႈၶမ်ႈၵူႈပီပီ (တေယူႇမွၵ်ႈၵၢင်လိူၼ်ၼူဝ်ႊဝႅမ်ႊၿိူဝ်ႊရ် ၵူႈပီလႄႈ ပေႃးပဵၼ်ပီသွၼ်ႉၼႆႉ တေယူႇမွၵ်ႈၵၢင်လိူၼ်ၻီႊသႅမ်ႊၿိူဝ်ႊရ် ၵူႈပီ)။ မိူဝ်ႈပၢၼ်ပူႇမွၼ်ႇႁဝ်း ၵူၼ်းၶိူဝ်းတႆး ၵူႈၸုမ်းၸုမ်း လႆႈတိုဝ်းၵမ်ဢဝ်ဝၼ်းလိူၼ်ဢၢႆႈၶိုၼ်ႈၼိုင်ႈၶမ်ႈ ပဵၼ်ဝၼ်းပီမႂ်ႇမိူၼ်ၵၼ်ၵူႈတီႈ။ (လိူၼ်ဢၢႆႈၼႆႉ မၢင်တီႈႁွင်ႉဝႃႈ လိူၼ် ၸဵင် ဢမ်ႇၼၼ်ၵေႃႈ လိူၼ်ၵဵင် ၊ ပေႃးဝႃႈ လိူၼ်ဢၢႆႈ ၼႆတႄႉတႆးႁဝ်းႁူႉၸၵ်းၵၼ်ၵူႈၶိူဝ်းၶိူဝ်း။)
ပီမႂ်ႇတႆး ဢမ်ႇၼၼ် ပီမႂ်ႇတႆးလူင်
ၵူၼ်းၶိူဝ်းတႆးႁဝ်း လႆႈၸႂ်ႉတိုဝ်းလၵ်းပိူင် 12 လိူၼ်ၸွမ်းၸိုဝ်ႈလႅင်လၢဝ် (ၼၵ်ႉၶတ်ႈ)၊ လႅင်လၢဝ်ၼႆႉ ၵူၼ်းၶိူဝ်းတႆး သူၼ်ႇယႂ်ႇ သူင်ႁွင်ႉဝႃႈ မိင်ႈပီ (ႁူမ်ႈတင်းထႆးလႄႈလၢဝ်း) ဢၼ်ပဵၼ်- ၸႆႈ (ၼူ)၊ ပဝ်ႈ (ဝူဝ်း)၊ ယီး (သိူဝ်)၊ မဝ်ႈ (ပၢင်တၢႆး)၊ သီ (ငိူၵ်ႈ)၊ သႆႈ (ငူး)၊ သိင (မႃႉ)၊ မဵတ်ႉ (ပႄႉ)၊ သၼ် (လိင်း)၊ ရဝ်ႉ (ၵႆႇ)၊ သဵတ်း (မႃ)၊ ၵႆႈ (မူ) ၸိူင်ႉၼႆ။ လၵ်းပိူင်ၸိူင်ႉၼႆႉ တႆးလူင် တႆးမၢဝ်းႁွင်ႉဝႃႈ လၵ်းၼီႈ ။ တင်ႈၸိုဝ်ႈလုၵ်ႈလၢင်းၵေႃႈ သူင်ၸႂ်ႉတိုဝ်းၸွမ်းလၵ်းပိူင် မိင်ႈပီ ၼႆႉမိူၼ်ၵၼ်၊ ၸိူင်ႉၼင်ႇ ပေႃးပဵၼ်လုၵ်ႈၸၢႆး သူင်တင်ႈၸိုဝ်ႈ တႄႇဢဝ်လုၵ်ႈၵေႃႉငဝ်ႈၵႂႃႇ ပဵၼ် – ဢၢႆႈ ယီႈ သၢမ် သႆႇ ငူဝ်ႉ လူၵ်ႈ၊ သင်ပဵၼ်လုၵ်ႈယိင်း သူင်တင်ႈဝႃႈ- ဢီႇ ယေႈ ဢၢမ် ဢႆႇ ဢူဝ်ႈ ဢူၵ်း (ဢိတ်း လဵၵ်ႉ ၼုမ်ႉ လိုၼ်း ၵွႆႈ)- ၸိူဝ်းၼႆႉ။ ၵွပ်ႈပိူဝ်ႈၵူၼ်းတႆးလူင် တႆးမၢဝ်း လႆႈတင်ႈလၵ်းၼီႈ ဢၼ်ဢဝ်ၸွမ်းလၵ်းပိူင် မိင်ႈပီ ၸႂ်ႉတႃႇၾိင်ႈၵူၼ်း တူဝ်ၵဝ်ႇမႃးလႄႈ ၸင်ႇမီးၾိင်ႈပီမႂ်ႇ ၼႂ်းလိူၼ်ၸဵင်မႂ်ႇဝၼ်းၼိုင်ႈ (လိူၼ်ဢၢႆႈ လိူၼ်ၸႆႈ မႂ်ႇဝၼ်းၼိုင်ႈ) သေ လႆႈယိပ်း တိုဝ်းသိုပ်ႇၵၼ်မႃးတေႃႇဝၼ်းမိူဝ်ႈၼႆႉ။ တီႈတႄႉမၼ်း လၵ်းၼီႈ ၼႆႉ ပဵၼ်ၽႃးသႃၵႂၢမ်းလၢတ်ႈ ဢၼ်လႆႈဢူမ်သူပ်းမႃး ပဵၼ်ပီယၢဝ်းၶၢဝ်းႁိုင်ၼၼ်ႉသေ ဢၼ်ပဵၼ်သၵ်ႉၵရၢၸ်ႈတူဝ်ၼပ်ႉသွၼ်ႇ ဢၼ်တႆးလူင်သူင်ႁွင်ႉၵၼ်ဝႃႈ ပီမိူင်းၼၼ်ႉ ၼႂ်းပီၿုတ်ႉထ 2562 ၼႆႉ (ပုၼ်ႈတႃႇတႆးလူင် တႆးမၢဝ်း) လႆႈမႃးယဝ်ႉ 2112 ပီယဝ်ႉ ဝႃႈၼႆယူႇ။ (ပီမိူင်း 2112 ၼီႈၼႆႉ ပဵၼ်သၵ်ႉၵရၢၸ်ႈတႆးလူင် တႆးမၢဝ်းလႄႈ တႆးၼိူဝ်မၢင်ပွတ်းမၢင်တွၼ်ႈ။ ၵွႆးၵႃႈ မႃးပၢၼ် ႁူဝ်ပၢၵ်ႇ ပီ 21 မိူဝ်ႈလဵဝ်တႄႉ ႁူမ်ႈတင်းၵူၼ်းၶိူဝ်းတႆးၼႂ်းမိူင်းတႆးပတ်းပိုၼ်ႉလႄႈ ၵူၼ်းၶိူဝ်းတႆးၼွၵ်ႈမိူင်းမၢင်ပိုၼ်ႉတီႈယူႇ။) ပီမိူင်း ဢမ်ႇၼၼ် တႆးသၵ်ႉၵရၢၸ်ႈ (ပီတႆး) ၸွမ်းဢဝ်ပိုၼ်းမၢၼ်ႈလႄႈၽိုၼ်မၢႆၸွႆႈတွင်းၶႄႇ ႁူမ်ႈတင်းၵႂၢမ်ႈၵၢဝ်ႇလၢတ်ႈ ၽူႈႁူႉၵူၼ်းၶိူဝ်း တႆးလူင်လၢႆလၢႆၸဝ်ႈယဝ်ႉ လႆႈႁူႉငိူၼ်ႈငဝ်ႈမႃးဝႃႈ ပီမိူင်းတႆး ဢမ်ႇၼၼ် တႆးသၵ်ႉၵရၢၸ်ႈ (တႆးလူင်-တႆးမၢဝ်း) ၼႆႉ တႄႇၼပ်ႉသွၼ်ႇ တင်ႈဢဝ်ပီဢၼ် ၸဝ်ႈၶုၼ်ယီႈ လုၵ်ႈၸၢႆးတေႃႉတီႈ 2 ၶုၼ်ဢူတီႇၾႃႉ (ၸိုဝ်ႈၶိူဝ်းႁိူၼ်း) ၸဝ်ႈမိူင်း ၼွင်သႄ ဢွၼ်ဢဝ်ၶႃႈဝၢၼ်ႈ ၵူၼ်းမိူင်း ၵမ်ႈၽွင်ႈ လွင်ႈလူင်းၸွမ်းလမ်းၼမ်ႉၶူင်းမႃးတႄႇတင်ႈဝၢၼ်ႈမိူင်း (မိူင်းမၢဝ်း) တီႈႁိမ်းၾင်ႈၼမ်ႉမၢဝ်း မိူဝ်ႈဢွၼ်တၢင်းပီၶရိသ်ႉတ် မွၵ်ႈ 94 ပီ၊ မႅၼ်ႈမွၵ်ႈပီၿုၻ်ႉထ 450 ၼၼ်ႉမႃးၼႆယူႇ (တႆးၼပ်ႉ သွၼ်ႇၼႂ်းပီ 2562)။ (ၼမ်ႉမၢဝ်းၼႆႉ မိူဝ်ႈဢွၼ်တၢင်းႁွင်ႉ ၼမ်ႉႁူၺ်ႈလီႈ၊ ၸၢဝ်းမၢၼ်ႈတႅမ်ႈ မႃးပဵၼ်သူၺ်ႇလီႇ၊ ၸၢဝ်းၶႄႇသမ်ႉတႅမ်ႈၸွမ်း သဵင်မၢၼ်ႈၶဝ်ဝႃႈ- ရုၺ်ႉရီႉ)။
ယွၼ်ႉလွင်ႈၸိူင်ႉၼႆသေလႄႈ ၵူၼ်းၶိူဝ်းတႆး (တႆးလူင်၊ တႆးမၢဝ်း လႄႈတႆးၼိူဝ် မၢင်ပွတ်းမၢင်တွၼ်ႈ) ၸင်ႇလႆႈယိပ်း တိုဝ်းဢဝ်ပီဢၼ် ၸဝ်ႈၶုၼ်ယီႈ ဢွၼ်ဢဝ်ၶႃႈဝၢၼ်ႈၵူၼ်းမိူင်းလူင်းမႃးတႄႇတင်ႈသိုင်ႇၸိုင်ႈမိူင်း တီႈႁိမ်းၾင်ႇၼမ်ႉ မၢဝ်း ၼၼ်ႉသေ မႃးပဵၼ်ပီမိူင်း ဢမ်ႇၼၼ် သၵ်ႉၵရၢၸ်ႈ ၸႂ်ႉတႃႇသၢႆၸိူဝ်ႉၶိူဝ်းတူဝ်ၵဝ်ႇသေ သိုပ်ႇတိုဝ်းၵမ်မႃး တေႃႇႁၢၼ်ႉဝၼ်းမိူဝ်ႈလဵဝ်။ ၼႂ်းပီ ၿုၻ်ႉထ 2562 ၼႆႉ တႆးသၵ်ႉၵရၢၸ်ႈ ဢမ်ႇၼၼ် ပီမိူင်းတႆး လႆႈမႃးယဝ်ႉ 2112 ၼီႈ။ (ယူႇၼႂ်းလိူၼ်ၼူဝ်ႊဝႅမ်ႊၿိူဝ်ႊရ် ပီ 2017-2018 ၼႆႉ)။ ၵူၼ်းၶိူဝ်းတႆးႁဝ်း ၸင်ႇႁွင်ႉပီမႂ်ႇတူဝ်ၵဝ်ႇၼႂ်းပီ(2017-2018) ၼႆႉဝႃႈ လၵ်းၼီႈပီတႆးပိူၵ်းသဵတ်း (ပီမႃ) ပီမိူင်း 2112 ၼီႈ ၼႆယဝ်ႉ။ (မိူဝ်ႈၶႂ်ႈႁူႉ ပီမိူင်း-တႆး ဢမ်ႇၼၼ် တႆးသၵ်ႉၵရၢၸ်ႈၼၼ်ႉ တေလႆႈဢဝ်ပီၿုၻ်ႉထမိူဝ်ႈလဵဝ်တင်ႈသေ ဢဝ်ပီ ဢၼ်ၶုၼ်ယီႈ တင်ႈမိူင်းၼၼ်ႉ မႃးထွၼ် ၼႆၸိုင်တေလႆႈပီမိူင်း – တႆး (ပတႉ) ဢမ်ႇၼၼ် တႆးသၵ်ႉၵရၢၸ်ႈ (တသႉ) ၊ ၸိူင်ႉၼင်ႇ- ပီ ၶသႉ 2018 ၼႆႉ ပီပသႉ 2562 ၼီႈ၊ ဢဝ်ပီဢၼ်ၸဝ်ႈၶုၼ်ယီႈတင်ႈမိူင်း 450 မႃးထွၼ်ယဝ်ႉလႆႈ 2112 ၼၼ်ႉ ပဵၼ်ပီမိူင်းတႆး (တသႉ)။ (ပသႉ 2562 – 450 ႁူ တသႉ 2112)ၼႆၼၼ်ႉယူႇ။ ပီမိူင်းတႆး လဵၵ်ႉလိူဝ် ပီၿုတ်ႉထ 450 ပီ၊ သမ်ႉယႂ်ႇလိူဝ်ပီၶရိသ်ႉတ် 94 ပီ လႄႈယႂ်ႇလိူဝ်ပီၵေႃးၸႃႇ 733 ပီ။ [ ပီမိူင်း ဢမ်ႇၼၼ် သၵ်ႉၵရၢၸ်ႈ ဢမ်ႇၼၼ် ပီတႆး (2112) ဢၼ်တႆးႁဝ်းၼပ်ႉသွၼ်ႇၸႂ်ႉတိုဝ်းၵၼ်ယူႇၼႆႉ ပဵၼ်ပီမိူင်းတႆးလူင်၊ တႆးမၢဝ်းလႄႈတႆးၼိူဝ် မၢင်ပွတ်း မၢင်တွၼ်ႈၶဝ် ၸႂ်ႉတိုဝ်းၵၼ်ၼၼ်ႉ။ တင်းၵူၼ်ူးၶိူဝ်းတႆးတၢင်ႇသၢႆထၶိူဝ်းၶဝ် ဢမ်ႇၵဵဝ်ႇၵွင်ႉၵၼ်သင်။ ၵွႆႈၵႃႈ လၵ်းၼီႈ ပီတႆး ဢၼ်ဢိင်ဢဝ် လၵ်းပိူင်ပီ ၵၢပ်ႇၸႆႈ 60 လွၵ်းသေ ၼပ်ႉသွၼ်ႇယိပ်းတိုဝ်းၵၼ်မႃး ဢၼ်ပဵၼ်လိူၼ်ဢၢႆႈ (လိူၼ်ၸဵင် – လိူၼ်ၵဵင်) မႂ်ႇဝၼ်းၼိုင်ႈ ပဵၼ်ဝၼ်းပီမႂ်ႇတႆးၼႆၼၼ်ႉ ၵူၼ်းတႆးႁဝ်း ၵူႈၶိူဝ်းၶိူဝ်း ယိပ်းတိုဝ်းမိူၼ်ၵၼ် ၵူႈတီႈ။ လၵ်းၼီႈ မိူၼ်ၵၼ်၊ ပီမိူင်း ဢမ်ႇမိူၼ်ၵၼ် ၼႆၵွႆး။]
ၾိင်ႈၵေႃႇၸဵင် ဢမ်ႇၼၼ် လၵ်းပိူင်ပီမႂ်ႇတႆးၼႆႉ ပၢၼ်မိူဝ်ႈလဵဝ်ဝႅင်ႇဝႆႉပဵၼ် 4 တွၼ်ႈ။
တွၼ်ႈႁူဝ်တီး ပႂ်ႉၸဵင် – ပႂ်ႉၸဵင်ပွင်ႇဝႃႈ ၾဝ်ႈႁပ်ႉ တၵ်ႉၼၢႆ ႁၢင်ႈႁႅၼ်းပႂ်ႉႁပ်ႉတွၼ်ႈလိူၼ်ၸဵင် (လိူၼ်ဢၢႆႈ) ၼႂ်းၶမ်ႈၶိုၼ်းလိူၼ် 12 လပ်း ဢၼ်မၵ်းမၢႆ ပဵၼ်ဝၼ်းသဵင်ႈပီၵဝ်ႇ။
တွၼ်ႈသွင် ပၢႆႈၸဵင် – ပၢႆႈၸဵင် ပဵၼ်ၵႂၢမ်းတႆးမွၼ် ပွင်ႇဝႃႈ ၵွမ်းဝႆႈ၊ ပၢႆႈၸဵင် ၸင်ႇပွင်ႇဝႃႈ ၵွမ်းဝႆႈ ၵႃႇရဝၼပ်ႉယမ်လိူၼ်ၸဵင် (လိူၼ်ဢၢႆႈ) ဢၼ်ပဵၼ် လိူၼ်ႁူဝ်ႁႅၵ်ႈႁူဝ်တီးၼႂ်းပီမႂ်ႇၵူႈပီပီ။ ဝၼ်းလိူၼ်ၸဵင်မႂ်ႇ 1 ၶမ်ႈၼႆႉ မိူဝ်ႈၵွၼ်ၼၼ်ႉ မီးၵၢၼ်ၶိုၼ်ႈပၼ် ထႃႇၼ တႃၶုၼ် ၶိုၼ်ႈၸၼ်ႉ (ယႃႇထူး) တီႈၵူၼ်းႁၢပ်ႇၵၢၼ်ၶုၼ်မိူင်းၶဝ်၊ မီးၵၢၼ်ပၼ်ရၢင်းဝလ်း (သူးၽွၼ်းၵၢၼ်) တီႈၽူႈႁဵတ်းၵၢၼ်လီၸွႆႈၾိင်ႈ ၵူၼ်း (ၸွႆႈတူင်ႇဝူင်းၵူၼ်း)။ ပၢၼ်မိူဝ်ႈလဵဝ်သမ်ႉ ပွတ်းၼႂ်ထွမ်ႇလိၵ်ႈ ဢၼ်ပဵၼ် ၵႂၢမ်းသွၼ်ၸွမ်းၵၢပ်ပၢၼ်၊ ဢိၵ်ႇတင်း မီးပၢင် ဢုပ်ႇၶႆႈ (သမ်မၼႃး) ၵၼ်ဢၼ်ၵဵဝ်ႇလူၺ်ႈလိၵ်ႈလၢႆးၾိင်ႈငႄႈ ႁိတ်ႈႁွႆး ၼႂ်းတူင်ႇဝူင်းၵူၼ်းၶိူဝ်းတူဝ်ၵဝ်ႇ ၸွမ်းတီႈလႂ်တီႈၼၼ်ႈ။
တွၼ်ႈသၢမ် ၵိၼ်ၸဵင် – ၵိၼ်ၸဵင် ပွင်ႇဝႃႈ ၶပ်းၶိုင်လဵင်ႉၶဝ်ႈၽၵ်းတၢင်းၵိၼ် တီႈၽူႈထဝ်ႈၵူၼ်းၵႄႇလႄႈပီႈၼွင်ႉသၢႆၶိူဝ်းၺႃတိတင်းလၢႆ ဢၼ်မီး တင်း ၶဝ်ႈတူမ်ႈလႅမ်၊ ၶဝ်ႈပုၵ်း (ၶဝ်ႈတမ်ငႃး) လႄႈၶဝ်ႈယႃႇၵု (ၶဝ်ႈၼမ်ႉဢွႆႈ)၊ ႁူမ်ႈတင်းၾိင်ႈသႃသၼႃး ဢၼ်ၸဝ်ႈ ၵဝ်ႇၵိူဝ်းလီ ႁင်းၽႂ်ႁင်းမၼ်း ၼႂ်းဝၼ်းပီမႂ်ႇမိူဝ်ႈလိူၼ်ၸဵင် (လိူၼ်ဢၢႆႈ)။
တွၼ်ႈလိုၼ်းသုတ်း လဵၼ်ႈၸဵင် – လဵၼ်ႈၸဵင် ပွင်ႇဝႃႈႁဵတ်းပွႆးဢုၼ်ႇငၢၼ်း(ပွႆးမူၼ်ႈသိူဝ်း) ၼႂ်းယၢမ်းၵၢင်ၶမ်ႈၵၢင်ၶိုၼ်းသေ ၸူမ်းသိူဝ်းႁပ်ႉတွၼ်ႈပီမႂ်ႇ၊ သူင်ႇသင်ႇပီၵဝ်ႇ ၸိူင်ႉၼင်ႇ – ႁွင်ႉၵႂၢမ်းလဝ်ႇမူၼ်ႈတူၼ်ႈၸႂ် ၵႃႈၼူၵ်ႉ ၵႃႈတူဝ်း လဵၼ်ႈလၢႆးၸိူင်း လၢႆးယိူင်း ၸိူဝ်းၼႆႉ။
“ၸဝ်ႈဢမ်ႇယွင်ႈ ၶွင်ဢမ်ႇၵႃႈ ။ ၾိင်ႈၵူၼ်းၶိူဝ်းတူဝ်ၵဝ်ႇ ပေႃးတူဝ်ၵဝ်ႇဢမ်ႇယွင်ႈ ဢမ်ႇမႅပ်ႇပႅင်းပႂ်ႉပႃးႁၵ်ႉသႃ ဢမ်ႇသိုပ်ႇၽႄႈတိူၼ်းၸိုင် တေယဵၼ်းပဵၼ်သိင်ႇၶွင်ဢၼ်ဢမ်ႇမီးၵႃႈၶၼ်ၼႂ်းဝၼ်းၼႃႈ”-
ၵပ်းသိုပ်ႇလႆႈတီႈ – E-mail: dailue2009@gotmail.com, Line: Sai Puenkham, Facebook: Puenkham Luedai.
မႁႃမုင်ႉ (မိူင်းၸႄႈ)


text:
မိူဝ်ႈလဵဝ်ၼႆႉ ပီႊၶရိတ်ႉ ႒႐႑႔ ၼီႈ သေ ပေႃးဢဝ် ၸၼ်ႉၸိုင်ႈမိူင်းမႃးၸိုင် ၽႂ်ၽႂ်ၵေႃႈလၢတ်ႈထိုင် လွင်ႈတူင်ႇဝူင်း ဢႃႇသီႊယၼ်ႊ (ASEAN community)။ ၵမ်းၼႆႉ ၵူၼ်းတႆးႁဝ်းၵေႃႈ ပႅၵ်ႉသမ်ႉ ဢမ်ႇမီး ၸိုင်ႈမိူင်း ႁၢင်းၶေႃသေတႃႉ ႁဝ်းႁႃးထုၵ်ႇလီႁူႉထိုင်ဝႃႈ ၸၼ်ႉၸိုင်ႈမိူင်း ဢမ်ႇၼၼ် မိူင်းႁူမ်ႈတုမ်ႊ ဢၼ်ႁဝ်းၶႃႈ ယူႇသဝ်းယူႇၼႆႉ ပိူၼ်ႈတေၶိုၼ်ႈၼႃႈၵႂႃႇ ၸိူင်ႉႁိုဝ်ၼႆၼၼ်ႉ လွင်ႈဢႃႇသီႊယၼ်ႊၼႆႉ လီႁူႉထိုင်ယူႇတေႉတေႉ၊ ထႅင်ႈလွင်ႈၼိူင်ႈ ယိူင်းဢၢၼ်း လႆႈတႅမ်ႈလိၵ်ႈၽိုၼ်ၼႆႉၵေႃႈ ယွၼ်ႉဝႃႈ လိၵ်ႈၵဵဝ်ႇၵပ်း ဢႃႇသီႊယၼ်ႊၼႆႉ ၾၢႆႇတႆး ဢမ်ႇပေႃးမီး။
သင်ဝႃႈ ႁဝ်းၶႂ်ႈႁႂ်ႈ ၸူဝ်ႊပၢၼ်ႁဝ်း မီးလွင်ႈလီၸိုင် ႁဝ်းလူဝ်ႇလႆႈမီး လမ်ႉၵတ်ႉ ဢၼ်မေႃ ပွင်ႇၸႂ်ပိူၼ်ႈ။ ၵၢၼ်မေႃပွင်ႇၸႂ်ပိူၼ်ႈ ဢၼ်ဝႃႈၼၼ်ႉ ဢမ်ႇၸႂ်ႈ ဝႃႈ မီးႁႅင်းႁူမ်ႇငမ်းလႆႈ ၼႂ်းၵၢၼ်ၵႃႉၵၢၼ်ၶၢႆ ၵႃႊၼၼ်ႉၵွၺ်း။ ၸႂ်ႉတိုဝ်းလႆႈ ၵူႊတီႈ ယဝ်ႉ။ ၵၢၼ်မေႃ ပွင်ႇၸႂ် ပၼ်ပိူၼ်ႈ မၼ်းၸွႆႈထႅမ်လႆႈ ၸိူင်ႉႁိုဝ်ၼႆ ႁဝ်း ဢွၼ်ၵၼ် တူၺ်း တူဝ်ယၢင်ႇ ၼႆႉၵွၼ်ႇ။
ၵူၼ်းႁဝ်းၵမ်ႈၼမ် ဝူၼ့်သွၼ်ႇဢဝ်ပဵၼ် ပၢႆးမၢၵ်ႈမီး သုၼ်ႇတူဝ်သေ ႁဵတ်းႁႃဢဝ် ၶူဝ်းၶွင် သၽႃႇဝတူၼ်ႈမႆ့ မေႃႇႁႄႈ ၸိူဝ်းၼႆ့ မႃးပဵၼ် ၽွၼ်းလီ တူဝ်ၶဝ်။ ၵူၺ်းဢၼ်ပဵၼ် သၽႃႇဝၼႆ့တႄ့ ပေႃးဢမ်ႇမီး တီႈတႃႇတေ ပိုင်ႈဢိင်ၵၼ်ယဝ့်ၼၼ့် ၵမ်းလိုၼ်းသုတ်း တေလႆႈႁၼ် ၽွၼ်းႁၢႆ့ၸႃႉ ၼင်ႇဢၼ်လႆႈလဵပ်ႈႁဵၼ်းမႃး။
ၵၢၼ်ၸိူဝ်ႉၶိူဝ်းလူင်ႁဝ်းၼႆႉ ဢၼ်ႁဝ်းဝူၼ်ႉသေ ဢုပ်ႇပိူၼ်ႈဝႃႈ ၵၢၼ်တႆးၼႆႉ ႁဵတ်းဢမ်ႇႁဵတ်းၵေႃႈ မၼ်းမွၵ်ႈၵႃႊၼႆႉၵွၺ်း ၸူဝ်ႊပၢၼ်ႁဝ်းၼႆႉ မၼ်း တိုၼ်း ဢမ်ႇၶိုၼ်ႈယႂ်ႇလႆႈ ၼႆၼၼ်ႉ ယူႇတီႈၽူႈတႅမ်ႈလိၵ်ႈတႄႉ ၶိုၼ်းၶႂ်ႈယွၼ်းထၢမ်တူၺ်း ပီၼွင်ႉတႆးႁဝ်း ၸိူဝ်းႁၼ်ထိုင်ၼင်ႇၼၼ်ၼၼ်ႉ ဢိတ်း ဢွၼ်ႇၼိူင်ႈ ၊ ၵၢၼ်ၸိူဝ်ႉၶိူဝ်းႁဝ်း ဢၼ်သူၸဝ်ႈ ႁၼ်ဝႃႈ မၼ်းဢမ်ႇၶိုၼ်ႈယႂ်ႇလႆႈ ၼႆၼၼ်ႉ မၼ်းပဵၼ်ယွၼ်ႉၽႂ်? ယွၼ်ႉပိူၼ်ႈႁႃႉ? ယွၼ်ႉႁဝ်း? ဢမ်ႇၼၼ် ပိူၼ်ႈတႄႉ ဢွၼ်ၵၼ်ႁဵတ်းယူႇ ပႃးၵမ်ႈတူဝ်ၵဝ်ႇ ဢမ်ႇၸွႆႈထႅမ်ႁႃႉ? ၸိူဝ်းၼႆႉၶႂ်ႈယွၼ်းထၢမ်ယူႇ မီးတင်းၼမ်…။
ၼမ်ႉၶူင်း
ၼမ်ႉၶူင်းၼႆႉ လႆႈဝႃႈပဵၼ် ၼမ်ႉမႄႈယႂ်ႇလူင် ၼႂ်းမိူင်းတႆးႁဝ်း မႄႈၼိုင်ႈ သေဢမ်ႇၵႃး ပေႃးဢဝ်ၼႂ်း ၵမ်ႇၾႃႇဝႃႈၸိုင် ၼမ်ႉၶူင်းၼႆႉ ပဵၼ် မႄႈၼမ်ႉလူင် ဢၼ်ၸႅဝ်ႈသေပိူၼ်ႈ၊ ပဵၼ်မႄႈၼမ်ႉဢၼ် ႁၢင်ႈလီ သေပိူၼ်ႈ မႄႈၼိုင်ႈယဝ်ႉ။ၸဝ်ႈပၢႆးမွၼ်းတႆးႁဝ်းၶဝ် ဢဝ်မႄႈၼမ်ႉၶူင်း ႁဵတ်းပဵၼ် တီႈယၼ်မၼ်ႈသေ ဢွၼ်ၵၼ် တႅမ်ႈဢွၵ်ႇ ပဵၼ် ၽဵင်ႈၵႂၢမ်းမႃး တင်းၼမ်ယူႇ။ ၼမ်ႉမၢဝ်း ၼမ်ႉတဵင်း ၸိူဝ်းၼႆႉတႄႉ ၵမ်ႉပႃႈၼမ် ပိူၼ်ႈၵႆႉ ႁဵတ်း ၵႂၢမ်းမၢၵ်ႇ ၵၢၼ်ၸိူဝ်ႉၸၢတ်ႈ ဢိၵ်ႇ ၵၢၼ်ပၢႆးမိူင်းယဝ်ႉ။


text:
မေႃသွၼ်ၽူႈၵွၼ်းႁူင်းႁဵၼ်းၽႄၸၼ်ႉၵၢင် ၸႄႈဝဵင်းၵျွၵ်ႉမႄး ၺႃးၵၼ်ႉၸၼ်လူလၢႆ ၾၢႆႇပၢႆးပၺ်ၺႃလၢတ်ႈဝႃႈ ပဵၼ်သိုၵ်း TNLA ဝႃႈၼႆ။
ဝၼ်းတီႈ 25/10/2017 ယၢမ်းၵၢင်ၼႂ် 1 မူင်းပၢႆ ၵူၼ်းယိပ်းၵွင်ႈၵၢင်ႇသွင်ၵေႃႉ ၶဝ်ႈၵႂႃႇၼႂ်းႁိူၼ်းမေႃသွၼ် ၽူႈ ၵွၼ်းႁူင်းႁဵၼ်း(ၽႄ)ၸၼ်ႉၵၢင် တီႈဝၢၼ်ႈၶွပ်ႇ ၸႄႈဝဵင်းၵျွၵ်ႉမႄးသေ သွၵ်ႈတဝ်ၼႂ်းႁိူၼ်းမေႃသွၼ် ႁွင်ႉဢဝ် ၶူးသွၼ်ဢွၵ်ႇၵႂႃႇၼွၵ်ႈႁိူၼ်းသေ ၵၼ်ႉၸၼ်လူလၢႆ ဝႃႈၼႆ။
ၽူႈမီးပုၼ်ႈၽွၼ်း ၼႂ်းႁွင်ႈၵၢၼ်ပၢႆးပၺ်ၺႃ ၸႄႈဝဵင်းၵျွၵ်ႉမႄး လၢတ်ႈဝႃႈ “ ႁူင်းႁဵၼ်းၵေႃႈ ယူႇၼႂ်းဝၢၼ်ႈ၊ ႁိူၼ်းမေႃ သွၼ်ၵေႃႈ ယူႇၼႂ်းဝၢၼ်ႈ မႃးၵၼ်ႉၸၼ်လူလၢႆၵၼ်ၸိူင်ႉၼႆ ပွင်ႇဝႃႈမၢႆမီႈၸိုင်ႈ မိူင်းဢမ်ႇသုမ်ႇငမ်းလႆႈ။ တေႃႈလဵဝ် ႁူင်းႁဵၼ်းလႆႈဢိုတ်းဝႆႉ” ဝႃႈၼႆ။
: none; opacity: 1; transition: all 0.4s
ၵူၼ်းၼႂ်းပိုၼ်ႉတီႈ ၸႄႈဝဵင်းၵျွၵ်ႉမႄး လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ “ ၸႂ်ႈၶႃႈဢေႃႈ မေႃသွၼ်ၺႃးၵၼ်ႉၸၼ်။ ယဝ်ႉၵေႃႈ လႆႈငိၼ်းဝႃႈ ၽူႈပူၼ်ႉပႅၼ်ၼႆႉ ဢဝ်ပႃးၾူၼ်းၵႂႃႇၸွမ်း ထႅင်ႈသွင်ၶိူင်ႈ၊ တေႃႈလဵဝ် တီႈၼၼ်ႉ ႁူင်းႁဵၼ်း ၵေႃႈ ဢိုတ်းဝႆႉသေ ၶူးသွၼ်ဢမ်ႇႁတ်းယူႇ ဢွၼ်ၵၼ်ဢွၵ်ႇမႃးမူတ်း။ ဝၢၼ်ႈၶွပ်ႇၼႆႉ ပီႈၼွင်ႉ တဢၢင်းယူႇသဝ်းဝႆႉ” ဝႃႈၼႆ။
ၸဝ်ႈႁၢၼ် မၢႆးဢၢႆႈၵျေႃႇ ၽူႈၶၢၼ်ပၢၵ်ႇ တပ်ႉသိုၵ်းတဢၢင်း လၢတ်ႈတီႈၶၢဝ်ႇ The Voice ဝႃႈ “ တပ်ႉသိုၵ်း ႁဝ်းၶႃႈ မီးမၢႆမီႈယူႇ။ ဢမ်ႇႁပ်ႉလႆႈသေဢိတ်းၶႃႈ မဵဝ်းၼႆႉ။ တေႃႈလဵဝ်တႄႉ ၽူႈပူၼ်ႉပႅၼ်ၼၼ်ႉ တီႉၺွပ်းဝႆႉယဝ်ႉ။ တေဢဝ် လိူင်ႈပၼ်တူတ်ႈတၢမ်ႇၸွမ်းၼင်ႇမၢႆမီႈသိုၵ်းမီးဝႆႉၼၼ်ႉ” ဝႃႈၼႆ။
ဝၢၼ်ႈၶွပ်ႇၼႆႉ တင်းမူတ်း လင်ႁိူၼ်း မီး 100 ပၢႆ ပဵၼ်ဝၢၼ်ႈပီႈၼွင်ႉတဢၢင်းယူႇသဝ်း ၵမ်ႈၼမ်။ ယၢၼ်ဢိူင်ႇ မိူင်းငေႃႉ မွၵ်ႈ 3 လၵ်း မီးၾၢႆႇဢွၵ်ႇ ဢိူင်ႇမိူင်းငေႃႉ ၸႄႈဝဵင်းၵျွၵ်ႉမႄး တီႈႁူင်းႁဵၼ်းၼၼ်ႉ ၶႃႈႁၢပ်ႇၵၢၼ် မေႃသွၼ်၊ ၽူႈမၢႆတင်းသဵင်ႈ မီး 14 ၵေႃႉ။
ၼႂ်းၼၼ်ႉမီး ၽူႈႁၢပ်ႇၵၢၼ်ၵူႈလွင်ႈလွင်ႈ ၵေႃႉလဵဝ် ပဵၼ်ၵူၼ်းဝၢၼ်ႈ လိူဝ်ၼၼ်ႉ ပဵၼ်ၵူၼ်းတၢင်ႇတီႈတၢင်ႇလႅၼ် လွၼ်ႉလွၼ်ႉ ဝႃႈၼႆ။
ၶေႃႈမုၼ်း / ပၢင်လူင်


text:
ၶၢဝ်ႇၵူႈလွင်ႈ
ၼမ်ႉထူမ်ႈတီႈ ဝဵင်းတႃႈၶီႈလဵၵ်း
- Details
- Created on 13 September 2017
- Written by တႆးလွတ်ႈလႅဝ်း
မိူဝ်ႈဝႃးဝၼ်းထီႉ 12 September 2017 ၼၼ်ႉ ယွၼ်ႉၾူၼ်တူၵ်းႁႅင်းလႄႈ ၼမ်ႉႁူၺ်ႈၼမ်ႉလွႆ လႆလူင်းၶဝ်ႈ ၼႂ်းၼမ်ႉမႄႈသၢႆ ဢိၵ်ႇတင်း ၼမ်ႉႁူၺ်ႈယုင်းသေ ထိုင်တီႈလူၼ်ႉဢွၵ်ႇၽင်ႇ ထူမ်ႈၼႂ်း ဝဵင်းတႃႈၶီႈလဵၵ်း ဢၼ်မီးႁိမ်းသွင်ၾၢၵ်ႈမိူင်း လႅၼ်လိၼ် တႆး - ထႆး ဝႃႈၼႆ။
ယွၼ်ႉၼမ်ႉၵိုင်ႉၵၢင်ႉၼွင်းသေ ၼမ်ႉလႆႈ ထူမ်ႈ ႁိူၼ်းၵူၼ်းမိူင်းၵႂႃႇၼၼ်ႉ မိူၼ်ၼင်ႇတီႈ ၵၢတ်ႇဝၢၼ်ႈၵွင်း ၊ ၵၢတ်ႇသၢၼ်သၢႆးတႆး ၊ တႃႈလေႃႉ ၊ ပွၵ်ႉမၢၵ်ႇၵႃႇႁူဝ်ၶမ်း လႄႈ ထႅင်ႈလၢႆလၢႆတီႈ ၼႂ်းဝဵင်းတႃႈၶီႈလဵၵ်း ဝႃႈၼႆ ၊ ၼမ်ႉၼွင်းၶဝ်ႈဝဵင်းပွၵ်ႈၼႆႉ ဢမ်ႇလႆႈယိုင်ႁိုင်သင် လူတ်ႉယွမ်းၵႂႃႇႁႅင်း ၸဵမ်မိူဝ်ႈဝႃးဝၼ်းထီႉ 12 September 2017 ၵမ်းလဵဝ် လႄႈ ၵူၺ်းၵႃႈ ၶီႈၵူမ်ႇ ၊ လိၼ်ၶုၺ်ႈ ၊ ယုၵ်းယၢၵ်း ၸိူဝ်းဢၼ်လႆမႃးၸွမ်းၼမ်ႉၼၼ်ႉတႄႉ တိုၵ်ႉၵိုတ်းဝႆႉယူႇၼႆ လႆႈႁူႉၸွမ်းၼင်ႇၼႆ။
တႆးလွတ်ႈလႅဝ်း
တီႈဝဵင်းတႃႈၶီႈလဵၵ်းၼႆႉ သင်ၾူၼ်တူၵ်းႁႅင်း ႁႃႇယႂ်ႇၼႆၸိုင် ၼမ်ႉႁူၺ်ႈၼမ်ႉလွႆ ၼွင်းၶဝ်ႈတီႈၼႂ်း ၼမ်ႉမႄႈသၢႆ လႄႈ ၼမ်ႉႁူၺ်ႈယုင်း ႁႅင်းသေ လူၼ်ႉဢွၵ်ႇၽင်ႇ ထူမ်ႈၼႂ်းႁိူၼ်းယေး ၵူၼ်းမိူင်း လႄႈ သဵၼ်ႈတႃႈသၢႆတၢင်း ၊ ၵမ်ႉၼမ် ၼမ်ႉ တေထူမ်ႈႁႅင်းၼၼ်ႉ တေပဵၼ်ႁိူၼ်း ၸိူဝ်းယူႇတိတ်းၸပ်း သၢႆမႄႈၼမ်ႉ ယူႇယဝ်ႉ။


text:
Flashsong သေတွၼ်ႈမႃးၶႃႈယဝ်ႉ ၵူၺ်းၵႃႈ ယၢမ်းလဵဝ်သမ်ႉ ယိပ်းၽူင်းၼမ် မႃးယဝ်ႉၶႃႈလႄႈ တႃႇၽူၺ်ႇတူၺ်းလႆႈ Flashsong တႄႉ တေလႆႈ ပဵၼ်ဢၼ်သေ တႃႇႁႂ်ႈၽူင်းလႆႈၵူႈလုၵ်ႈတေႉ ၶႃႈႁဝ်းပႆႇႁူႉၶႃႈ သင်ဝႃႈ မီး ဢူၺ်းၵေႃႉ ပီႈၼွင်ႉတႆးႁဝ်း ႁူႉၼႆၸိုင်ၶဵၼ်းတေႃႈ ပွင်ႇလႅင်းပၼ်ၶႃႈႁဝ်းသေၵမ်းၼင်ႇႁိုဝ် ၾိင်းၵႂၢမ်း Flashsong တႆးႁဝ်းတေဢမ်ႇႁၢႆၼၼ်ႉ မၼ်းၵေႃႈ တေသုပ်ႇမီးၵႂႃႇယူႇတိၵ်းၼၼ်ႉၶႃႈၼႃႇ ၵူႈပီဢၼ်ၶႃႈႁဝ်းႁဵတ်းသေတွၼ်ႈဝႆႉတေႉ မီးယူႇတီၼႆႈ ၶႃႈယဝ်ႉ မီးထႅင်ႈယူႇ သွင်ဢၼ်ၶႃႈယဝ်ႉ သွၵ်ႈႁႃတူၺ်းၵေႃႈလႆႈယူႇၶႃႈဢေႃႈ ĳ ယွၼ်းသူးပၼ် ႁႂ်ႈမၢဝ်ႇသၢဝ်တႆးႁဝ်းႁၵ်ႉ ၵၼ်ပွင်ႇၸႂ်ၼိူဝ်ၵၼ်သေၵမ်းၶႃႈ၊ သင်ဝႃႈ မီးသၢဝ်လိူဝ်ၼႆၵေႃႈ လၢတ်ႈပၼ်ၶႃႈၵေႃႉၼိုင်ႈၼႆ ၶႂ်ႈသင်ႇဝႆႉဢေႃႈ ႁိႁိ (ယွၵ်ႇလဵၼ်ႈၶႃႈ ĳ) ၸၼ်ဢဝ်တီႈတႂ်ႈၼႆႉၶႃႈလႄႈ ပဵၼ် ဢၼ်ၶႃႈလႆႈၸႂ်ထုၵ်ႇၸႂ်တၢင်းသဵင်ႈသေၶိုၼ်းတၢင်ႇဝႆႉပၼ်ၶႃႈဢေႃႈ ဝူၼ်ႉဝႃႈ ဢူၺ်းၵေႃႉၶဝ်ၵေႃႈ တေထုၵ်ႇၸႂ်မိူၼ်ၶႃႈယူႇၼႆ ယုမ်ႇယမ်ယူႇၶႃႈ မႂ်ႇသုင်ၶႃႈ
ၶွင်ၽၢၵ်ႇတွၼ်ႈ ပီႈၵၢႆ ၵႂႃႇလေႇတူၺ်းတီႈၼႆႈ
ၵမ်ႉၽွင်ႈ မၢဝ်ႇမၢဝ်ႇသၢဝ်သၢဝ်ၵေႃႈ တွၼ်ႈ လူၺ်ႈ ၶေျႃႉၵလႅတ်ႉ လႄႈ ၶိူဝ်းၶွင်းၶွင်မၢႆတွင်း တီႈၼႂ်းတၢင်းႁၵ်ႉ ၼင်ႇႁိုဝ်တေဢမ်ႇမီးဝၼ်းလိုမ်းလႆႈၼၼ်ႉ ၼႆ ပေႃးဝူၼ်ႉတူၺ်းၵေႃႈ လႅပ်ႈလႅၵေျႃႇသေ လီၶွႆပိူၼ်ႈတေႉတေႉယူႇၶႃႈၼေႃႈ ၶႃႈႁဝ်းၸၢႆႈၼေႃႇလႅင်းၾႃႉ တေႉ ဢမ်ႇၸၢင်ႈပၼ်ၶူဝ်းတွၼ်ႈၽႂ် ၊ ၽႂ်ၵေႃႈဢမ်ႇမႃးတွၼ်ႈႁဝ်းၶႃႈလူး ၵွပ်ႈၼၼ် ၶွႆပိူၼ်ႈၼႃႇလႄႈ ၸွင်ႇလႆႈတွၼ်ႈပၼ် ပီႈၼွင်ႉတႆးဢူၺ်းၵေႃႉ ၸိူဝ်းမႃးၽႅဝ်ႁွတ်ႈထိုင် ဝႅပ်ႉသၢႆႉ ၶႃႈႁဝ်းယူႇၶႃႈဢေႃႈ
တၢင်းသဵင်ႈ မီးယူႇ သိပ်းဢိတ်းဢၼ်


text:
ပၢၼ်လူင်ပွင်ၸိုင်ႈ ပႃႇတီႇၼူၵ်ႉယုင်း NLD ၽွင်းငမ်းဝၢၼ်ႈမိူင်းမႃးၼႆႉ မီးၵူၼ်းၺႃးတီႉၺွပ်းထုၵ်ႇ ၵၢဝ်ႇႁႃဝႃႈ ၵွင်ႉၵၢႆႇၽိတ်းမၢႆမီႈ ၵၢၼ်ၵပ်းသိုပ်ႇတိတ်းတေႃႇမတ်ႉတႃ 66 (ဃ) ၼမ်လိူဝ် မိူဝ်ႈပၢၼ် လူင်ပွင်ၸိုင်ႈသိုၵ်း။
ဝၼ်းတီႈ 11/12/2017 ၸုမ်း Free Expression Myanmar (FEM) ႁဵတ်းပၢင်သပ်းၸႅင်ႈဝႃႈ ၼႂ်းၸူဝ်ႈပၢၼ် လူင်ပွင်ၸိုင်ႈ NLD ပႃႇတီႇၼူၵ်ႉယုင်းၼႆႉ ၵူၼ်းမိူင်းၸိူဝ်းၺႃးတူတ်ႈတၢမ်ႇၵဵဝ်ႇၵပ်း မၢႆမတ်ႉတႃ 66 (ဃ) မီးၼပ်ႉႁူဝ်ပၢၵ်ႇ တေလႆႈဝႃႈၼမ်လိူဝ် မိူဝ်ႈပၢၼ်လူင်ပွင်ၸိုင်ႈသိုၵ်းၽွင်းငမ်း ဝၢၼ်ႈမိူင်းလူးၵွၼ်ႇဝႃႈၼႆ။
မၢႆမီႈမတ်ႉတႃ 66 (ဃ) ၼၼ်ႉပႃးဝႆႉဝႃႈ ၽူႈလႂ်ၽႂ်ၸႂ်ႉၶိူင်ႈမိုဝ်းၵပ်းသၢၼ်သေ သေႃႇသူၼ်းႁႂ်ႈမီး လွင်ႈသုၵ်ႉယုင်ႈဢူၼ်ၵဝ်း၊ ယႃႉသရေႇၼႃႈတႃၵၼ်၊ ၸႂ်ႉဢႃႇၼႃႇသေပေႉၵိၼ်တဵၵ်းတဵင်ၵၼ်၊ လွၵ်ႇ ငိုတ်ႈၵၼ်ၸိူဝ်းၼႆႉ တေၺႃးတူတ်ႈတၢမ်ႇတူၵ်းၶွၵ်ႈ 3 ပီလႄႈ ၺႃးမႂ်ငိုၼ်း ဢမ်ႇၼၼ်တင်းၺႃးတူၵ်း ၶွၵ်ႈလႄႈ ၺႃးမႂ်ငိုၼ်း ဝႃႈၼႆ။
FEM ဝႃႈ မိူဝ်ႈပၢၼ်လူင်ပွင်ၸိုင်ႈတဵင်းၸဵင်ႇၼၼ်ႉ ၵူၼ်းၸိူဝ်းၺႃးတီႉယွၼ်ႉ မၢႆမတ်ႉတႃ66 (ဃ) မီး မွၵ်ႈ10 ဢမူႉ (ၶၻီး) ၵူၺ်း။ ယၢမ်းလဵဝ်ပၢၼ်လူင်ပွင်ၸိုင်ႈ NLD မီး 90 ၶၻီးပၢႆ ။
ပၵ်းပိူင်ဢၼ်ၼႆႉ ၵူၼ်းမိူင်းတင်းၼမ်ႁၼ်ထိုင်ဝႃႈ ပဵၼ်မၢႆမီႈဢၼ်ႁဵတ်းႁႂ်ႈၵူၼ်းမိူင်းဢမ်ႇမီးလွင်ႈ ထၢင်ႇႁၢင်ႈလွတ်ႈလႅဝ်း ၼႂ်းၵၢၼ် Free Expression ပိုၼ်ၽႄႈၶၢဝ်ႇငၢဝ်း ၊ မၢႆမီႈဢၼ်ၼႆႉ ဢမ်ႇပဵၼ် ၽွၼ်းလီတွၼ်ႈတႃႇၵူၼ်းမိူင်း ၵွပ်ႈၼၼ်ဢွၼ်ၵၼ်တုၵ်းယွၼ်းႁႂ်ႈ လူင်ပွင်ၸိုင်ႈယႃႉပႅတ်ႈပၵ်းပိူင် ဢၼ်ၼႆႉလၢႆလၢႆၵမ်းယဝ်ႉ ဝႃႈၼႆ။
Photo by Thant Zin Oo/ RFA